২ রাজাবলি 13 - पवित्र बाइबिल [ইণ্ডিয়ান ৰিভাইচ ভাৰচন] - (২রাজ 13)\n១ ២ ៣ ៤ ៥ ៦ ៧ ៨ ៩ ១០ ១១ ១២ ១៣ ១៤ ១៥ ១៦ ១៧ ១៨ ១៩ ២០ ២១ ២២ ២៣ ២៤ ២៥\n২ রাজাবলি 13\nযিহূদাৰ ৰজা অহজিয়াৰ পুত্ৰ যোৱাচৰ ৰাজত্বৰ তেইশ বছৰৰ সময়ত যেহূৰ পুত্ৰ যিহোৱাহজ চমৰিয়াত ইস্ৰায়েলৰ ৰজা হ’ল। তেওঁ সোঁতৰ বছৰ ৰাজত্ব কৰিছিল।\nযিহোৱাৰ দৃষ্টিত যি বেয়া তেওঁ তাকেই কৰিছিল আৰু নবাটৰ পুতেক যাৰবিয়ামে ইস্রায়েলৰ দ্বাৰাই যিসকলো পাপ কার্য কৰাইছিল, তেওঁ তাকেই কৰিছিল; তাৰ পৰা তেওঁ আঁতৰি অহা নাছিল।\nসেয়ে, ইস্ৰায়েলৰ বিৰুদ্ধে যিহোৱাৰ ক্ৰোধ জ্বলি উঠিল আৰু তেওঁ অৰামৰ ৰজা হজায়েল আৰু তেওঁৰ পুত্ৰ বিন-হদদৰ হাতত বাৰে বাৰে তেওঁলোকক শোধাই দিছিল।\nপাছত যিহোৱাহজে যিহোৱাৰ ওচৰত মিনতি কৰিলে আৰু যিহোৱাই তেওঁৰ প্ৰাৰ্থনা শুনিলে, কাৰণ অৰামৰ ৰজাই ইস্ৰায়েলৰ ওপৰত যি উপদ্ৰৱ কৰিছিল তাক যিহোৱাই চাই আছিল।\nতেতিয়া যিহোৱাই ইস্ৰায়েলক এজন উদ্ধাৰকর্তা দিলে। তাতে ইস্রায়েলীয়াসকল অৰামীয়াসকলৰ হাতৰ পৰা মুক্ত হ’ল আৰু তেওঁলোকে পূৰ্বৰ দৰে নিজ নিজ গৃহত শান্তিৰে বাস কৰিবলৈ ধৰিলে।\nতথাপিও যাৰবিয়ামে যিবোৰ পাপৰ দ্বাৰাই ইস্ৰায়েলক পাপ কৰাইছিল, তেওঁলোকে সেই সকলো পাপ কার্য কৰিয়েই থাকিল। আচেৰা মুৰ্ত্তিটো তেতিয়াও চমৰিয়াতে আছিল।\nপঞ্চাশ জন অশ্বাৰোহী, দহখন ৰথ আৰু দহ হাজাৰ পদাতিক সৈন্যৰ বাহিৰে যিহোৱাহজৰ আন কোনো সৈন্য নাথাকিল; কাৰণ অৰামৰ ৰজাই বাকী সকলোকে বিনষ্ট কৰিলে। তেওঁলোকক মৰণা মৰা খলাৰ ধূলিৰ দৰে কৰিলে।\nযিহোৱাহজৰ অন্যান্য সকলো কর্ম আৰু পৰাক্রমৰ বৃত্তান্ত, “ইস্ৰায়েলৰ ৰজাসকলৰ ইতিহাস” পুস্তকখনত জানো লিখা নাই?\nপাছত যিহোৱাহজ তেওঁৰ ওপৰ পিতৃসকলৰ লগত নিদ্ৰিত হ’ল আৰু লোকসকলে তেওঁক চমৰিয়াত মৈদাম দিলে। তেওঁৰ পুত্ৰ যোৱাচ তেওঁৰ পদত ৰজা হ’ল।\nযিহূদাৰ ৰজা যোৱাচৰ ৰজাৰ ৰাজত্বৰ সাতত্ৰিশ বছৰৰ সময়ত যিহোৱাহজৰ পুত্ৰ যিহোৱাচ চমৰিয়াত ইস্ৰায়েলৰ ৰজা হ’ল। তেওঁ ষোল্ল বছৰ ৰাজত্ব কৰিছিল।\nতেওঁ যিহোৱাৰ দৃষ্টিত যি বেয়া তাকেই কৰিছিল আৰু নবাটৰ পুতেক যাৰবিয়ামে ইস্রায়েলৰ দ্বাৰাই যি সকলো পাপ কার্য কৰাইছিল, তেওঁ তাকেই কৰিছিল; তাৰ পৰা তেওঁ আঁতৰি অহা নাছিল।\nযোৱাচৰ অন্যান্য সকলো কর্ম আৰু যি পৰাক্রমেৰে তেওঁ যিহূদাৰ ৰজা অমচিয়াৰ সৈতে যুদ্ধ কৰিছিল, সেই সকলো বৃত্তান্ত “ইস্ৰায়েলৰ ৰজাসকলৰ ইতিহাস” পুস্তকখনত জানো লিখা নাই?\nপাছত যোৱাচ তেওঁৰ ওপৰ পিতৃসকলৰ লগত নিদ্ৰিত হ’ল আৰু যাৰবিয়াম তেওঁৰ সিংহাসনত বহিল; যোৱাচক ইস্ৰায়েলৰ ৰজাসকলৰ লগত চমৰিয়াত মৈদাম দিয়া হ’ল।\nপাছত ইলীচা অসুস্থ হৈ পৰিল আৰু সেই অসুখতেই তেওঁৰ মৃত্যু হৈছিল। ইস্রায়েলৰ ৰজা যিহোৱাচ তেওঁৰ ওচৰলৈ গৈ কান্দি কান্দি ক’লে, “হে মোৰ পিতৃ, হে মোৰ পিতৃ, ইস্ৰায়েলৰ ৰথ আৰু অশ্বাৰোহীসকলে আপোনাক লৈ যাব!”\nতেতিয়া ইলীচাই তেওঁক ক’লে, “আপুনি মোৰ বাবে এখন ধনু আৰু কিছুমান কাঁড় লৈ আহঁক।” ৰজাই তেতিয়া এখন ধনু আৰু কিছুমান কাঁড় আনিলে।\nতাৰ পাছত ইলীচাই ইস্ৰায়েলৰ ৰজাক ক’লে, “আপোনাৰ হাত ধনুত ৰাখক।” তেতিয়া ৰজাই ধনুখনৰ ওপৰত হাত ৰাখিলে। ইলীচাই নিজৰ হাত ৰজাৰ হাতৰ ওপৰত থলে।\nইলীচাই ক’লে, “পূব ফালৰ খিড়িকিখন খুলি দিয়ক।” তাতে ৰজাই তাক খুলি দিলে। তাৰ পাছত ইলীচাই ক’লে, “কাঁড় মাৰি দিয়ক!” ৰজাই সেইদৰে কাঁড় মাৰি দিলে। তেতিয়া ইলীচাই ক’লে, “এইয়া যিহোৱাৰ জয়লাভৰ কাঁড়, অৰামৰ ওপৰত জয়লাভৰ কাঁড়; আপুনি অফেকাত অৰামীয়াসকলক সমূলে ধ্বংস নকৰালৈকে আক্রমণ কৰিব।”\nতেওঁ পুনৰ ক’লে, “আপুনি কাঁড়বোৰ লওঁক।” ৰজাই সেইবোৰ লোৱাৰ পাছত ইলীচাই ইস্রায়েলৰ ৰজাক ক’লে, “সেইবোৰেৰে মাটিত আঘাত কৰক।” তাতে ৰজাই মাটিত তিনিবাৰ আঘাত কৰিলে।\nতেতিয়া ঈশ্বৰৰ লোকে তেওঁৰ ওপৰত ক্রুদ্ধ হৈ ক’লে, “পাঁচ-ছয়বাৰ মাটিত আঘাত কৰা আপোনাৰ উচিত আছিল। সেয়ে হোৱা হলে, আপুনি অৰামীয়াসকলক সমূলে ধ্বংস নোহোৱালৈকে আক্রমণ কৰি থাকিব পাৰিলেহেঁতেন। কিন্তু এতিয়া আপুনি কেৱল তিনিবাৰ তেওঁলোকক আক্রমণ কৰিব পাৰিব।\nপাছত ইলীচাৰ মৃত্যু হ’ল আৰু তেওঁক মৈদাম দিয়া হ’ল। বছৰৰ আৰম্ভণিতে মোৱাবীয়া দলবোৰ ইস্ৰায়েল দেশত সোমাল।\nএবাৰ ইস্রায়েলীয়াসকলে যেতিয়া এজন মানুহক মৈদাম দি আছিল, তেতিয়া হঠাৎ এদল মোৱাবীয়া মানুহ দেখি তেওঁৰ শৱটো ইলীচাৰ মৈদামৰ ভিতৰত পেলাই দিলে; তাতে সেই শৱে ইলীচাৰ অস্থি স্পৰ্শ কৰা মাত্ৰে জী উঠি নিজৰ ভৰিত ভৰ দি থিয় হ’ল।\nযিহোৱাহজৰ গোটেই ৰাজত্ব কালত অৰামৰ ৰজা হজায়েলে ইস্ৰায়েলক উপদ্ৰৱ কৰিছিল।\nকিন্তু যিহোৱাই অব্ৰাহাম, ইচহাক আৰু যাকোবে সৈতে কৰা নিয়মৰ কাৰণে, তেওঁ ইস্ৰায়েলৰ ওপৰত অনুগ্ৰহ আৰু দয়া কৰিলে; তেওঁলোকলৈ মনোযোগ দিলে। সেয়ে যিহোৱাই তেওঁলোকক বিনষ্ট কৰা নাছিল আৰু এতিয়াও তেওঁলোকক নিজৰ উপস্থিতিৰ পৰা দূৰ কৰা নাই।\nঅৰামৰ ৰজা হজায়েলৰ মৃত্যু হ’ল আৰু তেওঁৰ পুত্ৰ বিন-হদদ তেওঁৰ পদত ৰজা হ’ল।\nযিহোৱাহজৰ পুত্র যিহোৱাচে সেই সকলো নগৰবোৰ পুনৰায় অধিকাৰ কৰিলে, যিবোৰ নগৰ হজায়েলৰ পুত্র বিন-হদদে তেওঁৰ পিতৃ যিহোৱাহজৰ পৰা যুদ্ধত জয় কৰি লৈছিল। যিহোৱাচে তিনিবাৰ বিন-হদদক আক্ৰমণ কৰি ইস্ৰায়েলৰ সেই নগৰবোৰ পুনৰায় উদ্ধাৰ কৰিলে।\n২ রাজাবলি 13:1\n২ রাজাবলি 13:2\n২ রাজাবলি 13:3\n২ রাজাবলি 13:4\n২ রাজাবলি 13:5\n২ রাজাবলি 13:6\n২ রাজাবলি 13:7\n২ রাজাবলি 13:8\n২ রাজাবলি 13:9\n২ রাজাবলি 13:10\n২ রাজাবলি 13:11\n২ রাজাবলি 13:12\n২ রাজাবলি 13:13\n২ রাজাবলি 13:14\n২ রাজাবলি 13:15\n২ রাজাবলি 13:16\n২ রাজাবলি 13:17\n২ রাজাবলি 13:18\n২ রাজাবলি 13:19\n২ রাজাবলি 13:20\n২ রাজাবলি 13:21\n২ রাজাবলি 13:22\n২ রাজাবলি 13:23\n২ রাজাবলি 13:24\n২ রাজাবলি 13:25


দেওবৰীয়া বিশেষ : পৰিষ্কাৰ পৰিচন্নতাই ঈশ্বৰ পৰায়ণতা (৩)(- অচিন্ত বৰঠাকুৰ) - সাহিত্য ডট অৰ্গ\nপৰিষ্কাৰ পৰিচন্নতাই ঈশ্বৰ পৰায়ণতা\nশৰৎ কাল আৰু পৰিষ্কাৰ পৰিচ্ছন্নতাৰ মাজত এক এৰাব নোৱাৰা সম্পর্ক আছে। সঁচা অর্থত, শৰৎ আৰু পৰিষ্কাৰ পৰিচন্নতা প্রকৃতিৰ বাবে একেটা মুদ্রাৰে ইপিঠি সিপিঠি। পৃথিৱীৰ যি স্থানতেই নহওক কিয়, আশ্বযর্জনক ভাবে, শৰৎ আহি উপস্থিত হোৱাৰ লগে লগে সেই স্থানত প্রকৃতিয়ে নিজেই পৰিষ্কাৰ পৰিচন্নতাৰ আশ্রয় লৈ মনোমোহা হৈ পৰে। দীঘলীয়া আপেক্ষাৰ অন্তত প্রেয়সীয়ে প্রেমিকৰ বাবে নিজকে যেনেকৈ পৰিষ্কাৰ পৰিচন্নকৈ সজাই পৰাই মোহনীয়া কমনীয়া আৰু আকর্ষণীয়া কৰি তুলিবলৈ চেষ্টা কৰে, শৰতৰ বাবেও যেন প্রকৃতিৰ তেনে এক প্রস্তুতি ! ৰোমাণ্টিক পতিৰ মৰমৰ অত্যাচাৰত নৱবিবাহিতা গাভৰুৰ ৰূপ দুগুণে চৰাৰ দৰে শৰতৰ সান্নিধ্যত ধন্য হৈ দিনে দিনে প্ৰকৃতিৰ পৰিষ্কাৰ পৰিচন্নতা তথা ৰূপ গুণৰ আৰু অধিক জেউতি চৰিবলৈ ধৰে। বসন্তই যৌৱন আনি দিয়া প্রকৃতি বর্ষাত আউলি-বাউলি হয়। বর্ষা ঋতুৱে প্রকৃতিক দিয়া এই অপৰিষ্কাৰ ৰূপ শৰতৰ আগমণত নিয়ন্ত্রিত হয়, যৌৱনৰ স্বচ্ছ আৰু নিমাখিত সৌন্দর্য পৰিষ্ফুট হয় পৰিষ্কাৰ পৰিচন্নতাৰ যোগেদি এই শৰৎ ঋতুত। সেয়ে, শৰত্ আৰু প্রকৃতিৰ এই মহামিলনৰ ক্ষণ পৰিষ্কাৰ পৰিচন্নতাৰ বাবে এক অতিশয় আকাংক্ষিত মূহুর্ত।\nঅসমৰ বিভিন্ন গীত, কাব্য, পুথি বা সাহিত্যত উল্লেখ কৰা শৰতৰ গুণ-গান বা বর্ণনাত বাৰে বাৰে শৰত কালৰ প্রকৃতিৰ পৰিষ্কাৰ পৰিচন্ন ৰূপটোকেই ঘাইকৈ দাঙি ধৰা হয়। বিভিন্ন ধর্ম পুথিতো শৰতৰ পৰিষ্কাৰ পৰিচন্ন ৰূপটোৰ উপমা দি অনেক জ্ঞানগর্ভী কথা উল্লেখ কৰা হয়। হিন্দুৰ বহুতো পূজা পার্বন আৰু অন্যান্য ধর্মৰো বিভিন্ন ধর্মীয় কাৰ্যসূচী ৰূপায়ণ কৰিবৰ কাৰণে শৰৎ কালকেই অতি উত্তম সময় বুলি গণ্য কৰাৰ আন এটি কাৰণো হ’ল শৰতৰ এই পৰিষ্কাৰ পৰিচন্ন ৰূপ।\nবর্ষা কালত অনবৰতে ডাৱৰে অপৰিষ্কাৰ কৰি ৰখা আকাশখন এই শৰতৰ আগমনৰ লগে লগে পৰিষ্কাৰ পৰিচন্ন হৈ শুদ্ধ নীলা হৈ পৰে। নিশাৰ পৰিষ্কাৰ আকাশত জোন জ্বলে, ফৰিং ফুটা জোনাকত ফটফটীয়া হৈ জিলিকে পৃথিৱী। আউঁসী ৰাতিও তৰা ফুলা আকাশৰ পৰা অহা মহাজাগতিক পোহৰত দেখা পায় ধৰণী, শৰতৰ পৰিষ্কাৰ আকাশৰ বহু তলত জোনাকী পৰুৱাই তিৰবিৰাই আর্তজনক বাট দেখুৱায়। অসমীয়া কবিয়ে দেখা শৰতৰ আকাশৰ এই ৰূপ গীত হৈ নিগৰে ,\n“শৰত নিশাই তৰাৰে সজাই আইৰে কেশ\nভাৰতৰে পূৰ্ব্ব দিশৰ সূৰ্য্য উঠা দেশ।“\nপৰিষ্কাৰ আকাশৰ কোনোবা কোণত অকণমান ডাৱৰ ওপঙি থাকিলেও সেয়া মানবী চকুত ধৰা দিয়ে এক কাব্যিক সৌন্দৰ্য বর্ধনকাৰী “বিউটি স্পট”ৰ ৰূপত। তাৰ সৌন্দর্যলৈকে চাই হয়তো কেতিয়াবা কোনো বিৰহী কবিৰ চিন্তাত আউল লাগে, বুকুৱে বিচৰা জন সেই কহুঁৱা কোমল পৰিষ্কাৰ শুকুলা ডাৱৰকনতেই উঠি কাষলৈ উৰি আহিব যেন লাগে। গীতিকাৰ ভূপেন হাজৰিকাৰ ভাষাত,\n”এটুকুৰা আলসুৱা মেঘ ভাঁহি যায়,\nমোৰো মন হংসই বাট হেৰুৱায়”…\n‘নিয়ন’ চাকিয়ে আজি চকু টিপিয়াই\nশৰৎ সন্ধ্যা মহানগৰী সজায়\n(তাৰে) মাদকতা সানি আজি\nপুৱাৰ দুবৰিত লাগি থকা টোপাল টোপাল নিয়ৰে পৰিষ্কাৰ কৰা বননিত তলসৰা শেৱালি ফুলে বহুতো কবিক যোগান ধৰে বহুতো যাউতিযুগীয়া সৃষ্টিৰ প্লট:\nআহিন মহীয়া শেৱালি সৰিলে\nনিয়ৰত তিতিলে বন,\nবান্ধৈ ঐ কেনেবা কৰিলে মন\nশেৱালিৰ সমান্তৰাল ভাবে নৈৰ পাৰৰ কহুৱানিডৰাও ফুলি জাতিষ্কাৰ হয় শৰততেই। পৰিষ্কাৰ-বিশুদ্ধ শুকুলা কহুৱাৰ ওপৰেদি শৃঙ্খলাবদ্ধভাৱে উৰি যোৱা শৰালিৰ জাকেও শৰতৰ কবিক ভবাই তোলে :\nউৰে হাঁহৰ জাকটি\nহাঁহ ওখ নে, আকাশ ওখ\nউৰি চোৱাচোন ভন্-টি ৷”\nআকাশত ডাৱৰৰ পৰিমাণ কমি যোৱাৰ লগে লগে বৰষুণৰ প্রকোপো কমি যায় আৰু সেই বাবে মাটিত থকা বোকা-পানীও শুকাই স্থলপথ পৰিষ্কাৰ হৈ পৰে। খাল, বিল, নদী হ্রদ আদিত থকা পানীও আচৰিত ধৰণে নির্মল বা পৰিষ্কাৰ পৰিচন্ন হৈ পৰে এই শৰৎ কালতে। শৰৎ কালত নদীৰ বুকুত পানীৰ পৰিমাণ কিছু কমি যায়, খৰশ্রোতা নদীয়েও সেই সময়ত নিজৰ গতি মন্থৰ কৰি তাৰ পানী পৰিষ্কাৰ পৰিচন্ন হোৱাত সুবিধা কৰি দিয়ে। সাগৰতো বোলে প্রচণ্ড উর্মিমালাৰ তাণ্ডৱ নাথাকে এই শৰৎ কালত, পৰিষ্কাৰ পৰিচন্ন সাগৰ পৃষ্ঠত শুনা নাযায় লহৰৰ ভয়ানক শব্দ।\nবেলি লাহে লাহে হেলনীয়া হ’বলৈ আৰম্ভ কৰে বাবে গেলা গৰমৰ প্রাবল্যও কমি আহে। শেৱালিকে আদি কৰি বহুতো সুগন্ধি ফুলৰ সুৰভি মিহলি হৈ বলা ধূলি-বালিহীন কোমল শীতল বতাহে দেহ-মনত অনবৰতে পৰিষ্কাৰ পৰিচন্ন মনোভাৱ এটা চটিয়াই থৈ যায়। শৰৎ কালৰ ৰ’দত অপতৃণ নাশ হয়, এবুকু আশাৰ সপোন দেখুৱাই পথাৰত জিলিকে আধা পকা শইচ। পানীৰ ভেঁট ফুল জঁয় পৰে, বিকশিত হয় পৰিষ্কাৰ পৰিচন্নতাৰ প্রতীক পদূম ফুল।\nভাগৱতৰ ভাষাত :\n“গগন নিৰ্ম্মল, স্বচ্ছ ভৈল জল, দূৰ গৈল মেঘগণ।\nমহা সুখৰ সুৰভি শীতল, বেহ বায়ু সৰ্ব্বক্ষণ।।”\n“শৰত সমান নাহি সুখকাল, হৰৈ দুখ অনুক্ৰমে।\nআকাশত মেঘ যতেক আছিল, গুচাইল তাক প্ৰথমে।।”\n“পৃথিৱীৰ সৱে কৰ্দ্দম গুচিল, ভৈ গৈল পথ সুচল।।\nযত জলমানে সৱে স্বচ্ছ ভৈল, শৰতে হৰিল মল।।”\n“সূৰ্য্য দৰশন্ ফুলৈ পদ্মবন, জঁয় পৰৈ ভেট ফুল।\nৰাজাৰ উদয়ে যেন সৱে সুখী, চোৰৰ চিত আকুল।।“\n-(শ্রীমন্ত শংকৰদেৱ অনূদিত ভাগৱতৰ দশম স্কন্ধৰ পৰা উদ্ধৃত শৰৎ বর্ণনাৰ কিয়দাংশ)\nশ্রীকৃষ্ণ আৰু ব্রজবাসী গোপীসকলে ৰাস ক্রীড়াৰ বাবে শৰৎ কালৰ নির্মল আকাশৰ উজ্জ্বল আৰু নিস্পন্দন জোনাক নিশাকেই নির্বাচন কৰি লৈছিল।\nৰাসক্রীড়াৰ বাবে শৰত কালৰ পূর্ণিমা নিশা নির্বাচন কৰাৰ অন্তৰালত পৰিষ্কাৰ পৰিচন্নতাই নিহিত হৈ আছে বুলি পণ্ডিত সকলে আওপকীয়াকৈ মন্তব্য কৰে। ডাৱৰ বিহীন পৰিষ্কাৰ-পৰিচন্ন সুনীল-নির্মল আকাশৰ চুকে-কোণে থকা সকলো বিন্দুকে দেখাৰ উপযুক্ত সময় হ’ল শৰৎ কালৰ পূর্ণিমা নিশা। সেই আকাশেই ৰাসমণ্ডল। আকাশৰূপী ৰাসমণ্ডল আৰু তৰাৰূপী নর্তকীসকলে মুল নর্তক চন্দ্রক মাজত লৈ পূর্ণ উজ্জ্বলতাৰে উপবিষ্ট হোৱা প্রণালীৰ আধাৰতে বোলে ৰাসলীলাৰ আর্হি যুগুত কৰা হৈছিল।\nগোপীৰ সৈত্যে কেৱল ৰাসেই নহয়, শ্রীকৃষ্ণই গো আৰু লগৰীয়া গোপগণৰ সৈত্যেও আনন্দ উৎসৱ কৰি পৰিষ্কাৰ পৰিচন্ন শৰতক পূৰাদমে উপভোগ কৰি যোৱাৰ কথা পোৱা যায় ভাগৱত পুথিৰ পাততেই:\nএহিমতে সিটো শৰতৰ গুণে\nগৰু গোপগণ সমে ভ্ৰমৈ তাত\nআনন্দে নন্দ নন্দন।।\nভুঞ্জি স্বচ্ছ জল সুৰভি শীতল\nবায়ুৰ পৰশ পাই।\nসখি সৱ সমে কৰিলন্ত ক্ৰীড়া\nকৌতুকৰ পাৰ নাই।।\nশৰৎ কালৰ পৰিষ্কাৰ পৰিচ্ছন্নতাক বহুতো ধর্ম পুথিত বা বচনত উপমা হিচাবেও ব্যৱহাৰ কৰা হয়। হৰি ভকতিয়ে মানুহৰ মনক শৰতৰ আকাশৰ দৰে পৰিষ্কাৰ পৰিচন্ন কৰে বুলিও বুজাব খোজা হয়। ভাদ মাহত লোৱা হৰি নামে মানুহৰ মন পৰিষ্কাৰ কৰে বুলি ভবা হয়।\n“কর্ণপথে ভকতৰ হিয়াত প্রৱেশি হৰি\nজলৰ যতেক মল যেহেন শৰত-কালে\nস্বভাৱতে নিৰ্ম্মল কৰয় ||১৫”\n(– শ্ৰীশ্ৰী মাধৱদেৱ বিৰচিত নাম-ঘোষা)\nচাৰি ঠাইৰ চাৰি কার্য সাধিলেক\nশুনা তাৰ পটন্তৰ।\nকৃষ্ণৰ ভকতি যেন চাৰি দুখ\nহৰৈ চাৰি আশ্ৰমৰ।।\nতাৱে ব্ৰহ্মচাৰী বেদ পঢ়িবেক\nগৃহস্থে কৰিবে কৰ্ম্ম।\nতাৱে বনবাসী পঙ্ক ধৰিবেক\nতাৱত সন্ন্যাস ধৰ্ম্ম।।\nযাৱে কৃষ্ণ কথা শ্ৰৱণ কীৰ্ত্তনে\nনতু কৰৈ নৰে ৰতি।\nশৰত কালৰ এতেক উপমা\nজানিবা হৰি ভকতি।।\n–(শ্রীমন্ত শংকৰদেৱ অনুদিত ভাগৱতৰ দশম স্কন্ধৰ পৰা উদ্ধৃত শৰৎ বর্ণনাৰ কিয়দাংশ)\nশৰৎ কালত ৰাৱণে অকাল বোধন কৰা দূর্গা পূজা আজিও শৰততে পতা হয় মহিষাসুৰ আৰু ৰাৱণৰ দৰে অপৰিষ্কাৰ মানসিকতাৰ প্রতীক বিলাকৰ নিবৃত্তিৰ উদ্দেশ্যেই। শৰৎ কালতেই দচে’ৰা, লক্ষ্মী পূজা, দেৱালী আৰু দীপান্বিতাত চাকি বন্তি লগাই অপৰিষ্কাৰ ক’লা আন্ধাৰক খেদাই পঠাবলৈ যত্ন কৰা হয়। বৰকাঁহ আৰু জয়ঢোলৰ শব্দত অপকাৰী শক্তি মষিমূঢ় হয়, চাকিৰ জুইত বহুতো কীট-পতংগই আত্মজাহ দি পৰিষ্কাৰ পৰিচন্নতাৰ দিশত শৰতক আৰু এখোজ আগবঢ়াই লৈ যায়।\nপৰিষ্কাৰ পৰিচন্নতাৰ ধাৰণাত আজিলৈকে কোনো শক্তি, সময় বা সামগ্রীয়েই স্বয়ং সম্পূর্ণ হৈ ঠিয় দিব পৰা নাই। যুগৰ পৰিবর্তনৰ লগে লগে কেতিয়াবা কেতিয়াবা শৰতৰ আগমণ দেৰি হোৱাও পৰিলক্ষিত হয়। ক’লা ডাৱৰেৰে ভৰা আকাশৰ পৰা নিৰবচিন্ন বৃষ্টিৰ জৰিয়তে ধৰাত বানে মানৱ আৰু পশুধনক ধৰাশায়ী কৰাৰ নজিৰো নোহোৱা নহয়। “মল”যুক্ত জলত সলিল সমাধি ঘটে বহু আপেক্ষিত শৰতৰ সমগ্র সপোন আৰু ধাৰণা, সমূলাঞ্চে নিঃচিন্ন হয় পেটৰ অন্ন আৰু ভেটিৰ মাটি। অবশ্যে, জ্যোতিষ পঞ্জিকাৰ হিচাব নামানি শৰতৰ মাজত অহা বর্ষা ঋতুৰ শেহতী বানে অবশ্যে শৰতৰ বতৰা আনে। কবিয়ে তাতো কবিতাৰ প্লট দেখা পায়:\n“আজি আকাশৰ শেষ হ’ব পাই শেষ বাৰিষাৰ গান;\nদিখৌ নৈৰ বুকুতে. সেয়েহে আহিছে শেহতী বান ৷”\nচটিয়না আৰু বগৰী ফুলে এই শৰততেই। ব্যক্তিভেদে শ্বাস-প্রস্বাস যন্ত্র আৰু মগজুৰ কোনো কোনো অংশত বিৰূপ প্রতিক্রিয়াৰ সৃষ্টিকাৰী এই দুই ফুল শৰৎ কালৰ একো একোটা অপৰিষ্কাৰ কিন্তু অবিচ্ছেদ্য অংগ। দিনৰ প্রখৰ ৰ’দৰ চোক আৰু কুঁৱলি ভৰা শীতল ৰাতিৰ উষ্ণতাৰ অসমতুলতাই কঢ়িয়াই আনে কেইবাটাও ৰোগৰ সম্ভাৱনা। জলাহভূমিৰ ক্রমহ্রাসমান জলস্তৰে অশনি সংকেত কঢ়িয়াই আনে জলচৰ প্রাণীৰ জীৱনলৈ এই শৰৎ কালৰ পৰাই। সৰু সৰু গছ বিলাকে সহজ জলৰ অভাৱত মৃত্যুভয়ত পৰিব লগীয়া হয়\nসি যিয়েই নহওক কিয়, শৰৎ সদায় শৰতেই। প্রকৃতিক পৰিষ্কাৰ পৰিচন্ন ৰূপত দেখা পাবলৈ শৰতৰ বাদে আন কোনো ঋতুৰ ওপৰতেই ভৰসা কৰিব নোৱাৰি। সেয়েহে হয়তো ভূপেন হাজৰিকাৰ কণ্ঠেৰে নিগৰি ওলাইছিল:\nকলিয়া ডাৱৰৰ চকুপানী টোকা কান্দোন পৰিলে ওৰ!\nবাজিছে ৰঙৰে সুৰ৷\nওপঙি আহিলে লেশ লউ পৰুৱা,\nশুকাব বাঢ়নি পানী!\nপালেহি খৰালি তাৰেহি বাতৰি\nডাৱৰৰ যুজতে সূৰুয জিকিলে..!\nএন্ধাৰ কৰবালে গ’ল!\nবতৰ ফৰকালে হ’ল….।।\nসদ্যস্নাতা ৰূপহী গাভৰু মোৰ পুৱতি নিশাৰ সপোন\nশুভ্ৰ নীলা ওৰণিখনি, কুঁৱলি সূতাৰে বোৱা পাতল ৰিহাখনি\nথৰলগা বীণখনি, তোমাৰ শুৱনি দাপোণ\nকপাহ মেঘৰ অহা যোৱা, সেউজী মেঘৰ সেই লানি\nসোণালী ৰ’দ, শৰালিৰে জাক তুমিয়েই আনিলা কিজানি…….!\nপৰিষ্কাৰ পৰিচন্নতাৰ এক মূল অন্তৰায় হ’ল আবর্জনা বা বর্জ্য পদার্থ সমূহ। যি কোনো স্থান বা সামগ্রী পৰিষ্কাৰ আৰু কার্যক্ষম কৰি ৰাখিবলৈ হ’লে তাৰ পৰা অপ্রয়োজনীয় তথা বিনাশগ্রস্ত পদার্থ বা অংশ সমূহ নির্দিষ্ট সময়ৰ মূৰে মূৰে আঁতৰাই থাকিব লগীয়া হয় , সেয়াই হ’ল আবর্জনা। আকৌ, এই আবর্জনা সমূহ যি স্থানত পেলোৱা হ’ব, সেই ঠাই বিলাক অপৰিষ্কাৰ হৈ পৰে। সেই স্থানকো পৰিষ্কাৰ কৰিবলৈ গৈ সেই আবর্জনাক আন এক স্থানলৈ স্থানান্তৰিত কৰিবলৈ হ’লে আকৌ এডোখৰ নতুন স্থান অপৰিষ্কাৰ হৈ পৰিব। ইপিনে অপৰিষ্কাৰ স্থান আৰু অপৰিস্কাৰ সামগ্রীৰ পৰা বিভিন্ন উপায়েৰে সৃষ্ট বা বিভিন্ন কাৰণত নির্গত হোৱা অপকাৰী উপজাত সামগ্রী সমূহ বায়ু, পানী বা মাটিৰ লগত মিহলি হৈ পুণৰ পৰিস্কাৰ স্থান সমূহলৈ উভতি আহি জনস্বাস্থ্যৰ প্রতি ভাবুকিৰ সৃষ্টি কৰিব পাৰে। অর্থাৎ, এখন ঠাই পৰিষ্কাৰ কৰিবলৈ গৈ বাচ-বিচাৰ নোহোৱাকৈ য’তে ত’তে আবর্জনা গোট খুৱালৈ এটা সময়ত আবর্জনাই এক ভয়ংকৰ সমষ্যা ৰূপে ঠিয় দিব পাৰে। গতিকে, পৰিষ্কাৰ পৰিচন্নতা বর্তাই ৰাখিবৰ কাৰণে এই বর্জ্য পদার্থ বা আবর্জনা সমূহ আঁতৰ কৰি উচিৎ উপায়েৰে দিহা লগোৱাটো অতি প্রয়োজনীয়।\nবর্ধিত জনসংখ্যা আৰু দ্রুত ঔদ্যোগীকৰণৰ পৰিপ্রেক্ষিতত মানবসৃষ্ট আবর্জনাৰ পৰিমাণ দিনে দিনে অতি দ্রুত গতিত বাঢ়ি আহিছে। ইতিমধ্যেই আবর্জনাই পৃথিৱীৰ বিভিন্ন স্থানত বিশাল সমষ্যাৰ সৃষ্টি কৰিছেই। প্রাকৃতিক আবর্জনাতকৈ মানব সংশ্লেষিত প্লাষ্টিক জাতীয় আৱর্জনাই এই সমষ্যা অধিক ভয়াবহ কৰি পেলাইছে। গড় হিচাবত অসমৰ প্রতিজন মানুহৰ দ্বাৰা মাহেকত একৰ পৰা দুই কিলোগ্রাম প্লাষ্টিক আৱর্জনা সৃষ্টি হোৱাৰ বিপৰীতে ভাৰতত এই গড় হিচাব ৬ৰ পৰা ৭কি.গ্রা.। চীনত এই হাৰ ১৪-১৫ কি.গ্রা. আৰু বিশ্বৰ প্রতিজন মানুহৰ হিচাবত এই গড় ২৪ কিলোগ্রাম পর্যন্ত। সেয়ে, বর্জ্য পদার্থ বা আবর্জনা সমূহৰ গ্রহণযোগ্য গতি লগোৱাৰ বাবে বিভিন্ন দেশত আবর্জনা ব্যৱস্থাপনা(Waste Management)ক বিষয় হিছাবে লৈ বিভিন্ন পাঠ্যক্রম, প্রযুক্তি বিদ্যা, যন্ত্র-পাতি আৰু এইসমূহৰ সফল প্রয়োগৰ বাবে চৰকাৰী বিভাগ আৰু বহুতো ব্যৱসায়িক প্রতিষ্ঠানৰ সৃষ্টি হৈছে।\nপৰিষ্কাৰ পৰিচন্নতা বজাই ৰাখিবৰ কাৰণে দেশত বিভিন্ন আইন কাণুনো প্রবর্তিত হৈছে। ভাৰতত ১৯৬৩ চনত কর্ণাটক চৰকাৰৰ দ্বাৰা প্রবর্তিত আৰু চৰকাৰী গেজেটত প্রকাশিত “কর্ণাটক চহৰ আৰু দেশ পৰিকল্পনা আইন ১৯৬১” বলবৎ হোৱাৰ পৰাই আবর্জনা ব্যৱস্থাপনাৰ ক্ষেত্রত চৰকাৰী ভাৱে লোৱা প্রথম পদক্ষেপ বুলিব পাৰি। এই পর্যন্ত দেশত প্রদূষণ নিয়ন্ত্রণ আৰু আবর্জনা ব্যৱস্থাপনা সন্দর্ভত বিছখনৰো অধিক আইন প্রণয়ন কৰা হৈছে আৰু দেশৰ পৰিষ্কাৰ পৰিচন্নতা নিয়ন্ত্রনত ৰাখিবৰ বাবে পৌৰ নিকায় আৰু প্রদূষণ নিয়ন্ত্রণ বিভাগৰ দৰে চৰকাৰী অনুস্থান বিলাকৰ ওপৰত দ্বায়িত্ব দি ৰখা হৈছে। এইবিলাকৰ দ্বাৰা বিশ্ব স্বাস্থ্য সংস্থা আৰু প্রদূষণ নিয়ন্ত্রণ বিভাগৰ দ্বাৰা নির্দ্দিষ্ট কৰি দিয়া মানদণ্ড অতিক্রম কৰি যোৱা আবর্জনা বা বর্জ্য পদার্থ সমূহ য’তে ত’তে এৰি দিয়াটো নিষিদ্ধ কৰা হৈছে।\nগাঁও অঞ্চলত সাধাৰণভাৱে ব্যৱহাৰ হোৱা ঘৰৰ জাবৰ-জোথৰ পেলাবলৈ বাৰীৰ এমূৰত খন্দা গাঁতৰ জৰিয়তে পচন সাৰ তৈয়াৰ কৰা বা পোহনীয়া জীৱ-জন্তুৰ বিষ্ঠাৰে গোবৰ গেছ তথা সাৰ তৈয়াৰ কৰাৰ ব্যৱস্থা বিলাক এনে একো একোটা আবর্জনা ব্যৱস্থাপনা অধ্যয়ণৰেই (আনুস্থানিকেই হওক বা অনানুস্থানিকেই হওক) ফল। তেনেদৰে আবর্জনা ব্যৱস্থাপনাৰ ক্ষেত্রখনত উদ্ভব হোৱা বিভিন্ন উচ্ছমানৰ প্রযুক্তিবিদ্যাৰ ভিতৰত আধুনিক প্লাজমা গেছকৰণ (Plasma arc gasification) ব্যৱস্থা এক অতি উত্তম আৰু উপযোগী ব্যৱস্থা। চহৰাঞ্চলত নিতৌ গোট খোৱা বৃহৎ পৰিমাণৰ আবর্জনা অতি কম সময়ৰ ভিতৰত নিঃচিন্নপ্রায় কৰিবলৈ এই ব্যৱস্থা অতিকে ফলপ্রসূ।\nপ্লাজমা গেছকৰণ পদ্ধতিত প্লাজমা প্রযুক্তিবিদ্যা ব্যৱহাৰ কৰি বিভিন্ন জৈৱ(Organic) আৰু অজৈৱ(Inorganic) আবর্জনা সমূহক সংশ্লেষিত ইন্ধন গেছ আৰু বিদ্যুৎ শক্তিলৈ পৰিবর্তিত কৰিব পাৰি। ইয়াত, এক বন্ধ আবেষ্টনীৰ ভিতৰত দুই বিদ্যুৎদণ্ডৰ(তাম , টংষ্টেন বা এফনিয়াম জাতীয় ধাতুৰে নির্মিত) মাজেৰে উচ্ছ ক্ষমতা সম্পন্ন বৈদ্যুতিক শক্তি চালিত কৰি স্ফুলিংগৰ সৃষ্টি কৰা হয় আৰু তাৰ মাজেৰে উচ্ছ চাপত জলীয় বাষ্পৰ দৰে অদাহ্য গেছ সৰকাই আয়নীভৱনৰ জৰিয়তে প্লাজমা শিখাৰ উদ্ভৱ কৰি উচ্ছ তাপ (২২০০ৰ পৰা ১৪০০০ডিগ্রী ছেঃ পর্যন্ত) সৃষ্টি কৰা হয় আৰু গলিত আবর্জনাৰ লগত বিক্রিয়া কৰিবলৈ দিয়া হয়। ইয়াৰ ফলত আবর্জনা সমূহৰ অনুবিলাক ভাগি কিছুমান আয়নলৈ পৰিবর্তিত হয় আৰু এসময়ত সেইবিলাকেই নিজৰ মাজত বিভিন্ন ৰসায়ণিক বিক্রিয়াৰ সংঘটিত কৰি উচ্ছ মানদণ্ডৰ ইন্ধন গেছ (কার্বন মন’ক্সাইড, হাইড্র’জেন আৰু চুটি হাইড্র’কার্বন শ্রেণীৰ) অণুলৈ পৰিণত হয়। এই গেছসমূহক কিছুমান অতি সহজ পদ্ধতিৰ মাজেৰে পাৰ কৰি ঘৰুৱা ব্যৱহাৰৰ বাবে যোগান ধৰিব পৰা হয় আৰু এক ক্ষুদ্র অংশক টাৰবাইনত ব্যৱহাৰ কৰি এই গেছীকৰণ যন্ত্রত প্রয়োজন হোৱা আবশ্যকীয় বিদ্যুতৰ যোগাৰ কৰি ল’ব পাৰি।\nইপিনে, বিক্রিয়ক যন্ত্রটোত থাকি যোৱা অতি কম পৰিমাণৰ বর্জ্য পদার্থ বা এৰেহা খিনিৰ পৰা কিছুমান ধাতু নিষ্কাষণ কৰিব পৰা হয় বাবে সেই বিলাকৰো এক বাণিজ্যিক মূল্য থাকে। তদুপৰি এই গলিত এৰেহা বিলাকত কিছুমান সাঁচত বহুৱাই পুতলাৰ পৰা নির্মাণ সামগ্রীলৈকে বিভিন্ন প্রয়োজনীয় সামগ্রী তৈয়াৰ কৰিব পৰা হয়।\nযন্ত্রটোত বিক্রিয়া সমূহ সংঘটিত কৰিবৰ কাৰণে যিহেতু অক্সিজেন ব্যৱহাৰ কৰা নহয়, আৰু পদ্ধতিটো অতি উচ্ছ তাপমাত্রাৰ পৰিবেশত সংঘটিত কৰা হয়, গতিকে ইয়াৰ বাবে বায়ুমণ্ডলত অক্সিজেনৰ পৰিমাণ নকমে আৰু ইয়াৰ পৰা অক্সাইড জাতীয় বিষাক্ত পদার্থ নির্গত হোৱাৰ সম্ভাৱনাও বহুত কম।\nআমেৰিকা যুক্তৰাষ্ট্র, কানাডা, ইংলেণ্ড, জাপান টাইৱান আদি বহুতো দেশৰ কোনো কোনো স্থানৰ লগতে ভাৰতৰো দুই এক চহৰত ইতিমধ্যে এই ব্যৱস্থাৰ জৰিয়তে আবর্জনা ব্যৱস্থাপনাৰ চেষ্টা চলি আছে।\nঅৱশ্যে আন যি কোনো বৈজ্ঞানিক যন্ত্র-পাতি বা পদ্ধতিৰ দৰে এইবিধ যন্ত্রৰো কেইবাটাও নেতিবাচক দিশ নথকা নহয়। গতিকে পৰিষ্কাৰ পৰিচন্নতা বর্তাই ৰখাৰ ক্ষেত্রত মানুহৰ পূর্ণ সাফল্য এতিয়াও সূদূৰ পৰাহত।\nপৰিষ্কাৰ পৰিচন্নতাৰ মূল অন্তৰায় হ’ল অপৰিষ্কাৰ সামগ্রী সৃষ্টিকাৰী উত্‍স সমূহ। সাধাৰণ বুদ্ধিমত্তা প্রয়োগ কৰি এই উত্‍স সমূহ এৰাই চলাৰ ব্যৱস্থা কৰিব পাৰিলেই পৰিষ্কাৰ পৰিচন্নতা বর্তি থকাটো নিশ্চিত হৈ পৰে।\nকথাষাৰ বুজি পাবলৈ আপোনাৰ যদি অলপ খোকোজা লাগিছে, দুটামান উদাহৰণ মনলে আনিলেই সেয়া নাইকিয়া হৈ পৰিব। আপুনি আপোনাৰ পোচাকী কাপোৰসাজ পিন্ধি ওলাই যাওঁতে কাপোৰসাজ লেতেৰা হোৱাৰ ভয়তে বোকাৰ চিটিকণি পৰা ঠাইৰ পৰা আতৰি ফুৰে , খোৱাৰ সময়ত পাৰিলে কাপোৰসাজ খুলি থয় আৰু সেইসাজ কাপোৰ পিন্ধি বিচনাত বাগৰ দিয়াৰ কথাটো আপুনি কল্পনাই কৰিব নোৱাৰে। অর্থাত্ আপুনি কাপোৰ সাজক পৰিষ্কাৰ কৰি ৰাখিবলৈ (মূলতঃ স্বভাৱগতভাৱে) যি কোনো অপৰিষ্কাৰ উত্‍সৰ পৰা আতৰাই ৰাখিলে। আপোনাৰ বাহনখন বোকা ৰাস্তাত চলোৱাৰ পৰা যিমান পাৰি আতৰি থাকে। ভৰিত বোকা নালাগিবলৈ জোতা পিন্ধে আৰু সেই জোতাযোৰৰ পৰিষ্কাৰ পৰিচন্নতা অক্ষুন্ন ৰাখিবলৈ পথৰ বোকাৰ পৰা আতৰেদি খোজ কাঢ়ে।\nঠিক তেনেদৰে এইখন পৃথিৱীতে এনে কিছুমান লোকো আছে, যি নিজৰ ঘৰ পৰিষ্কাৰ হৈ থকাটো সুনিশ্চিত কৰিবলৈ ঘৰৰ ভিতৰত (কিছুমান বিশেষ ধৰণৰ আলহী বাদ দি) অন্যলোকৰ বা জীৱ জন্তুৰ প্রবেশ নিষিদ্ধ কৰে। মন্দিৰ চৌহদৰ ভিতৰত জোতা-চেণ্ডেলৰ প্রবেশ নিষিদ্ধকৰণ আছলতে অপৰিষ্কাৰ উত্‍সক দূৰতে বিদূৰ কৰাৰ এক উপায়। কিন্তু লেতেৰা হোৱাৰ ভয়ত জোতা নিপিন্ধা লোকৰ আভাৱো নাই এই পৃথিৱীত। হাত লেতেৰা হোৱাৰ ভয়ত কলদিল কুটা, কঠাল বা মাছৰ বাকলি গুচোৱাৰ পৰা বিৰত থকা লোক এই অসম মূলুকতে বহুত।\nপৰিষ্কাৰ পৰিচন্নতা বজাই ৰাখিবলৈ অপৰিষ্কাৰ উত্‍সৰ পৰাই আতৰি থকাৰ এই পদ্ধতিটো কেতিয়াবা চৰকাৰৰ ঘৰতো প্রয়োগ হোৱা দেখিবলৈ পোৱা যায়। অপৰিষ্কাৰ হোৱাৰ ভয়তে বহুতো চৰকাৰী বিষয়া-কর্মচাৰীয়ে অনেক ফাইল লুটিওৱা বগৰোৱা খন কৰাৰ পৰা বিৰত থাকে।\nপৰিষ্কাৰ পৰিচন্নতা বর্তাই ৰখাৰ এই বিশেষ উপায়টো প্রয়োগ কৰি সফল হোৱা এক অতি উত্তম দৃষ্টান্ত দেখা পাব সংশ্লিষ্ট ছবিখনত। ছবিখনৰ পৰা কথাটো অনুমান কৰাত যদি আপোনাৰ অসুবিধা হৈছে , আপুনি এবাৰ নিজে গৈ শিমলুগুৰি ৰেইলওৱে’ জংচনৰ “ৰেল উদ্যান”খনত এবাৰ চকু ফুৰাই আহিব পাৰে। উদ্যান(?)খনত পৰিষ্কাৰ পৰিচন্নতা বজাই ৰাখিবলৈ ৰেইল্ওৱে কতৃপক্ষই নিজৰ বুদ্ধিমত্তাৰ প্রয়োগ কৰি অপৰিষ্কাৰ উত্‍স সমূহৰ পৰা দূৰত ৰাখিবলৈ সক্ষম হৈছে। কেইবা বছৰৰ আগতেই নির্মিত এই উদ্যানখনত আজিকোপতি কতৃপক্ষই কোনো ধৰণৰ ফুলগছ বা বৃক্ষৰ পুলি ৰোপন কৰা নাই। ইয়াৰ ফলত তেওঁলোকে তেনে গছৰ তলসৰা পাত বা মৰহা ফুলৰ দ্বাৰা উদ্যান খন অপৰিষ্কাৰ হোৱাৰ সম্ভাৱনা নাইকীয়া কৰিছে। আকৌ , যিহেতু উদ্যান খনত কোনো ধৰণৰ ফুল বা ছাঁ দিয়া গছ নাই , তালৈ কোনো দর্শনার্থীয়ে ভুলতো প্রবেশ কৰাৰ ইচ্ছা প্রকাশ নকৰে। ইয়াৰ ফলত উদ্যানখন কোনো বাহিৰা আবর্জনাৰ দ্বাৰা অপৰিষ্কাৰ হোৱাৰ সম্ভাবনাও নাইকীয়া হৈ পৰিল। ইপিনে , যিহেতুকে তাত কোনো দর্শনার্থীয়ে প্রৱেশ কৰাৰ ইচ্ছা নকৰে , কতৃপক্ষই লো আৰু কংক্রিটেৰে তৈয়াৰী দেৱালেৰে ঘেৰা উদ্যানখনৰ প্রৱেশদ্বাৰত এটা ৪০-৫০টকীয়া তলা লগাই একপ্রকাৰে যিকোনো অপৰিষ্কাৰ উত্‍সৰ সংস্পর্ষলৈ অহাৰ পৰা উদ্যানখনক আতৰাই ৰখাৰ বীমাই কৰি পেলালে। এনেধৰণেই কেৱল এই প্দ্ধতি ব্যৱহাৰ কৰিয়েই উদ্যানখনত পৰিষ্কাৰ পৰিচন্নতা বজাই ৰখাৰ ক্ষেত্রত সফল হোৱা বাবে ৰেইলওৱে’ কতৃপক্ষই উদ্যানখনৰ ছাফাইৰ নামত ধন খৰছ কৰিব লগীয়া নোহোৱা হ’ল। এনেদৰে দেশৰ ৰাজকোষৰ ওপৰত পৰিবলগীয়া এক অলাগতিয়াল বোজাৰ পৰাও দেশে সকাহ পালে।\nযিহেতু দেশসেৱা আছলতে ঈশ্বৰ উপাসনাৰেই নামান্তৰ , সেয়ে পৰিষ্কাৰ পৰিচন্নতা বর্তাই ৰখাৰ বাবে অপৰিষ্কাৰ উত্‍স সমূহ এৰাই চলাটো অতি পবিত্র কার্য … অর্থাত্, চমুকৈ ঈশ্বৰ পৰায়ণতা।\nপৰিষ্কাৰ পৰিচন্নতাৰ বাবে মানুহৰ ভাষা জ্ঞান চহকী হোৱাটো অতিকে জৰুৰী। আপুনি যদি কেৱল এটাই ভাষা জানে, পৰিষ্কাৰ পৰিচন্নতা বর্তাই ৰখাত আপুনি পদে পদে বিপদত পৰাৰ সম্ভাৱনাই অধিক। সেয়ে এই পৃথিৱীত পৰিষ্কাৰ পৰিচন্নতা বর্তাই ৰাখিবলৈ মানুহক কেইবাটাও ভাষাৰ বিষদ জ্ঞান থকাটো একপ্রকাৰ বাধ্যতামূলক। কথাটো বুজিবলৈ আপোনাৰ আশ-পাশৰ দুই এটা সহজ উদাহৰণেই যঠেষ্ট।\nআপোনাৰ যদি ইংৰাজী ভাষাৰ BILLশব্দটোৰ বিষয়ে বিষদ জ্ঞান নাথাকে, কোনোবা দেৱালত লিখি থোৱা “STICK NO BILL” বাক্যশাৰী দেখি যদি আপুনি ভাবে যে ইয়াত মাহেকীয়া দৰমহাৰ বিল অথবা বিজুলী বা টেলিফোনৰ বিলৰ বাদে যি অন্য যি কোনো কাগজ আঠা দি লগাই দিয়াত কোনো আপত্তি নাই, তেন্তে কেতিয়াবা আপুনি আইনী ব্যৱস্থাৰ সন্মুখত ধৰাশায়ী হ’ব পাৰে। তেনেকৈ ‘USE ME’ লিখা থকা প্লাষ্টিকৰ সৰু সৰু ধুনীয়া ধুনীয়া বাচন বর্তনবোৰ ৰাস্তাৰ কাষৰ পৰা বা উদ্যানৰ পৰা উঠাই আপোনাৰ ব্যৱহাৰৰ কাৰণে ঘৰলৈ লৈ আহিবলৈ চেষ্টা কৰিলে ঘটনাবোৰ অপ্রত্যাশিতভাবে অলপ ডাঙৰেই হ’বগৈ।\nঠিক তেনেকৈ আপুনি ভ্রমণ কৰা এক পৃথক ভাষা-ভাষী স্থানত জাৱৰ-জোথৰ পেলাবলৈ উপযুক্ত জাননী থকা ঠাই বিচাৰি ফুৰোঁতে আপোনাৰ যি নাজল নাথল অৱস্থা এটা হয়, তেনেকৈ অন্য ভাষা-ভাষী লোক আপোনাৰ স্থানলৈ আহিলেও জপনাত আপোনাৰ নাম লিখা ফলক খনকে “USE ME” বা “TOILET” বুলি ভাবিলেও আপোনাৰ কমখন লটি ঘটিখন হয় জানো !?!\nজাৱৰ/जेवर, TO-LET/TOILET, खाना मिलता है/পায় খানা, LAVATORY/LABORATORY আদি শব্দ তেনেকৈ মানুহক বিপদত পেলাব পৰা শব্দ।\nকথাবোৰ বিশ্বাস কৰিবলৈ টান লাগিছে যদি আপুনি নিজ চকুৰে সংশ্লিষ্ট ছবিখন চাই পৰিস্থিতিটো অনুমান কৰক: কেৱল ধৰি লওক যে আপুনি অকল অসমীয়া ভাষাতহে পঢ়িব-লিখিব পাৰে, কেৱল অসমীয়াহে বুজি পায়। ছবিত উল্লিখিত অসমীয়া আখৰেৰে লিখা প্রথম শব্দটো পৰিষ্কাৰ পৰিচন্নতাৰ লগত খাপ খুৱাবলৈ অলপ জটিল হ’ব পাৰে যদিও দ্বিতীয় আৰু তৃতীয় শব্দকেইটা দেখিলে জৰুৰীকালিন অৱস্থাত সৰু-বৰ দুই বিধ চুবৰ বাবে অতি উত্তম স্থান হেন লাগি আপোনাৰ মানসিক আৰু শাৰীৰিক পীড়া মূহুর্ততে কিমান লাঘব হৈ পৰিব, সেয়া আপুনি অথবা আপোনাৰ দৰে ভূক্তভোগী জনেহে স্পষ্টকৈ বুজাই ক’ব পাৰিব।\nঅৱশ্যে ব্যৱসায়িক প্রতিস্থানটোৰ হৈ দেৱাল লিখন কৰা শিল্পীজনৰ মগজুত আমাৰ দৰে পৰিষ্কাৰ পৰিচন্নতাত ভাষাজ্ঞানৰ প্রভাৱ সম্পর্কে কোনো ধাৰণা নথকা বাবে প্রতিস্থানটোৰ চৌহদটো এটা সময়ত সম্পূর্ণ অপৰিষ্কাৰ অপৰিচন্ন হৈ পৰাৰ সম্ভাৱনাই অধিক!


মাঘ বিহু - অসমীয়া ৱিকিপিডিয়া\nএই প্ৰবন্ধৰ বিষয়ে বিতংভাৱে জানিবৰ বাবে, বিহু চাওক।\nমাঘ বিহুত জ্বলোৱা মেজি\nবিষয়ক প্ৰবন্ধৰ শৃংখলা\nসাজ-পোচাক আৰু অলংকাৰ\nপুহ-মাঘৰ সংক্ৰান্তিৰ দিনা ভোগালী বিহু বা মাঘ বিহু পালন কৰা হয়। এই বিহু তিনিদিন পালন কৰা হয়। পুহত শালি ধান, মাহ, তিল, মগু, আদি শস্য চপাই মানুহে ভঁৰাল ভৰায়। এই সময়ত কৃষকসকলে খেতি চপাই ভঁৰাল উপচাই ৰাখে বাবে এই বিহু ভোগালী বিহু ৰূপে প্ৰচলিত। এই সময়ত ধনী-দুখীয়া সকলোৰে ঘৰত দুমুঠি ধান-চাউল খাবলৈ থাকে। সেই বাবে এই বিহুত খোৱা বোৱাৰ ওপৰত বেছি গুৰুত্ব দিয়া হয়। এই বিহুত সান্দহ, চিৰা, নানা ধৰণৰ পিঠা, লাডু, আখৈ, আদি মানুহৰ ঘৰে ঘৰে উপচি পৰে। মাঘ বিহুৰ মূল আকৰ্ষণ হ'ল মেজি পোৰা। এই সময়ত সূৰ্য্য মকৰ ক্ৰান্তিৰ ৰেখাৰ ওচৰলৈ যায় বাবে এই সংক্ৰান্তিৰ বিহু বা দোমাহীক মকৰ সংক্ৰান্তি বোলা হয়।\nজাতীয় উৎসৱ বিহুৱে অসমীয়া সমাজৰ ঐক্য আৰু মিলাপ্ৰীতিৰ ভাৱ অটুট ৰাখিছে। বিহুৰ সকলো কামেই হয় সমূহীয়াভাৱে যি মানুহৰ মাজত ঐক্যভাৱ বৃদ্ধি কৰে। বিহুৰ জৰিয়তে মানুহৰ মাজত বয়ন শিল্প, খেল-ধেমালি আদিৰো উন্নতি সাধন হয়। বিহুৰ জৰিয়তে অসমীয়া জাতিয়ে এক নিজস্ব পৰিচয় বহন কৰিছে।\nমাঘ বিহুৰ মেজি\n2.1 উৰুকাত মাছ ধৰাৰ পৰম্পৰা\n2.2 উৰুকাৰ নিশাৰ পৰম্পৰা\n3.1 বিহুৰ খাদ্য\n4 মাঘ বিহু উপলক্ষে অসমত অনুষ্ঠিত বিভিন্ন খেল ধেমালি\n4.1 চৰাইৰ যুঁজ\n4.2 ম'হ যুঁজ\n4.4 কড়ি খেল\n5 মাঘ বিহু উপলক্ষে অসমত অনুষ্ঠিত বিভিন্ন মেলাসমূহ\n5.1 জোনবিল মেলা\n5.2 উৰুচ মেলা\n5.3 মাঘী মেলা\n5.4 মণিকূট উৎসৱ\nমাঘ বিহু আদিম যুগৰ পৰাই সমগ্ৰ অসমত এক গুৰুত্বপূৰ্ণ উৎসৱ হিচাপে পালন কৰি আহিছে। মাঘ বিহু আদিম যুগৰ বড়ো মূলীয় লোক সকলৰ প্ৰধান উৎসৱ আছিল। পাছৰ পৰ্যায়ত কামৰূপ ৰাজ্যৰ দিনত আৰ্য ব্ৰাহ্মণ সকলে হিন্দু ৰীতি মতে তিথি নিৰ্ধাৰিত কৰি দিছিল।\nমাঘ বিহুৰ দুটা প্ৰধান অংশ হৈছে মেজি আৰু উৰুকা। মেজি শব্দটো উজনি অসমত সৃষ্টি হোৱা শব্দ। এই শব্দটো বড়ো-কছাৰী মূলীয় প্ৰাচীন চুতীয়া ভাষাৰ "মিডি-য়ে-জি"ৰ (মিডি=দেৱতা/পূৰ্বপুৰুষ, য়ে=জুই, জি=উৰি যোৱা) পৰা সৃষ্টি হৈছিল। আনহাতে "উৰুকা" শব্দটো চুতীয়া ভাষাৰ "উৰুকুবা"ৰ(অৰ্থ=শেষ হোৱা) পৰা অহা বুলি জনা যায় কাৰণ পুহ মাহৰ এই অন্তিম দিনটোতে শস্য চপোৱাই শেষ হয়।\nচুতীয়া আৰু আহোমৰ ৰাজত্বকালত ৰাজকীয় পৃষ্ঠপোষকতাৰে এই বিহু পালন কৰা হয় বুলি জনা যায়। আহোম ৰজা ৰুদ্ৰসিংহৰ দিনৰ পৰা বিহুৰ দিনা ৰংঘৰৰ বাকৰিত বিভিন্ন খেল-ধেমালি, ৰং-ৰহইচৰ আয়োজন কৰা হৈছিল। ৰজা‌সকলে ডা-ডাঙৰীয়াসকলৰ সৈতে উপস্থিত থাকি এই উৎসৱ উপভোগ কৰিছিল। আকাশত শেন-কণুৱা আদি চৰাইক প্ৰশিক্ষণ দি ৰণ লগোৱা হৈছিল। সেইদৰে হাতী যুঁজ, কুকুৰা যুঁজ, কণী যুঁজ, মল্ল যুঁজ, ম'হ যুঁজ, বুলবুলি চৰাইৰ যুঁজ আদিৰো সেইসময়তে প্ৰচলন হয় বুলি জানিব পৰা যায়। এই সমূহ কাৰ্যৰ সুষমতাৰ বাবে ৰজাঘৰীয়া খেল আৰু বিষয়বাব আছিল। যেনে- হাতীবৰুৱা, শেনচোৱা ফুকন, কুকুৰাচোৱা বৰুৱা ইত্যাদি। সেইদিশৰ পৰা ৰংঘৰ আৰু ইয়াৰ সৈতে সংলগ্ন বাকৰি ৰোমান কলছিয়ামৰ সমতুল্য।\nগাঁৱৰ ডেকা সকলে নৰা কাটি পুহতে ভেলাঘৰ প্ৰস্তুত কৰে। উৰুকাৰ দিনা তেওঁলোকে লগ লাগি ভোজ ভাত খাই নাচি বাগি উজাগৰে থাকে। খেৰৰ নৰাৰে ভেলাঘৰ সাজি গাৱঁৰ ৰাইজে ভেলাঘৰত ভোজভাত খায়। তদুপৰি গাঁৱৰ ৰাইজে মিলি একেলগে জুই পুৱাই নাম-কীৰ্তন কৰে। ভেলাঘৰৰ কাষতে কাঠ-বাঁহৰে সজা মেজিত অগ্নিসংযোগ কৰা হয়। মেজি সাধাৰণতে প্ৰতিযোগিতামূলকভাৱে ওখ হোৱা দেখা যায়। মেজিৰ ব্যৱহাৰ উজনি অসমত তুলনামূলকভাৱে বেছি। মেজিৰ জুইত বাঁহেৰে সজা পানীহিলৈ ফুটোৱাটো এক পৰম্পৰা। পানী জমা হোৱা কোনো বাঁহক মেজিৰ জুইত ভৰাই দি দাৰে আঘাত কৰা হয়। মেজিৰ জুই জ্বলাই গোৱা হয় "পুহ গ'ল মাঘ হ'ল, আমাৰ মেজি জ্বলি গ'ল।" মেজিৰ তলত আশীৰ্বাদ ল'লে ব্যক্তিৰ মনৰ আকাংক্ষা পূৰণ হয় বুলি জনবিশ্বাস আছে।\nসাধাৰণতে খেৰ-নৰাৰে সজা ভেলাঘৰৰ দীঘ-প্ৰস্থ সমান হয়, কিন্তু ঠাইভেদে ইয়াৰ আকাৰ ভিন্ন হোৱা দেখা যায়। কোনো কোনো ঠাইত দুচলীয়া শংকু আৰু আয়তাকাৰ আকৃতিৰ মেজিঘৰৰ নিৰ্মাণ কৰাও দেখা যায়। তদুপৰি কামৰূপ-নলবাৰীৰ কিছু কিছু অঞ্চলত কলপাতেৰেও ভেলাঘৰ সজা হয়। উজনি অসমত ভেলাঘৰক হাৰলি ঘৰ বুলিও জনা যায়। ভেলাঘৰক কলাত্মক ৰূপ দিয়াটো এক আধুনিক ৰীতি। একো একোটা ভেলাঘৰ তিনি তলা পৰ্যন্ত ওখ হোৱা দেখা যায়। ই একো প্ৰকাৰৰ শিল্প। মেজিৰ নিৰ্মাণ কৰোঁতে দুটা কলগছৰ গাত সমান্তৰালকৈ কাঠ আৰু বাঁহ জাপি দিয়া হয় ("=" আৰু "॥" ধৰণে )। মেজিটোৰ একেবাৰে ওপৰত আগলি বাঁহ আৰু কলপাত এখিলা দিয়া হয়। মেজি এক প্ৰকাৰৰ শৈৱ আচাৰৰ প্ৰভাৱ পৰা প্ৰতীক। ই আদিম মানৱ সমাজৰ ধাৰণাৰ দ্বাৰা প্ৰভাৱিত। ঠাইবিশেষে আৰু জনগোষ্ঠীভেদে মেজিৰ আকাৰ-আকৃতিৰ ভিন্নতা দেখা যায়। যেনে- খামতি জনগোষ্ঠীৰ মেজি আন মেজিৰ তুলনাত গগণচুম্বী।\nআদিতে উৰুকাত ভেলাঘৰ বা মেজি সাজি জ্বলোৱা কামটো গৰখীয়াসকলে কৰিছিল। নৃতাত্বিক দিশৰ পৰা চাবলৈ গ'লে ই চিকাৰ যুগৰ পৰা কৃষিযুগৰ আৰম্ভণিৰ সমাজখনক সূচায়, যেতিয়া মানুহে জীৱ-জন্তুক পোহ মনাইছিল আৰু শস্য চপাই আনন্দ কৰিছিল। এফালৰ পৰা চাবলৈ গ'লে ই মানৱ সমাজৰ বুদ্ধি-বৃত্তিকো সূচায়, য'ত খেতি কৰাৰ সামৰ্থ কেৱল মানৱ সমাজেহে আয়ত্ত কৰিলে। ভেলাঘৰ বা মেজিৰ জুইকুৰাই মানুহক প্ৰাণীসমাজৰ পৰা পৃথক কৰে আৰু মানুহৰ শ্ৰেষ্ঠত্ব প্ৰতিপন্ন কৰে। সেইদিশৰ পৰা মাঘ বিহুৰ উৰুকা একমতে হাজাৰ বছৰৰো অধিক প্ৰাচীন উৎসৱ। সামাজিকস্তৰত বা লোকাচাৰৰ দিশৰ পৰা অনুসন্ধান কৰিলে বুজা যায়, খেতি চপোৱাৰ সময়ত বন্য পশুৰ উপদ্ৰৱ বৃদ্ধি পায়। হাতী-মহে আহি জনপদ সমূহত অত্যাচাৰ কৰে আৰু পকা ধান আৰু শস্য বিনষ্ট কৰে। যাৰ ফলত গৰখীয়া বা খেতিয়কে জুই জ্বলায় আৰু পানীহিলৈ ফুটায় ধাননি আৰু পথাৰসমূহ ৰক্ষা কৰে। পিছলৈ ইয়ে বিৱৰ্তন বা ৰূপান্তৰ ঘটি উৰুকাৰ নাম পায়।\nউৰুকাত মাছ ধৰাৰ পৰম্পৰা[সম্পাদনা কৰক]\nওপৰত উল্লেখ কৰি অহাৰ দৰে, মানৱ সমাজৰ চিকাৰ যুগৰ পৰা কৃষিযুগলৈ উত্তৰণ ঘটিল যদিও সমূহীয়াভাৱে চিকাৰ কৰাৰ প্ৰথা একেবাৰে নাইকিয়া নহ'ল। যাৰ ফলত সমূহীয়া চিকাৰৰ ঠাইত আধুনিকযুগ বা মধ্যযুগৰ শেষৰ ফালে মৎস্য চিকাৰ কৰাৰ পৰম্পৰা হ'ল। বিহুৰ উৰুকাৰ দিনা বিল, নদী, পুখুৰী, জান জলাশয় আদিত একোটা চুবুৰি বা একোখন গাঁৱৰ ৰাইজে সমূহীয়াকৈ মাছ ধৰে। জাতি-ধৰ্ম নিৰ্বিশেষে সকলো লোকে এই মাছ ধৰা উৎসৱত অংশগ্ৰহণ কৰে। এই প্ৰথা অনুসৰি, বিল, নদী, পুখুৰী আদিত জাল, পল, জুলুকিলৈ মাছ মাৰি ৰাইজে সেই মাছেৰে উৰুকাৰ ভোজ খায়।\nউৰুকাৰ নিশাৰ পৰম্পৰা[সম্পাদনা কৰক]\nপুহ আৰু মাঘ মাহৰ সংক্ৰান্তি তথা দোমাহীৰ আগদিনা উৰুকা উদ্‌যাপন কৰা হয়। উৰুকাৰ ৰাতি চেমনীয়া ল'ৰাবোৰে গাঁৱৰ মানুহৰ বাৰীৰ পৰা খৰি, শাক-পাচলি আদি চুৰি কৰি আনে। কাৰোবাৰ ঘৰত দুজনমান ল'ৰাই পিঠা খোৱাৰ চলেৰে সোমায় আৰু বাকী দুজনমানে বাৰীৰ পৰা কুকুৰা-পাৰ, জেওৰা-জপনা, আলু-কবি আদি চুৰি কৰি লৈ যায়। এই প্ৰথাৰ বাবেই গৃহস্থয়ো সাধাৰণতে ওৰে ৰাতি ঘৰৰ বাৰী, চৌহদ আদিৰ চকু ৰাখে। সেইবাবে এই বিহুক চোৰ বিহু বুলিও কয়।\nৰাতি পুওৱাৰ লগে লগে গা-পা ধুই মেজিত জুই লগাই দিয়ে। জুই জ্বলি উঠিলে মন্ত্ৰ মাতি মাহ, মগু, পিঠা, চাউল, ঘিঁউ আদি দি অগ্নিক সেৱা কৰে। মেজি পোৰাৰ শেষত তাৰ ছাঁইৰে সকলোৱে ফোঁট লয়। অৱশ্যে নৰাৰ সুবিধা নথকা ঠাইত কাঠ-বাঁহ আদিৰেই মেজি বনায়। এই বিহুৰ মেজি পোৰা অগ্নি পূজাৰেই নামান্তৰ বুলিব পাৰি। মেজি ঘৰ দাহনৰ পিছত আধাপোৰা বাঁহচালি লাগনী গছত ওলোমাই দি উদ্ভিদৰ বৃদ্ধিৰ কামনা কৰা হয়।\n বিশ্বাস কৰা হয় যে ছাই আৰু আধা পোৰা বাঁহে পথাৰ আৰু বাগিচাৰ উৰ্বৰতা বৃদ্ধি কৰে। লেণ্টাৰ্ন আৰু মধ্য গ্ৰীষ্মৰ জুই জ্বলোৱা ইউৰোপীয়সকলেও উৰ্বৰতাৰ মাধ্যম হিচাপে ছাই আৰু আঙঠাৰ কাৰ্যকাৰীতাৰ ওপৰত বিশ্বাস কৰিছিল। তেওঁলোকৰ কিছুমানৰ মাজত গছৰ গা-গছত খেৰেৰে ঘূৰণীয়াকৈ বন্ধাৰ নিয়ম আছিল। এই জুইৰ ৰীতি-নীতিবোৰ ইণ্ডো-ইউৰোপীয় মূলৰ বুলি বিশ্বাস কৰা হয়।[উদ্ধৃতিৰ প্ৰয়োজন]\nমেজিত জুই লগাই অগ্নি দেৱতাক শ্ৰদ্ধা নিবেদন কৰোঁতে তলৰ মন্ত্ৰ ফাঁকিগোৱা হয়-\nঅগ্নিং প্ৰজ্জ্বলিতং বন্দে চতুৰ্ব্বেদং হুতাশনং।\nসুবৰ্ণ-বৰ্ণমমলং জ্যোতি ৰূপায় তে নম:॥\nইয়াৰ পাছত ভোজ-ভাত খোৱা হয়। গুৰু-ভকতক ঘৰলৈ মাতি আনি ন ধানৰ ন মুঠি জা-জলপান খুৱাই আশীৰ্বাদ লোৱা হয়।\nবিহুৰ খাদ্য[সম্পাদনা কৰক]\nমাঘ বিহুক ভোগালী অৰ্থাৎ ভোগৰ উৎসৱ বুলি কোৱা হয়। বিহু উপলক্ষে অসমীয়া ৰাইজে বিভিন্ন ধৰণৰ জা-জলপান, পিঠা-পনা আৰু লাড়ুৰ প্ৰস্তুত কৰে। এই উৎসৱৰ এক বিশেষ পিঠা হ'ল তিল পিঠা। ইয়াৰ উপৰিও খোলাচাপৰীয়া পিঠা, টেকেলী পিঠা, পানী পিঠা, চুঙা পিঠা, ঘিলা পিঠা, সুতুলী পিঠা, তেল পিঠা, হেঁচা পিঠা, ডেকা পিঠা, মালপোৱা, কল পিঠা, ভুৰভুৰী পিঠা ইত্যাদি তৈয়াৰ কৰা হয়। তদুপৰি ভজা চাউল, হুৰুম, কোমল চাউল, চিৰা, সান্দহ, মুড়ী, আখৈ, চুঙা চাউল ইত্যাদি জলপান তৈয়াৰ কৰা দেখা যায়। ঘৰতে পতা বিভিন্ন দৈ যেনে টেঙা দৈ, চুঙা দৈ, এঠা দৈ, মাখনৰে আলহী অতিথিক আপ্যায়ন কৰা হয়। কিছুমান অঞ্চলৰ জলপান অতি বিখ্যাত যেনে: হাজো-ৰামদিয়াৰ দৈ, সৰভোগৰ গাখীৰ, গোলাঘাটৰ মিছামৰাৰ গুৰ, তিতাবৰৰ চাউল, জাজীৰ ম'হৰ এঠা দৈ। আমিষ আহাৰৰ ক্ষেত্ৰত নামজ্বলা গোৱালপাৰাৰ গদাধৰ নদীৰ ইলিচ, নগাৱৰ লাচিম ভাঙোন, উজান বজাৰৰ মাছ, কাকডোঙাৰ বৰালি।\nমাঘ বিহু উপলক্ষে অসমত অনুষ্ঠিত বিভিন্ন খেল ধেমালি[সম্পাদনা কৰক]\nচৰাইৰ যুঁজ[সম্পাদনা কৰক]\nপ্ৰধান প্ৰবন্ধ: বুলবুলি চৰাইৰ যুঁজ\nএহাল যুঁজাৰু বুলবুলি চৰাই\nঅসমৰ হাজোত অৱস্থিত হয়গ্ৰীৱ মাধৱ দেৱালয়ৰ বুলবুলি চৰাইৰ যুঁজে এক সুকীয়া ঐতিহ্য বহন কৰি আহিছে। দুটা বুলবুলি চৰাইৰ মাজত অনুষ্ঠিত এই যুঁজত আটাইতকৈ শক্তিশালী বুলবুলি চৰাইটোৱেই জয়লাভ কৰে। এই বুলবুলি চৰাইৰ যুঁজৰ আৰম্ভণি কেতিয়া সেয়া পৰিষ্কাৰ নহয়। কথিত কাহিনী অনুসৰি মাঘ মাহৰ প্ৰথম দিনা এগৰাকী নৃপতিয়ে হয়গ্ৰীৱ মাধৱ মন্দিৰ দৰ্শন কৰিবলৈ আহি তাত দুটা বুলবুলি চৰাইৰ মাজত এখন যুঁজ দেখি মুগ্ধ হৈ পৰে আৰু তেতিয়াৰে পৰাই তাত বছৰি মাঘ বিহুত এই যুঁজ অনুষ্ঠিত হৈ আহিছে।\nইয়াৰ বাবে বিশেষ ফান্দৰ সহায়ত বুলবুলি চৰাই ধৰা হয় আৰু এমাহ মান যুঁজৰ প্ৰশিক্ষণ দিয়া হয়। উৰুকাৰ দিনা নিচাজাতীয় ভোগ খুৱাই বুলবুলি বোৰ উত্তেজিত কৰি ৰখা হয় আৰু পাছদিনা অৰ্থাৎ বিহুৰ দিনা যুঁজৰ বাবে সজা বিশেষ মঞ্চত বুলবুলি চৰাইবোৰ এৰি দিয়া হয়।\nএখন যুঁজত দুটা বুলবুলিয়ে অংশ লয় আৰু যিটো চৰাই বিজয়ী হয়, তাক পাছৰ যুঁজলৈ বাছনি কৰা হয়। যুঁজত হৰা বুলবুলি চৰাইবোৰক আঁতৰাই দিয়া হয়। সাধাৰণতে এডোখৰ ভীমকলৰ লোভ দেখুৱাই দুটা বুলবুলিৰ মাজত যুঁজ লগোৱা হয়। যুঁজত দেখুওৱা পাৰদৰ্শিতাৰ ভিতৰত তিনিটা বুলবুলি চৰাইক প্ৰথম, দ্বিতীয় আৰু তৃতীয় পুৰস্কাৰ প্ৰদান কৰা হয়, চৰাইৰ মালিকে এই বঁটা লাভ কৰে। যুঁজ শেষ হোৱাৰ পাছত চৰাইবোৰ মুকলি কৰি দিয়া হয়।\nবৰ্তমান বুলবুলি চৰাইৰ যুঁজ অসমৰ হাজো অঞ্চলত (বিশেষকৈ সোণাৰীটোলা আৰু ভৰালীটোলা গাঁও) প্ৰচলিত হোৱা দেখা যায়। অৱশ্যে মাজে মাজে জীৱ-জন্তু প্ৰেমী সংগঠন সমূহে এই যুঁজৰ ব্যাপক সমালোচনা কৰাও দেখা যায়।\nম'হ যুঁজ[সম্পাদনা কৰক]\nপ্ৰধান প্ৰবন্ধ: ম'হ যুঁজ\nমাঘ বিহুৰ সময়ত ম'হ যুঁজৰ আয়োজনৰ সম্পৰ্কে ভিন্ন জনৰ ভিন্ন মত পোৱা যায়। এই খেল আহোম ৰজাৰ দিনত ৰংপুৰৰ ৰূপহী পথাৰত অনুষ্ঠিত হৈছিল বুলি জনা যায়। আহোম স্বৰ্গদেউসকলে ৰংঘৰৰ ওপৰৰ পৰা এই খেল উপভোগ কৰিছিল।\nমাঘ বিহুত যুঁজত অংশগ্ৰহণ কৰা ম'হবোৰৰ আহিন-কাতি মাহত প্ৰতিপালন কৰি সাজু কৰোৱা হয়। ম'হ যুঁজ সাধাৰণতে মুকলি পথাৰত হয় আৰু দৰ্শকসকলে নিৰাপদ স্থানৰ পৰা এই খেল উপভোগ কৰে।\nমাঘ বিহুৰ ম'হ যুঁজত দুবিধ ভিন্ন জাতিৰ ম'হে অংশগ্ৰহণ কৰা দেখা যায়- অসমীয়া আৰু আদৰাঙী (mixed origin)। অসমীয়া ম'হৰ শিংযোৰ মেলাহি (wide mouthed), কপাল বহল আৰু অৱয়ব ডাঙৰ। ইহঁতে প্ৰতিপক্ষক ওচৰত দেখাৰ লগে লগে মূৰটো ডাঙি ফেৰ পাতে। গোৱালে নাকী খুলি দিয়াৰ পাছত কপালে কপালে খুন্দা মাৰি শিঙেৰে ইহঁতে ইটোৱে সিটোক আঘাত সানিবলৈ চেষ্টা কৰে। কিন্তু ইহঁতে বেছি সময় নুযুঁজে।\nআনহাতে আদৰাঙী ম'হে বহুসময় যুঁজি থাকিব পাৰে। ইহঁতৰ শিংযোৰ ঘূৰণীয়া। ইহঁতে ইটোৱে সিটোক গলধনত আঘাত হানিবলৈ চেষ্টা কৰে। এই যুঁজক উজনি অসমত 'কাপ যুঁজ' বুলি কোৱা হয়।\nম'হে যুঁজোতে চকু দুটা মুদি লয়। যুঁজত এবাৰ হৰা ম'হে জাকত চৰোতে পুনৰ অন্য ম'হৰ লগত নুযুঁজে।\nপ্ৰধান প্ৰবন্ধ: কণী যুঁজ\nকড়ি খেল[সম্পাদনা কৰক]\nপ্ৰাচীন কালৰে পৰা যিবোৰ খেল অসমত প্ৰচলিত তাৰ ভিতৰত নাও খেল অন্যতম। অসম এক নদীমাতৃক দেশ সেয়েহে পানীৰ লগত জড়িত খেলসমূহ অতিপুৰণি। ইয়াৰ ভিতৰত নৌকা চালনা মুখ্য। পুৰণি কামৰূপ সাম্ৰাজ্যৰ আশে পাশে উদ্ধাৰ হোৱা শিলালিপি, তাম্ৰপত্ৰৰ অনুদান আৰু সত্ৰীয়া কাকত-দলিলসমূহেও তাকে প্ৰমাণ কৰে। বৰ্তমানেও নাওখেল অত্য়ন্ত জনপ্ৰিয় খেল। বিশেষত বৰ্তমান সংবাদ মাধ্যমৰ প্ৰচাৰৰ ফলত ই বহুলভাৱে প্ৰসাৰ পাইছে। নামনি অসমৰ বৰপেটা, নলবাৰী আৰু পলাশবাৰী লগতে গোৱালপাৰা অঞ্চলত এই খেলে পৰ্যটকৰ দৃষ্টি আকৰ্ষণ কৰে। এইখেলে বৰ্তমান এক প্ৰতিযোগিতামোলক সৰ্বজনীন ৰূপ লৈছে। বিহূ আৰু দুৰ্গা পূজা দুয়ো উৎসৱৰ লগত সংগতি ৰাখি এই অনুষ্ঠান পতা হয়। নামনি অসমৰ নৈ-উপনৈসমূহ এক ৰঙীন ৰূপ লয়। এই নাওখেলৰ নাওসমূহ সাধাৰণ নাওতকৈ দীঘল আৰু ভিন্ন প্ৰতীক আৰু ৰংবিশিষ্ট। নাওখেলৰ লগত জড়িত আন এক লোকাচাৰ হৈছে নাওখেলৰ গীতসমূহ। ইয়াকে নাৱৰীয়া গীত বোলে। এই গীতসমূহত থলুৱা জীৱনৰ প্ৰতিচ্ছবি দেখিবলৈ পোৱা যায়। ই অসমৰ লোকসংস্কৃতিৰ এক অন্যতম উপাদান।\nমাঘ বিহু উপলক্ষে অসমত অনুষ্ঠিত বিভিন্ন মেলাসমূহ[সম্পাদনা কৰক]\nজোনবিল মেলা[সম্পাদনা কৰক]\nপ্ৰধান প্ৰবন্ধ: জোনবিল মেলা\nজোনবিল মেলাৰ প্ৰধান প্ৰৱেশদ্বাৰ\nঅসমৰ এটা অতি আকৰ্ষণীয় উৎসৱ হ'ল জোনবিল মেলা। মৰিগাঁও জিলাৰ মধ্যৱৰ্তী অঞ্চলৰ জাগীৰোডৰ পৰা উত্তৰে তিনি কিলোমিটাৰ দূৰত্বত অৱস্থিত এখন বিলৰ নাম হৈছে জোনবিল। এই বিলৰ পাৰত অনুষ্ঠিত হোৱা মেলাৰ নামেই জোনবিল মেলা। মাঘ বিহুৰ পিছৰ সপ্তাহত এই মেলা অনুষ্ঠিত হয়।\nএই মেলাৰ বিশেষ তাৎপৰ্য হৈছে পাহাৰত বসবাস কৰা জনজাতীয় তিৱা লোকসকলে তাত উৎপাদিত বিভিন্ন দ্ৰব্য ভৈয়ামত বাস কৰা তিৱা তথা অন্য জনগোষ্ঠীয় লোকসকলে তৈয়াৰ কৰা পিঠা, সান্দহ, শুকান মাছ আদিৰ সৈতে বিনিময় কৰে। ইয়াত জাতি-বৰ্ণ-ভাষা নিৰ্বিশেষে সকলোৱে দ্ৰব্য বিনিময় কৰে। সেয়ে এই মেলা হৈছে সম্প্ৰীতিৰ মেলা।\nজোনবিল মেলাৰ আৰম্ভণিত মাছ মৰাৰ দৃশ্য\nজোনবিল মেলা মাঘ বিহুৰ পিছৰ সপ্তাহত আৰম্ভ হয়। সপ্তাহটোৰ মঙ্গল-বুধবাৰৰ পৰা মানুহৰ সমাগম হয় যদিও শুক্ৰবাৰ আৰু শনিবাৰেহে প্ৰধান মেলা হয়। মেলা আৰম্ভ হোৱাৰ পূৰ্বে জোনবিলত ৰজাৰ পাৰিষদবৰ্গ তথা বিভিন্ন গাঁৱৰ নিৰ্দিষ্ট ব্যক্তিবোৰে মাছ মাৰে, ইয়াক 'ৰজা মাছ' মৰা বুলি কয়। সেই মাছেৰে জোনবিলৰ পাৰত ৰজাৰ সহিতে সকলোৱে মিলিজুলি ভোজভাত খায়। ইয়াৰ পিছদিনা সকলো ৰাইজলৈ এই বিলখন মাছ মৰাৰ বাবে মুকলি কৰি দিয়ে।\nউৰুচ মেলা[সম্পাদনা কৰক]\nভোগালী বিহু উপলক্ষে এই মেলা হয়গ্ৰীৱ মাধৱ মন্দিৰত অনুষ্ঠিত হয়।\nমাঘী মেলা[সম্পাদনা কৰক]\nমাঘ বিহুৰ বা মাঘী পূৰ্ণিমাৰ সৈতে সংগতি ৰাখি অসমৰ বিভিন্ন ঠাইত সমূহীয়াভাৱে নাম পালন কৰা হয়। উদাহৰণস্বৰূপে, বৰপেটা জিলাৰ বাংলীপাৰা অঞ্চলত মাঘী পূৰ্ণিমাৰ বিশাল আয়োজন কৰা হয়। মাঘৰ বিহূৰ এই অংশ বৈষ্ণৱ সংস্কৃতিৰ দ্বাৰা প্ৰভাৱিত। ইয়াৰ লগত সংগতি ৰাখি মেলাৰো আয়োজন কৰা হয়।\nমণিকূট উৎসৱ[সম্পাদনা কৰক]\n↑ 1.0 1.1 "Magh Bihu or Bhogali Bihu:". Assam Electronics Development Corporation Ltd. Govt Of Assam. http://online.assam.gov.in/web/guest/introductionofassam। আহৰণ কৰা হৈছে: January 13, 2013.\n↑ 2.0 2.1 "The Bihu Festival of Assam". http://assamtoday.tripod.com/bihu1.htm। আহৰণ কৰা হৈছে: January 13, 2013.\n↑ 3.0 3.1 "ৰচনা সঞ্চয়ন" লেখকদ্বয় - ড॰ দাস আৰু ড॰ ভট্টাচাৰ্য। ISBN No-81-86384-28-6\n↑ Brown, William, An outline of the Deori-Chutia language, p. 66(God=Midi)\n↑ 5.0 5.1 Brown, William, An outline of the Deori-Chutia language, p. 65(Fire=Ye)\n↑ Brown, William, An outline of the Deori-Chutia language, p. 72(Fly=Ji)\n↑ Deori, Kishor, Chuperemago: Deori-Chutia dictionary, p. 46.\n↑ 8.0 8.1 8.2 8.3 8.4 "অসমীয়া খবৰ কাকতত প্ৰকাশিত বাতৰি". ১৩ জানুৱাৰী, ২০১৪. http://www.assamiyakhabor.com/publishfinal/asset/guwahati/current/4.html। আহৰণ কৰা হৈছে: 13 জানুৱাৰী 2014.\n↑ 9.0 9.1 "ভোগালী বিহু". Pan India Internet Private Limited. http://www.festivalsofindia.in/BhogaliBihu/। আহৰণ কৰা হৈছে: January 13, 2013.\n↑ "আজিৰ দৈনিক বাতৰিৰ ১২ তাৰিখৰ দেওবৰীয়া পৰিপুৰিকা 'সুৰভি'ত প্ৰকাশিত বাতৰি". http://www.ajirdainikbatori.com/surabhi/main/special3.htm। আহৰণ কৰা হৈছে: 13 জানুৱাৰী 2014.\n↑ "দৈনিক অসম কাকতত প্ৰকাশিত বাতৰি". ১৩ জানুৱাৰী,২০১৪. http://www.assamtribune.com/scripts/dainik.asp?id=jan1314/Page4। আহৰণ কৰা হৈছে: 13 জানুৱাৰী 2014.\n↑  ব্ল'গ: মই আৰু মোৰ পৃথিৱী, হিমজ্যোতি তালুকদাৰ\n↑ 13.0 13.1 13.2  "মৰিগাঁও জিলাৰ তিৱাসকলৰ জোনবিল মেলা", ধীৰাজ পাটৰ; গণ অধিকাৰ, ১৮ জানুৱাৰী ২০১২; আহৰণ: ১৮ জানুৱাৰী ২০১২\n↑  Jonbeel Mela, Vedanti.com,2Feb 2011; আহৰণ: ১৮ জানুৱাৰী ২০১২\nআলি আঃয়ে লৃগাং\nমে ডাম মে ফি\nকৃষ্ণৰ জন্মৰ উৎসৱ\nকাজিৰঙা হস্তী মহোৎসৱ\nঅসম চাহ উৎসৱ\nজীৱন চিলা নৈ উৎসৱ\nদিহিং পাটকাই উৎসৱ\nনমামি বৰাক মহোৎসৱ\nনমামি ব্ৰহ্মপুত্ৰ মহোৎসৱ\nবনগাঁও সভা মহোৎসৱ\nবাৰেচহৰীয়া ভাওনা মহোৎসৱ\nব্ৰহ্মপুত্ৰ বীচ্চ ফেষ্টিভেল\nমায়ং পবিতৰা মহোৎসৱ\n"https://as.wikipedia.org/w/index.php?title=মাঘ_বিহু&oldid=311588"ৰ পৰা অনা হৈছে\nএই পৃষ্ঠাখন ২২ জানুৱাৰী, ২০২২ তাৰিখে ১১:৫৩ বজাত অন্তিম সংশোধন কৰা হৈছিল।


সহোদৰ-অমিতাভ মহন্ত – ফটাঢোল\nFebruary 1, 2021 গল্প\t3 Comments\n: ইন্দুদা, তই বোলে মোৰ পিছত পুলিচ লগাইছ?\n-: চা, মোৰ তোৰ ওপৰত মূৰটো গৰম হৈ আছে। তোক এইবোৰৰ উত্তৰ দিয়াৰ কোনো দৰ্কাৰ আছে বুলি মই নাভাবোঁ।\n: বাঃ…পুলিচ লগাবি তই আৰু উত্তৰো নিদিবি। বঢ়িয়া দাদাগিৰি দেখোন তোৰ।\n: চা পিকু, মই যি কৰিছোঁ মোৰ ঘৰ সংসাৰ বচাবলৈ কৰিছোঁ। তই নিজেতো কাজিয়া লাগি ধ্বংস হ’লিয়েই, এতিয়া মোৰ ঘৰ সংসাৰ ধ্বংস কৰিবলৈ উঠি পৰি লাগি গৈছ।\n: তোৰ লগত লাগি মই একো ফূৰ্তি নাপাওঁ। উত্তৰপাৰৰ মাটিখিনি ভালে ভালে মোৰ নামত লিখি দে। দুয়ো শান্তিত থাকোঁ।\n: তোক আকৌ কিয় দিবলৈ যাম? দেউতাই উইলত স্পষ্টকৈ সেইখিনি মোৰ নামত লিখি দি গৈছে। সেইখিনিত চকু দিয়া তই বাদ দে কিন্তু। কথা বেয়া হৈ যাব।\n: শ্যাট আপ।\n: মুখ চম্ভালি কথা ক’বি। পাহৰি নাযাবি মই তোতকৈ ডাঙৰ। মই তোৰ দাদা।\n: ডাঙৰ হ’লি বুলিয়েই যি মন যায় তাকেই ক’বিনে? মই নাজানো বুলি ভাবিছ যে সেই মাটিখিনি তই অন্যায় কৰি দেউতাৰপৰা হস্তগত কৰিছিলি।\n: দেউতা কেৱল মোৰেই নাছিল পিকু, তেওঁ তোৰো দেউতা হয়।\n: উইলখন পঢ়াৰ আগলৈ ময়ো তেনেকৈয়ে ভাবিছিলোঁ। দেউতাই যে মোক এনেকৈ ঠগিব মই কেতিয়াও ভবা নাছিলোঁ।\n: কিয় ঘৰ এৰি যাওঁ‌তে সেইবোৰ ভাবিবলৈ নহ’ল তোৰ? তেতিয়াতো খুব ওফাইডাং মাৰি গুছি গৈছিলি।\n: গুছি নগৈ কি কৰিম? ইয়াতে মোক জানো শান্তিত থাকিবলৈ দিছিলি তহঁতে?\n: নন চেন্স। মই তোক ৰাখিবলৈ কিমান চেষ্টা কৰিছিলোঁ। দেউতাকো বুজাই সকলো ঠিক কৰিছিলোঁ। আৰু ইডিয়ট তই নিজেতো গলিয়েই, লগতে সৰুভণ্টি বিনিকো লৈ গ’লি।\n: বিনি নিজৰ ইচ্ছাত মোৰ লগত গৈছিল। তই ভালকৈ জানিছিলি যে তাই সৰুদাদা বুলিলে সৰুৰেপৰা পাগল। বিনি সৰু হ’লেও তাই গম পাইছিল যে তই আৰু দেউতাই মোৰ লগত অন্যায় কৰিছিলি।\n: খুব ভাল কথা। যদি ইমানেই মৰম আছিল তেন্তে তাইক নি অত্যাচাৰ কৰিছিলি কিয়? মই মাজত নোসোমোৱাহেঁ‌তেন, যদি তাইক তোৰ কবলৰপৰা উলিয়াই নানি বিয়া নিদিলোহেঁ‌তেন, তেন্তে ভাবি চাচোন তাইৰ কি অৱস্থা হ’লহেতেন।\n: বিয়া কৰাৰ সিদ্ধান্তটো বিনিৰ নিজৰ আছিল। তাৰোপৰি তই বিনিক মোৰ বিৰুদ্ধে উচটাইছিলি। অৱশ্যে মোৰো দোষ নথকা নহয়। সেই সময়ত ভীষণ চাপত আছিলো মই। মোৰ হতাশাৰ শাস্তি তাই পাইছিল। সেয়া মই অস্বীকাৰ নকৰোঁ। কিন্তু বিশ্বাস কৰ দাদা সেই বাবে মই আজিও অপৰাধবোধত ভূগোঁ। যিমান যি হ’লেও তাইতো মোৰেই সৰুভনী।\n: তোৰ চেণ্টিমেণ্ট তই নিজৰ তাতেই ৰাখ। আৰু হয়, ময়েই তোৰ পিছত পুলিচ লগাইছিলোঁ। বাধ্য হৈছোঁ কাৰণ তই মোৰ পিছত গুণ্ডা লগাইছ।\n: মিছা কথা।\n: মিছা? মোৰ উত্তৰপাৰৰ মাটিখিনিৰ খালটোৰ ফালে আফজল গুণ্ডাই যে খুটি পুতি বহিছে সি জানো তোৰেই মানুহ নহয়? সেই তিনি বিঘা মাটিৰ আশা মই বাদেই দিছোঁ লাহেকৈ। এটা কথা মনত ৰাখ পিকু, তই এইবোৰ যিমানেই কৰ, মই আৰু এক ইঞ্চি মাটিও এৰি নিদিও। প্ৰয়োজন হ’লে তোৰ বিৰুদ্ধে ক’ৰ্টলৈ যাম। তোকো এসেকা দিহে এৰিম কিন্তু। আৰু বিনিও তলে তলে কম নহয়। এনেই নিবোকা চামোন হৈ থাকে, এইফালে শহুৰেকৰ ঘৰৰ মানুহ লগাই মোৰ পূব ফালৰ সীমা লাহে লাহে ঠেলি আহি আছে। মোৰ সেই মাটিখিনিৰ ৰখীয়াটো আচলতে মহা লোভী। তাক টকা সিকা দি তাই একেবাৰে হাত কৰি লৈছে।\n: যি মন যায় কৰ। সেয়া আচলতে মোৰেই মাটি, মই লৈহে এৰিম। মা ঢুকোৱাৰ আগে আগে বাৰে বাৰে কৈ গৈছিল যে সেইখিনি মোৰ মাটি। তই মানুহ লগা, ক’ৰ্ট যা.. যি মন যায় কৰি থাক।\n: এইবোৰ কৰি তই কি ভালপাৱ পিকু? মই সকলো খবৰ পাওঁ। তোৰ নিজৰ ইমান অভাৱ। ল’ৰাটোৰ পঢ়াৰ ফিজ তই দিব পৰা নাই। নকওঁ বুলি ভাবিছিলোঁ, পিছে আজি ক’বলৈ বাধ্য হৈছোঁ, তোৰ ল’ৰাৰ পঢ়াৰ ফিজ যোৱা এবছৰ ধৰি মই দি আছোঁ। এইবোৰ এৰ আৰু, নিজৰ কামত মন দে।\n: দাদা, তোৰ এই দানবীৰ হোৱাৰ অভিনয় কৰা স্বভাৱবোৰ এৰ। মোৰ ল’ৰাক দৰকাৰ হ’লে নপঢ়ুৱাও, তথাপি তোৰ সহায় নালাগে। দিনে দিনে তোৰ ওষ্টাদি বাঢ়ি গৈছে।\n: তোক কিবা বুজাই লাভ আছে নেকি? তই অলপো সলনি হোৱা নাই। তোৰ যি ইচ্ছা তাকেই কৰ। ময়ো মোৰ মতে কাম কৰিম।\n: আৰু দাদা, যদি আৰু গম পাওঁ তই আকৌ মোৰ পিছত পুলিচ লগোৱা বুলি, তোক কিন্তু মই………….\n: কি কৰিবি? গুণ্ডা লগাই মাৰিবি? আৰু বেছি কি কৰিব পাৰ তই?\n: দৰকাৰ হ’লে কৰিবও পাৰোঁ। তই মোক মাৰিবলৈ বাকী আছেনে? আৰম্ভণিৰপৰা কেৱল অন্যায়, বঞ্চনা… মোৰ মান সন্মান বুলিবলৈ একোৱেই নাই এতিয়া।\n: ৱাহ পিকু…গুণ্ডা লগালি তই আৰু অন্যায় মইহে কৰিলোঁ। এইবোৰ কৈ থকাৰ আগতে দেউতাৰ উইলখন এবাৰ মন দি পঢ়ি চাবিচোন।\n: উফ, কেৱল উইল উইল। তই তোৰ উইল বুকুত বান্ধি বহি থাক। মই যি কৰিব লাগে কৰিম। মই যাওঁ। তোৰ পুলিচ তোৰ লগতেই ৰাখ। আৰু এটা কথা, এই মিঠাইৰ পেকেটটো ৰাখ.. মাইনাহঁ‌তক খাবলৈ দিবি।\n: মিঠাইৰ পেকেট? কিয়?\n: ভয় কৰিব নালাগে দে। মিঠাইত বিষ নাই। তয়ো খাবি।\n: পিচে হঠাৎ মিঠাই কিয়?\n: জানিও নজনাৰ ভাও নধৰিবি দাদা। সেইবাৰ চৈধ্য তাৰিখে মোৰ ঘৰত তয়েই জানো কেকটো দি পঠিওৱা নাছিলি? সোৱাদতেই গম পাইছোঁ। সৰুতে দেউতাই আমাক লৈ যোৱা দোকানখনৰ পৰাই কিনা নাই জানো? ঘৰত নোসোমালি কিয়? এওঁ বৰ দুখ কৰিছে তই ঘৰ নোসোমোৱা কাৰণে।\n: সোমাম বুলিয়েই গৈছিলোঁ। পিছে তহঁতৰ গলিৰ মুখৰ পোৱালীকেইটাৰ যিহে উৎপাত। সিহঁতৰ আবতৰীয়া দেৱালী দেখি মই তাৰ পৰাই গুছি আহিলোঁ। সেই পিটকলিকেইটাক ইমান সৰুতে আলু বোম্ব কিয় ফুটাবলৈ দিয়? বাৰু সেইবোৰ কথা বাদ দে এতিয়া, অলপ ফ্ৰেচ হৈ ল’গৈ যা। বৌৱেৰা আহিবই এতিয়া। কেক একেলগে কাটিম।\n: সেইবোৰ হ’ব বাৰু, পিচে তই বেয়া নাপাৱ যদি এটা কথা কওঁ?\n: মাজতে মই বিনিৰ তালৈ গৈছিলোঁ। তাই বৰ কষ্টত আছে অ’। ময়ো সহায় কৰিব নোৱাৰোঁ। তহঁ‌তৰ সেই ৰখীয়াটোৱে বোলে তাইক মনে মনে মাটি অলপ দিছেই ইতিমধ্যে। পিছে তাইৰ আৰু অলপ পালে খেতিখিনি কৰিবলৈ সুবিধা হয়। পাৰ যদি তহঁতৰ সেই নৰেন মহৰীক সুধি চাবিচোন তোৰ এনেই পৰি থকা মাটি অলপ তাইক দিব পাৰি নেকি? এনেয়ো এনেয়েহে পেলাই থৈছ সেইখিনি। আৰু বৌ অহালৈ নৰখো দে আজি, কেতিয়াবা সময় পালে যাবিচোন……\n: তই বৰ খীনাইছ অ’। ক’লা পৰিছ যথেষ্ঠ। যত্ন ল’বিচোন নিজৰ অলপ? আৰু তোৰ জণ্ডিছ এতিয়া কমিছেনে? সেইদিনা বৌৱেৰাই কৈছিল যে জণ্ডিছত বোলে…..\n: যাওঁ দে দাদা… কাজিয়া লাগি লাগি আজিকালি তোৰ মৰমিয়াল ৰুপটোত এডজাষ্ট কৰিব নোৱাৰা হৈছো চাগে মই…. আৰু তোৰ পুলিচগিৰি সোনকালে বন্ধ কৰ কিন্তু, ভালে ভালে কৈ গ’লোঁ।\n: যা যা… এইবাৰ পোন্ধৰ তাৰিখে তই নাহিলেও বোৱাৰী আৰু ল’ৰা-ছোৱালীকেইটাক পঠিয়াবি কিন্তু। সিদিনা সিহঁত নাহিলে বৌৱেৰাই বৰ বেয়া পায়। মাজতে এবাৰ তহঁতৰ নৱাজ ড্ৰাইভাৰ আমাৰ নৰেনৰ ঘৰ লোৱালৈ আহিছিল। চাকৰি কৰি আছে যদি সিয়েই আহিব পাৰিব। ৰাষ্টা ঘাট ভালকৈ চিনি পায় সি।\n: হ’ব দে, ১৫ আগষ্টলৈ এতিয়াও বহুত দিন আছে৷ আজি ২৬ জানুৱাৰী হ’লহে৷ তেতিয়ালৈ বা আকৌ কি হয়৷ আহো দে। ভালকৈ থাকিবি…\n: যত্ন লবি নিজৰ…\n(দাদা ইন্দুৰ ভূমিকাত–ভাৰতবর্ষ। সৰু ভাই পিকুৰ ভূমিকাত – পাকিস্তান। সৰুভনী বিনিৰ ভূমিকাত – বাংলাদেশ।)\n(থীমটো অন্য লেখাৰপৰা লোৱা হৈছে।)\n« স্নেহা হাজৰিকা\nৰাজু দাস »\nআজিকালি সৱফালে বিনিৰেই ভাল বুজিছা।\nবঢ়িয়া লাগিল অমিতাভ\nবেলেগ স্তাইলত গল্পটো৷\nবিৰাটেই ভাল লাগিল, ধন্যবাদ


গুৱাহাটীত 'চিৰিয়েল কিলাৰ' ! নৃশংসতাৰে শোৱাপাটিতে হত্যা বৃদ্ধ দম্পত্তিক -\nHomeআঞ্চলিকগুৱাহাটীত 'চিৰিয়েল কিলাৰ' ! নৃশংসতাৰে শোৱাপাটিতে হত্যা বৃদ্ধ দম্পত্তিক\nগুৱাহাটীত ‘চিৰিয়েল কিলাৰ’ ! নৃশংসতাৰে শোৱাপাটিতে হত্যা বৃদ্ধ দম্পত্তিক\nImage credit ; Prag News\nগুৱাহাটী : এটাৰ পাছত এটাকৈ চাঞ্চল্যকৰ হত্যাকাণ্ডই জোকাৰিছে গুৱাহাটী৷ আন্টিমা হত্যাৰ ঘটনাৰ তদন্ত চলি থকাৰ সময়তে পুনৰ আজি বেলতলাৰ চন্দননগৰত সংঘটিত হয় এক লোমহৰ্ষক হত্য়াকাণ্ড৷ বৃদ্ধদম্পত্তিক ঘৰৰ ভিতৰতে চোকা অস্ত্ৰৰে হত্যা কৰি থৈ যায় ডকাইতে৷ বৃদ্ধ দম্পত্তিহালক মূৰত আঘাট কৰি তেজেৰে লুটুৰি-পুটুৰি অৱস্থাত উদ্ধাৰ কৰা হয়৷\nবেলতলাৰ চন্দনগৰৰ ঘৰ নং ১ত নৃশংসভাৱে হত্যা কৰে বৃদ্ধ দম্পতীক৷ ৮৬ বছৰীয়া ননী বৰুৱাৰ ঘৰত ডকাইতিকাণ্ড সংঘটিত কৰি তেওঁৰ লগতে পত্নী মীনা বৰুৱাকো হত্যা কৰে দুৰ্বৃত্তই৷ ইয়াৰ উপৰি দম্পত্তিহালৰ দুই কন্যাও বাহিৰত থাকে এগৰাকী মুম্বাইত থাকে এগৰাকী লণ্ডনত৷ ননী বৰুৱা এজন অৱসৰপ্ৰাপ্ত অভিযন্তা আৰু মীনা বৰুৱা অৱসৰপ্ৰাপ্ত শিক্ষয়ত্ৰী আছিল বুলি জানিব পৰা গৈছে৷\nঘটনাস্থলীত আৰক্ষী আয়ুক্তসহ চিআইডি দল উপস্থিত হৈ আৰম্ভ কৰিছে তদন্ত৷ ৷ ঘৰত কোনো নথকাৰ সুযোগ গ্ৰহণ কৰি ডকাইতে এই হত্যাকাণ্ড সংঘটিত কৰাৰ সন্দেহ প্ৰকাশ কৰিছে৷\nPrevious articleউত্তৰ দিৱ লাগিব হিমন্তই : কিয় নিৰ্বাচনী আয়োগে প্ৰেৰণ কৰিলে জাননী?\nNext articleকাতি মাহত ৰোৱক এই তিনি জোপা গছৰ পুলি, আহিব সুখ-সমৃদ্ধি\nদশম শ্ৰেণীতে প্ৰেমত পৰিছিল প্ৰিয়ংকা চোপ্ৰা, প্ৰেমিকৰ সৈতে মাহীয়েকে কি অৱস্থাত দেখিছিল ‘মিছ ৱৰ্ল্ড’ক?


অসমীয়া লিপিৰ বাবে ইউনিকোডত সুকীয়া rangeৰ যুক্তিযুক্ততা আছেনে ? (বনজিৎ পাঠক) - সাহিত্য ডট অৰ্গ\nঅসমীয়া লিপিৰ বাবে ইউনিকোডত সুকীয়া rangeৰ যুক্তিযুক্ততা আছেনে ? (বনজিৎ পাঠক)\nইউনিকোড কি ইয়াৰ প্ৰয়োজনীয়াত আৰু ইয়াৰ ভবিষ্যতে হ’ব পৰা উপযোগীতাৰ বিষয়ে ইতি মধ্যে আমি বুজিলোঁ যে কোনো ভাষাৰ প্ৰসাৰৰ বাবে ইয়াৰ অন্য বিকল্প নাই | নিকত ভবিষ্যতে ইয়েই আমাৰ স্থানীয় ভাষাৰ প্ৰচাৰৰ তথা ব্যৱহাৰ বাবে এইটোৱেই একমাত্ৰ পথ ৰূপে পৰিগনিত হ’ব| লগতে আৰু এইটোৱো বুজিলোঁ যে ইউনিকোডত অসমীয়া লিপিৰ বাবে সুকীয়া স্থান(range) নাই |\nএতিয়া প্ৰশ্ন হল অসমীয়া লিপিৰ বাবে সুকীয়া স্থান(range)ৰ যুক্তিযুক্ততা আছেনে ? এইটো আমি দুটা দিশৰ পৰা চাব লাগিব –\n১ প্ৰথমটো হ’ল আমাৰ আবেগিক তথা স্বকীয় সত্তাৰ দিশৰ পৰা | অসমীয়া লিপিৰ সম্পূৰ্ণ এটা প্ৰতিস্থিত সুপ্ৰাচীন বুৰঞ্জী আছে, এই লিপি অন্য কোনো লিপিৰ অধীন নাছিল | অসমীয়া ভাষা লিখিবলৈ কেতিয়াওঁ অন্য লিপিৰ আশ্ৰয় লব লগীয়া হোৱা নাছিল | সেইদিশৰ পৰা অসমীয়া লিপিৰ বাবে ইউনিকোডত আমাৰ লিপিৰ বাবে সুকীয়া স্থানৰ বাবে আবেদন কৰাৰ নিশ্চয় যুক্তি যুক্ততা আছে | ইয়াক নিশ্চয় উলাই কৰিব পৰা নাযায়|\n২ দ্বিতীয় দিশটো হ’ল কাৰিকৰী দিশ | কাৰিকৰী দিশ মানে আমি চাবলৈ চেষ্টা কৰিম যদি অসমীয়া লিপিৰ বাবে সুকীয়া স্থানৰ আবেদন কৰো তেনেহলে কি কি সমস্যাৰ সৃষ্টি হ’ব পাৰে | ইউনিকোডৰ মূল কথাটো হ’ল ইয়াত এটা চিহ্নৰ(character)ৰ বাবে সদায় এটাহে স্থানহে থাকিব , মানে “জ” বা “ক” বা অন্য যি কোনো চিহ্নৰ বাবে যিয়েই platform বা gadget নহওঁক ইয়াৰ স্থান সদায় একেটাই হ’ব |\nএতিয়া ধৰা হ’ল “অসম” শব্দটো , এই শব্দটো আমি আখৰ কেইটা দেখিছো যদিওঁ computer বা অন্য ইলেক্ট্ৰণিক সামগ্ৰীয়ে ইয়াক(098509B809AE) ৰূপত হে চিনি পাব( java বা অন্যৰ platformৰ বাবে অলপ বেলেগ হ’ব, কিন্তু মূল কথাটো একেই )|\n“098509B809AE” ইয়াৰ প্ৰথম চাৰিটা সংখ্যায়ে “অ” স্থান ,মাজৰ চাৰিটা সংখ্যাই “স” ৰ স্থান আৰু শেষৰ চাৰিটা সংখ্যাই “ম” স্থান বুজায় | সেইদৰে প্ৰতিটো চিহ্ন computerয়ে একোটা নিৰ্দিষ্ট সংখ্যাৰ ৰূপত দেখা পায় |\nএতিয়া ধৰি ল’লোঁ অসমীয়া লিপিৰ বাবে এটা সুকীয়া স্থান আছে , য’ত অ=0d05 স=0d38 ম=od2e | এতিয়া আমি “অসম” শব্দটো অসমীয়া লিপিত type কৰিলে ,computer বা অন্য ইলেক্ট্ৰণিক সামগ্ৰীয়ে ইয়াক(0d050d380d2e) ৰূপত চিনি পাব | মন কৰিব লাগিব যে এই দেখাত একে চিহ্নকেইটা কিন্তু bengali rangeতো আছে, কিন্তু আমি যিহেতু অসমীয়া লিপিৰ rangeত থকা স্থান(location) ব্যৱহাৰ কৰিছোঁ সেইবাবে এই আখৰ কেইটা অসমীয়া locationত থকা চিহ্ন কেইটাহে render কৰিব, বাংলা rangeৰ কেইটা নহয় | কিন্তু আমি “ৰ” বা “ৱ” ব্যৱহাৰ নোহোৱা শব্দ বা বাক্য খন্ড সাধাৰণ চকুৰে এই পাৰ্থক্য ধৰিবলৈ টান হব | ( এই খিনিতে মনত ৰাখিব লাগিব পৃথক range হলে typing tool/ font/software আদি সকলো বেলেগ বেলেগ হ’ব, গতিকে এইটো সমস্যা হ’ব বুলি মনে নধৰে ) অসমীয়া চিহ্নবোৰ বৰ্তমানে থকা (currently existing) অন্য এটা ভাৰতীয়া লিপিৰ এটা rangeত আছে বুলি কল্পনা কৰি ল’লে,( যেনে ধৰক gujrati বা gurmukhi range) ওপৰৰ কথাখিনি বুজিবলৈ সহ্জ হ’ব | মানে ধৰক আমি gurmukhi rangeত অসমীয়া আখৰ কেইটা mapping কৰি দিয়া হ’ল |\nΜΥ ΗΑΤ < এই শব্দকেইটা ব্যৱহাৰ হোৱা চিহ্নকেইটা unicode Latin basic rangeৰ ΜΥ ΗΑΤ < ---- এই শব্দকেইটা ব্যৱহাৰ হোৱা চিহ্নকেইটা unicode greek and coptic rangeৰ MΥ ΗAΤ < ইয়াত M, A এইকেইটা unicode Latin basic rangeৰ আৰু Y H T কেইটা unicode greek and coptic rangeৰ ওপৰৰ তিনিটা বাক্য আমাৰ বাবে দেখাত একে যদিওঁ computerৰ বাবে এইকেইটা সুকীয়া সুকীয়া স্থানত থকা বেলেগ বেলেগ চিহ্ন | এতিয়া 0054004800410054 আৰু 03a40397039103a4 এই দুয়োটা আমাৰ চকুৰে দেখা পোৱা চিহ্নলৈ যদি পৰিবৰ্তিত কৰা হয় , তেনেহ’লে এই কেইটা দেখাত এনে দেখাব ΤΗΑΤ আৰু THAT , ইয়াৰ প্ৰথমটো Latin basic rangeৰ আৰু দ্বিতীয়টো greek and coptic rangeৰ | এতিয়া দেখা গল যে unicodeত দেখাত একে চিহ্নৰ বাবে একোধিক স্থান ব্যৱহাৰ কৰিব পৰাৰ যু্ক্তি নিশ্চয় আছে | O টোৰ বাবে চাৰিটা স্থান unicodeত আছে | ইয়াত এটা কথা হ’ব পাৰে , হয়টো ভাষা ভেদে চিহ্নটোৰ উচ্চাৰণ ভিন্ন হ’ব পাৰে কিন্তু চিহ্নটো একেই | যেনে cyrillic scriptত B চিহ্নটো আছে কিন্তু ইয়াত উচ্চাৰণ Ve ৰ দৰে | greek rangeৰ কেইবাটাওঁ চিহ্ন latin rangeৰ লগত একে | কিন্তু unicode যিমান পাৰি কম স্থান ব্যৱহাৰ কৰিবলৈ চেষ্টা কৰে , উদাহৰণ স্বৰূপে বাংলা rangeত ডাড়িৰ স্থানটো নিদি devenagari danda স্থানটো ব্যৱ্হাৰ কৰিবলৈ দিয়া আছে (এইটোৰ বাবে আমাৰ কোনো স্থানত সৰু সুৰা সমস্যাওঁ দেখা দিয়ে যেনে - কোনো সজুঁলিৰে ডাড়ি দাল type কৰিলে সৰু বা ডাঙৰ দেখা পায়) | , ( ) - ? " ’ আদি অনেক চিহ্নবোৰো basic latin rangeত ৰখা আছে | ভাৰতীয় ভাষাৰ scriptৰ ক্ষেত্ৰত কথাবোৰ আৰু অলপ জটিল হয়| বিশেষকৈ যুক্তাক্ষৰৰ ক্ষেত্ৰত | কিন্তু আমাৰ অসমীয়া ভাষাৰ যুক্তাক্ষৰৰ গঠন প্ৰক্ৰিয়া অন্য ভাষাৰ লগত যথেষ্ট মিল আছে | ভাৰতৰ অন্য লিপিৰ এই যুক্তাক্ষৰৰ প্ৰণালীৰ উপৰত unicodeত ইতিমধ্য যথেষ্ট গবেষণা হৈছে আৰু ইয়াক ব্যৱহাৰৰ উপযোগী কৰি তোলা হৈছে সেইবাবে আমাৰ অসমীয়াৰ ক্ষেত্ৰতো একেই পদ্ধতি ব্যৱহাৰ কৰি ব্যৱহাৰিক দিশত উপযোগী কৰিতোলাৰ থল নিশ্চয় আছে | ওপৰৰ আলোচনাৰ পৰা দেখা গ’ল যে ইউনিকোডত অসমীয়া লিপিৰ বাবে সুকীয়া rangeৰ সম্ভাৱনা নিশ্চয় আছে | তথাপিও অসমীয়া লিপিৰ বাবে ইউনিকোডত সুকীয়া rangeদিওঁতে হয়টো অন্য কিছুমান অসুবিধাৰ সন্মুখীন হ’ব পাৰে , সেইবোৰ আমাৰ computerৰ বিজ্ঞানী সকলে প্ৰত্যহ্বান ৰূপে লৈ ইয়াত ব্যৱহাৰ উপযোগী কৰি তুলিবলৈ চেষ্টা কৰিব লাগিব | (এই লেখাটো লিখোতে মোক গুনদ্বীপ চেতিয়াই সহায় কৰিছে , তেওঁলৈ ধন্যবাদ জনালোঁ )\n← ইউনিকোড কি আৰু ইউনিকোড বিতৰ্কৰ ৰূপ-ৰেখা (উদ্দীপ তালুকদাৰ)\nদেশ সেৱক (মূল উৎস-মুঞ্চী প্ৰেমচান্দৰ A Servant of the Nation; অনুবাদ-পাৰ্থ প. শৰ্মা) →\nএই দেশ মোৰ দেশ-সংখ্যা, পৰিসংখ্যাঃ কিমান নাটক আৰু কিমান বাস্তৱ ? (অজয়লাল দত্ত)


দুই কিন্নৰ দলৰ মাজত সংঘাত ! -\nHomeআঞ্চলিকদুই কিন্নৰ দলৰ মাজত সংঘাত !\nদুই কিন্নৰ দলৰ মাজত সংঘাত !\nকাছাৰ: শিলচৰত দুই কিন্নৰ দলৰ মাজত সৃষ্টি হোৱা সংঘাতক লৈ সৃষ্টি হৈছে প্ৰতিক্ৰিয়াৰ। এজন বাংলাদেশী কিন্নৰে আন এজন কিন্নৰক ঘৰতে আটক কৰি মাৰধৰ কৰাৰ লগতে অশ্লীল ভিডিঅ’ বনোৱাৰ অভিযোগ উত্থাপিত হৈছে।\nশিলচৰ সদৰ থানাত মামলা বাংলাদেশী কিন্নৰ নন্দিনীৰ বিৰুদ্ধে উঠা অভিযোগ মতে নিশা নামৰ কিন্নৰজনক শিলচৰ ৰে’ল ষ্টেচনৰ পৰা অপহৰণ কৰি নি শিলচৰৰ ৰংপুৰত নিজ ঘৰতে আটক কৰি ৰাখে৷ ইয়াৰ পাছতে নিশাক ঘৰত বন্দী কৰি মাৰপিট কৰাৰ লগতে অশ্লীল ভিডিঅ’ বনোৱাই অত্যাচাৰ চলাই আহিছিল নন্দিনীয়ে৷\nইয়াৰ উপৰি নিশাক প্ৰাণেমৰাৰ ভাবুকি দিছিল নন্দিনীয়ে। বৃহস্পতিবাৰে অসমৰ বিভিন্ন প্ৰান্তৰ পৰা কিন্নৰসকল শিলচৰত একত্ৰিত হৈ বাংলাদেশী কিন্নৰজনৰ পৰা নিশা নামৰ কিন্নৰজনক উদ্ধাৰ কৰি শিলচৰ সদৰ থানাত নন্দিনীৰ বিৰুদ্ধে গোচৰ ৰুজু কৰে৷\nsilchar police station\nPrevious articleমহানগৰীত ৫ সৰবৰাহকাৰীসহ বৃহৎ পৰিমাণৰ ড্ৰাগছ জব্দ\nNext article৩মহীয়া শিশুক অপহৰণ : আৰক্ষীয়ে লোৱা নাই কোনো ব্যৱস্থা


সূচক-নিধি — Vikaspedia\nইনডেক্স ফাণ্ড বনাম নন ইনডেক্স ফাণ্ড\nপূৰ্ণ প্ৰবিৱৰণ সূচ্যাংক\nবিত্তীয় বজাৰ অথবা কোনো পদ্ধতিৰ তথ্য দিয়াৰ বাবে সুচ্যাংক ব্যৱহাৰ কৰা হয়। ষ্টক, বণ্ড অথবা অন্যান্য বিনিয়োগ মূল্যৰ হিচাপ প্ৰদৰ্শন কৰিবলৈ বিত্তীয় সূচ্যাংক ব্যৱহাৰ কৰা হয়। ষ্টক মাৰ্কেটৰ সূচ্যাংকৰ দ্বাৰা ইকুইটি বজাৰৰ সকলো তথ্যৰ উমান পাব পাৰি। ইয়াক ষ্টকপুঞ্জীৰ দ্বাৰা নিৰ্মাণ কৰা হয় যাৰ দ্বাৰা গোটেই বজাৰ অথবা নিৰ্দিষ্ট ক্ষেত্ৰ অথবা বজাৰৰ কিছু অংশৰ উমান পাব পাৰি। যিকোনো সূচ্যাংক এক মূল সময় আৰু মূল সূচক মানেৰে হিচাপ কৰা হয়।\nসূচ্যাংক ক’ত ব্যৱহৃত হয়?\nবজাৰৰ গতিবিধি/ৰিটাৰ্ণ নিৰ্দেশ কৰিবলৈ\nসূচ্যাংকই অতি শেহতীয়া তথ্য প্ৰদান কৰে\nঅৰ্থনীতিৰ গতিৰ নিৰ্দেশক\nইনডেক্স ফাণ্ড-নিস্ক্ৰিয় পুঁজি ব্যৱস্থাপন\nসূচ্যাংক ডিৰাইভেটিভ- ভৱিষ্যৎ সূচ্যাংক আৰু সূচ্যাংক বিচাৰ\nসূচ্যাংক প্ৰয়োগকৰণ কি?\nকোনো ষ্টক বজাৰৰ তলচিহ্নৰ প্ৰবিৱৰণ অথবা সূচ্যাংক সাপেক্ষে বিনিয়োগৰ প্ৰতি উদ্বুদ্ধ কৰিবলৈ সূচ্যাংক প্ৰয়োগকৰণ হয়। সূচ্যাংক ব্যৱহাৰেৰে একোজন বিনিয়োগ ব্যৱস্থাপনাকাৰীয়ে বিনিয়োগৰ ফলাফলৰ প্ৰতিলিপি নিৰ্ধাৰণৰ চেষ্টা কৰে, অথবা বৃহৎ বিনিয়োগৰ বাবে প্ৰতিনিধিত্বমূলক নমুনা সৃষ্টিৰ চেষ্টা কৰে। পৰম্পৰাগত ‘সক্ৰিয়’ ধন ব্যৱস্থাপনা অথবা ব্যক্তিগত ষ্টকৰ ‘বেট’ অথবা ক্ষুদ্ৰ উদ্যোগ ক্ষেত্ৰত সূচ্যাংকৰ বৃদ্ধিৰ চেষ্টা নকৰে। এইবাৰে, সূচ্যাংক প্ৰয়োগকৰণ বৃহৎ ডাইভাৰছিফিকেশ্যন আৰু নিম্ন প’ৰ্টফলিঅ’ বাণিজ্যিক কৰ্মৰে ‘গৌণ’ বিনিয়োগৰ বাবে উদ্বুদ্ধকৰণ প্ৰক্ৰিয়া।\nএক সূচক পুঁজি হ’ল সম অংশৰ অথবা আয়তনৰ লক্ষ্য সূচ্যাংকৰ সুৰক্ষাত বিনিয়োগ হোৱা এক ধৰণৰ মিউচুৱেল ফাণ্ড। এইবোৰ তলবিম্ব সূচ্যাংক, ইনডেক্স ফাণ্ড সাপেক্ষে ৰিটাৰ্ণত ওপৰত দৃষ্টি ৰাখি কৰা হৈছে। পুঁজিৰ সম্পদৰ সৈতে ইয়াৰ ৰিস্ক জড়িত। যেতিয়া সামগ্ৰিকভাৱে ষ্টক মাৰ্কেটৰ পতন আৰম্ভ হয়, ষ্টক সুচ্যাংকৰ পুঁজিৰো পতন আৰম্ভ হয়। চমুকৈ ক’বলৈ হ’লে- ইনডেক্স ফাণ্ডয়ে বজাৰৰ ৰিস্ক লঘু কৰিব নোৱাৰে, সমগ্ৰ বজাৰৰ চুক্তি বা ষ্টক কমিব।\nসূচ্যাংক ব্যৱস্থাপনাৰ সাধাৰণ ধাৰণা অৰ্থাৎ বিত্তীয় বাণিজ্য দীৰ্ষ সময়ৰ বাবে উপযুক্ত হিচাপে বিবেচিত হৈ আহিছে। ই সক্ৰিয় প্ৰবন্ধকসকলক সুস্থিৰ দক্ষতা প্ৰদৰ্শনত একপ্ৰকাৰ প্ৰত্যাহ্বান জনাই আহিছে। এই কাৰণতেই, কৰ্প’ৰেট পেঞ্চন পুঁজিৰ ক্ষেত্ৰত সুচাংক প্ৰয়োগকৰণ সমাদৃত হৈছে। কাৰণ ই সুৰক্ষিত, দীৰ্ঘকালীন, কম ৰিস্কৰ বিনিয়োগ নীতি।\nইনডেক্স ফাণ্ডৰ বিৱৰ্তন\nইকুইটি বজাৰ আমেৰিকাত বিৱৰ্তিত আৰু অধিক কৃত্ৰিমতাৰ স্পৰ্শ পাইছে।পুঁজি প্ৰবন্ধকসকল বাণিজ্যিক ব্যয়ৰ ইনডেক্স নেট আউটপাৰফৰ্মত, দালালৰ কমিচন, ব্যৱসায় বৃদ্ধি আৰু কৰৰ ক্ষেত্ৰত যথেষ্ট কষ্টৰ সন্মুখীন হৈছে। প্ৰায় যোৱা দুটা দশক ধৰি ৮৫ শতাংশ সক্ৰিয় পুঁজি প্ৰবন্ধকে এছএণ্ডপি ৫০০ত আউটপাৰফৰ্ম কৰিছে। মিউছুৱেল ফাণ্ডৰ প্ৰসাৰতা বৃদ্ধি হৈ অহাৰ লগে লগে বজাৰত এবাৰ ভাল ফল প্ৰদৰ্শন কৰিলে পৰৱৰ্তী সময়ত ভাল ফল দেখুৱাব পাৰিব নে নাই তাৰ নিশ্চয়তা নোহোৱা হৈ আহিছে। ইয়াৰ পৰা ধাৰণা কৰা হৈছিল সূচ্যাংকত স্থায়ীভাৱে সফল হোৱাটো ইমান সহজ কথা নহয়।\nএইদৰে বিভিন্ন বিনিয়োগ প্ৰবন্ধকে সূচ্যাংকৰ অনুপাতত ষ্টক ক্ৰয় আৰম্ভ কৰিলে। এই প্ৰক্ৰিয়াটোক ক্ল’ছেট ইণ্ডেক্সেচন হিচাপে চিনাকি হৈ পৰিল। ইয়াৰ পাছত নিম্ন বাণিজ্যিক ব্যয়েৰে আৰু সুন্দৰ প’ৰ্টফলিঅ’ ৰিস্ক নিয়ন্ত্ৰণ ব্যৱস্থাৰে গৌণ বাই এণ্ড হ’ল্ড প’ৰ্টফলিঅ’ৰ ধাৰণা এটাৰ জন্ম হ’ল। এই কাৰকসমূহৰ উপৰি লাহে লাহে প্ৰযুক্তিবিদ্যাৰ বিকাশৰ ফলত ইনডেক্স ফাণ্ডৰ ভেটি আৰু বিকাশৰ প্ৰক্ৰিয়া গঢ় লৈ উঠিছে।\nৱেল ফাৰ্গ’ বেংকে ইনডেক্স ফাণ্ডৰ নেতৃত্ব দিছিল। তেওঁলোকৰ প্ৰথম প্ৰ’ডাক্ট ছেমছ’নাইট পেঞ্চন ফাণ্ডৰ বাবে ১৯৭১ চনত ৬ নিযুত আমেৰিকান ডলাৰ বৰঙণি সংগ্ৰহ কৰিছিল। ইয়াৰ পাছত ইনডেক্স ফাণ্ডৰ পৰিমাণ বৃদ্ধি হৈ আহিছে। অৱশ্যে মাৰ্কিন বজাৰত ১৯৯৬ চনৰ পৰাহে ইনডেক্স ফাণ্ড আৰু ইণডেক্স প্ৰডাক্টে গতি লাভ কৰিছে।\nসূচক প্ৰয়োগকৰণ কিয়?\nনিম্নোক্ত প্ৰয়োগৰ বাবে প্ৰত্যক্ষ পুঁজি ব্যৱস্থাপনাৰ তুলনাত ইনডেক্স ফাণ্ড সুসংহত\n১. ব্যয়ৰ পৰিমাণ হ্ৰাসকৰণ\n২. লেনদেনৰ ব্যয় হ্ৰাসকৰণ\n৩. বৃহৎ ডাইভাৰছিফিকেচনৰ দ্বাৰা ৰিস্কৰ সুনিয়ন্ত্ৰণ\n৪. স্থায়ীভাৱে বজাৰ দখল কৰাটো অতি কঠিন\n৫. পুঁজি প্ৰবন্ধনৰ দক্ষতাৰ ৰিস্ক উপসম কৰা।\nব্যয় হ্ৰাসকৰণ: বিনিয়োগৰ ক্ষেত্ৰত প্ৰত্যক্ষ পুঁজি ব্যৱস্থাপনাৰ তুলনাত ইনডেক্স ফাণ্ড কম ব্যয়সাপেক্ষ। ইনডেক্স ফাণ্ডৰ ক্ষেত্ৰত বৃহৎ ব্যয়সাপেক্ষে পোৰ্টফলিঅ’ প্ৰবন্ধক, বিশ্লেষণৰ কাম, সুৰক্ষা বিশ্লেষক আদিৰ কোনো প্ৰয়োজন নহয়। প্ৰত্যক্ষ পুঁজি ব্যৱস্থাপনাৰ তুলনাত ইনডেক্স ফাণ্ড যথেষ্ট কম কষ্টসাপেক্ষ।\nলেনদেনৰ ব্যয়: সুৰক্ষা বিপণনৰ বাবে বজাৰত প্ৰৱেশৰ সময়ত প্ৰযুক্ত হোৱা ব্যয়। লেনদেনৰ ব্যয়ৰ ভাৰ দুটা কাৰকৰ ওপৰত নিৰ্ভৰশীল:\nপ্ৰতিটো লেনদেনৰ ক্ষেত্ৰত হোৱা গড় ব্যয় : ইয়াত দালালৰ কমিচন আৰু গোপন খৰচ, যি একপ্ৰকাৰ ইমপেক্ট ব্যয়, উভয়ে অন্তৰ্ভুক্ত হয়। ইমপেক্ট ব্যয় আদৰ্শ ব্যয় সাপেক্ষে শতকৰা পতন। লিকুইড সুৰক্ষাৰ বাবে ব্যয় কম কিন্তু লিকুইডৰ বাবে ব্যয় বেছি।\nপ’ৰ্টফলিঅ’ টাৰ্ণঅ’ভাৰ: এটা ইনডেক্স ফাণ্ডৰ মূল লক্ষ্য হ’ল সূচ্যাংকৰ প্ৰতিবিম্ব সৃষ্টি, সেইবাবে এজন পুঁজি প্ৰবন্ধকে সক্ৰিয় পুঁজি প্ৰবন্ধনৰ দৰে তেওঁৰ প’ৰ্টফলিঅ’ সলনি কৰি থকাৰ প্ৰয়োজন নাই। সূচ্যাংকৰ কাৰকৰ পৰিৱৰ্তন হ’লেহে তেওঁ তেওঁৰ প’ৰ্টফলিঅ’ পৰিৱৰ্তন কৰাৰ প্ৰয়োজন হ’ব।\nএইদৰেই, ইনডেক্স ফাণ্ড এক কম খৰচী ধাৰণা। দীৰ্ঘকালৰ বাবে ব্যয় হ্ৰাসকৰণৰ দ্বাৰা বিনিয়োগকাৰীয়ে পৰ্যাপ্ত পৰিমাণে লাভ অৰ্জন কৰে।\nউত্পাদিত সামগ্রীৰ প্রকাৰ বৃদ্ধিকৰণৰ যোগেদি ৰিক্স কমোৱা: সামগ্রিকভাৱে ষ্টক বজাৰৰ ফলাফলৰ প্রতিনিধিত্ব কৰিবলৈ বজাৰ সূচ্যাংকৰ গঠন কৰা হয় I কোনো এটা সূচ্যাংকৰ গঠনকাৰী উপাদানবোৰে অর্থনীতিৰ বিভিন্ন শাখাৰ পৰা অহা আটাইতকৈ তৰল আৰু ডাঙৰ কোম্পানী বোৰৰ প্রতিনিধিত্ব কৰে I উত্পাদিত সামগ্রীৰ প্রকাৰ বৃদ্ধিৰ যোগেদি কোম্পানীৰ সুনির্দিষ্ট ৰিক্স যথেষ্ট কমি যায় I\nনিৰবিচ্ছিন্নভাৱে বজাৰ দখল কৰাৰ অসুবিধা: সক্ৰিয় পুঁজিৰ দ্বাৰা প্ৰবন্ধকসকলে কেইবাবছৰ ধৰি বজাৰ দখল কৰাত সমৰ্থ হৈছিল, কিন্তু এয়া নিৰবিচ্ছিন্নভাৱে এয়া সম্ভৱ হয়নে কোৱা জটিল। ইয়াৰ উপৰি, দীৰ্ঘকালীন সময়ৰ বাবে বাণিজ্যিক বজাৰৰ সূচ্যাংক প্ৰবন্ধনৰ ধাৰণাসঠিক, কিন্তু প্ৰত্যক্ষ ধন ব্যৱস্থাপনা বজাৰ দখল কৰিবনে কোৱাটো প্ৰায় অসম্ভৱ। বিগত দুটা দশকৰ মাৰ্কিন বজাৰৰ অভিজ্ঞতাই দেখুৱাইছে, এছ এণ্ড পি ৫০০ তলবিম্বত ৮০ শতাংশ সক্ৰিয় ব্যৱস্থাপনাৰ পুঁজি বাণিজ্যিকভাৱে বিফল।\nপুঁজি প্ৰবন্ধনত দক্ষতাৰ আশংকা হ্ৰাসকৰণ: এজন ইনডেক্স ফাণ্ড প্ৰবন্ধকৰ মূল কাৰ্যাৱলী প্ৰায় সূচ্যাংক বিচাৰৰ মাজতে সীমাবদ্ধ। এটা সক্ৰিয় ব্যৱস্থাপনাপুঁজিত বিনিয়োগ পুঁজি প্ৰবন্ধৰক দক্ষতাৰ ওপৰত নিৰ্ভৰশীল। সেইদৰে, এটা সক্ৰিয় ব্যৱস্থাপনা পুঁজিৰ আশংকা পুঁজি প্ৰবন্ধকৰ দক্ষতাৰ ওপৰতেই নিৰ্ভৰ কৰে।\nইনডেক্স ফাণ্ডৰ প্ৰকাৰ\na)সম্পূৰ্ণ প্ৰতিলিপি পুঁজি: সম্পূৰ্ণ প্ৰতিলিপি পুঁজি: সম্পূৰ্ণ প্ৰতিলিপি পুঁজি নিৰ্বাচিত সূচ্যাংকৰ সকলো উপাদান সাপেক্ষ। এই ধৰণৰ পুঁজিত ট্ৰেকিং ত্ৰুতি অতি কম।\nb) নমুনা পুঁজি: যদিহে তলচিহ্ন সূচ্যাংকত বৃহৎ আয়তনৰ (উপাদানৰ সংখ্যা) তেন্তে সম্পূৰ্ণ প্ৰতিলিপি পুঁজিত বাৰ্ষিক প্ৰবন্ধন ব্যয় আৰু বৃহৎ স্থিতি বৃহৎ হয়। এই ক্ষেত্ৰত হিতাধিকাৰীৰ বাবে সম্পূৰ্ণ পুঁজিৰ উমান পাবলৈ নমুনা সংগ্ৰহ সহজ হ’ব পাৰে। নমুনাই লেনদেন ব্যয় হ্ৰাস কৰে কিন্তু অন্যহাতে ইয়াক ট্ৰেকিং ত্ৰুতি যথেষ্ট হোৱাৰ সম্ভাৱনা।\nএই পুঁজি কেৱল টাৰ্গেট সূচ্যাংক সাপেক্ষ।\nএই পুঁজি নিৰ্দিষ্ট সূচ্যাংক সাপেক্ষ।\nইয়াক পৰোক্ষভাৱে প্ৰবন্ধন কৰা পুঁজি বুলিও অভিহিত কৰা হয়। এটা ইনডেক্স ফাণ্ড প্ৰবন্ধনৰ সময়ত সাধাৰণ গৱেষণাত গুৰুত্ব দিয়া নহয়। এয়া এক অতি নিম্ন পৰ্যায়ৰ বাণিজ্য জড়িত পুঁজি।\nইয়াক প্ৰত্যক্ষভাৱে প্ৰবন্ধন কৰা পুঁজি বুলি অভিহিত কৰা হয়। সুৰক্ষা নিৰ্ণয়ৰ বাবচ নন-ইনডেক্স ফাণ্ড প্ৰবন্ধনৰ বাবে সাধাৰণ অধ্যয়ন আৰু পাৰিসাংখ্যিক বিশ্লেষণত গুৰুত্ব দিয়া হয়, সঠিক সময়ত সঠিক বিপণনৰ বাবে।\nইয়াত টাৰ্গেট সূচ্যাংক নিৰ্ণয় কৰাত যথেষ্ট দক্ষ হোৱা প্ৰয়োজন, লগতে নিৰ্বাচিত সূচ্যাংকৰ চৰিত্ৰৰ উমান পোৱাৰ বাবে সূচ্যাংক সম্পৰ্কে সঠিক সিদ্ধান্ত লোৱাটো প্ৰয়োজন।\nকোন সময়ত কি সুৰক্ষাৰ বিপণন কৰিব লাগে সেয়া নিৰ্ধাৰণৰ বাবে এই পুঁজিৰ বাবে অতি উচ্চ ক্ষমতাসম্পন্ন ভৱিষ্যৎ নিৰ্ধাৰণৰ দক্ষতাৰ প্ৰয়োজন।\nইনডেক্স ফাণ্ডত বিনিয়োগকাৰীয়ে কম ৰিস্ক প্ৰ’ফাইল বিচাৰে। যিহেতু সূচ্যাংকত ডাইভাৰছিফিকেচন প’ৰ্টফলিঅ’ যায় আৰু ইনডেক্স ফাণ্ডত সম পৰিমাণৰ ষ্টকৰ উল্লেখ পোৱা যায়, সেয়ে ইয়াত ৰিস্কৰ পৰিমাণ কম।\nনন-ইনডেক্স ফাণ্ডৰ প’ৰ্টফলিঅ’ বিষয়নিষ্ঠ আৰু ইয়াৰ প’ৰ্টফলিঅ’ৰ পৰিৱৰ্তন পুঁজি প্ৰবন্ধকৰ ইচ্ছামতেই চলে। ইয়াৰ সাফল্য পুঁজি প্ৰবন্ধকৰ দক্ষতাৰ ওপৰতেই নিৰ্ভৰ কৰে।\nএজন ইনডেক্স ফাণ্ডৰ প্ৰবন্ধকে সূচ্যাংক সম্পৰ্কে সকলো তথ্য আহৰণ কৰা। তেওঁলোকে সূচ্যাংকত সঠিক সময়ত সঠিক সিদ্ধান্তৰে প’ৰ্টফলিঅ’ৰ প্ৰবন্ধন কৰিব লাগে।\nঅইনডেক্স ফাণ্ডৰ প্ৰবন্ধকে তেওঁ ভাল হ’ব বুলি ভবা যিকোনো ষ্টক নিৰ্বাচন কৰে ইয়াত তুলনাত্মক সূচ্যাংকত বিশেষ গুৰুত্ব দিয়া নহয়।\nইনডেক্স ফাণ্ডৰ ব্যয়ৰ অনুপাত কম। যিহেতু ইনডেক্স ফাণ্ডয়ে ক্ৰয়, হ’ল্ড ষ্ট্ৰেটেজী, ষ্টকৰ আয় সাপেক্ষ, সেইবাবে ইয়াত লেনদেনৰ খৰচ নূনন দেখা যায়।\nএই ক্ষেত্ৰত ব্যয়ৰ অনুপাত বেছি হয়। এই প’ৰ্টফলিঅ’ত প্ৰায়ে আয় আৰু লেনদেনৰ ব্যয়ৰ মাজত সামঞ্জস্য নাথাকে।\nপুঁজিৰ প্ৰবিৱৰণ সমগ্ৰ ইকুইটি বজাৰৰ দক্ষতাৰ ওপৰত নিৰ্ভৰশীল।\nপুঁজিৰ প্ৰবিৱৰণ পুঁজি প্ৰবন্ধকৰ দক্ষতাৰ ওপৰত নিৰ্ভৰশীল।\nত্ৰুতি বিচাৰ হ’ল ইনডেক্স ফাণ্ড আৰু ইয়াৰ লক্ষ্য সূচ্যাংকৰ প্ৰবিবৰণৰ মাজৰ অন্তৰালৰ উপাদানসমূহ বছৰ সাপেক্ষ বৰ্গমূল। সাধাৰণভাৱে ক’বলৈ হ’লে সূচ্যাংক সাপেক্ষে ইনডেক্স ফাণ্ডৰ মাজৰ প্ৰবিৱৰণৰ অন্তৰ। ইনডেক্স ফাণ্ডৰ প্ৰবন্ধকে দৈনিক ত্ৰুতি বিচাৰৰ গণনা কৰিব লাগে যদিহে সেয়া অ’পেন-এণ্ডেড ফাণ্ড।ত্ৰুতি বিচাৰৰ বাবে সদায় পূৰ্ণ প্ৰবিবৰণ সুচীৰ বিপৰীতে ভাজকসহ সূচ্যাংক প’ৰ্টফলিঅ’ প্ৰবিৱৰণৰ গণনা।\nত্ৰুতি বিচাৰ নিৰ্দেশনা\n১.২.নিয়মিতভাৱে পুঁজি প্ৰবিৱৰণৰ পৰা হোৱা ব্যয়: দালালৰ কমিচন, নিলাম ব্যৱস্থা আদিত হোৱা ব্যয় পুঁজিৰ প্ৰবিৱৰণৰ পৰা কৰা হয়। এই ব্যয় বৃদ্ধিৰ লগে লগে ত্ৰুতিৰ পৰিমাণ বৃদ্ধি হৈ আহে।\nত্ৰুতি বিচাৰৰ গণনা\nপ্ৰয়োজনীয় মুঠসময়ৰ বাবে এনএভিৰ মান আৰু টিআৰ সূচ্যাংকৰ মান উলিয়াই ল’ব লাগে।\nআগদিনাৰ সৈতে তুলনা কৰি আটাইকেইদিনৰ এনএভি আৰু টিআৰ সূচ্যাংক গণনা কৰিব লাগে।\nএনএভিত শতাংশৰ পৰিৱৰ্তন\n(t)দিনৰ এনএভি-(t-1)দিনৰ এনএভি\nআটাইকেইদিনৰ বাবে এনএভিত শতাংশৰ পৰিৱৰ্তন আৰু টিআৰ সূচ্যাংকত শতাংশৰ পৰিৱৰ্তন হিচাপ কৰি ল’ব লাগে।\nচতুৰ্থ পৰ্যায় : তৃতীয় পৰ্যায় অনুসৰি প্ৰথম দিনৰ পৰা (n) দিনলৈ পোৱা পৰিৱৰ্তিত মানবোৰৰ বৰ্গমূল উলিয়াই ল’ব লাগে। পঞ্চম পৰ্যায় : নিম্নলিখিত সুত্ৰ অনুসৰি বছৰৰ ত্ৰুতি বিচাৰৰ গণনা কৰা হয়।\nবছৰৰ ত্ৰুতি বিচাৰ = প্ৰাপ্ত মানৰ বৰ্গমূল (চতুৰ্থ পৰ্যায় অনুসৰি)* বৰ্গমূল (২৫০)\nশুদ্ধ সূচ্যাংক নিৰ্ণয়\nইনডেক্স ফাণ্ডৰ মূল লক্ষ্য যথাসম্ভৱ লক্ষ সূচ্যাংকৰ প্ৰবিৱৰণৰ ওচৰ চপাটো।এইবাবে শুদ্ধ সূচ্যাংক নিৰ্ণয় অতি প্ৰয়োজনীয়। বহু সময়ত দেখা যায়, বিশ্বৰ বিভিন্ন প্ৰান্তত কম তথ্যৰে, বিত্তীয় বাণিজ্যৰ সীমিত জ্ঞানেৰে ভুল গণনাৰে কেইবাবছৰো আগতে প্ৰস্তুত কৰা বজাৰ সূচ্যাংক দেখিবলৈ পোৱা যায়। কিন্তু এই তিনিটা কাৰকৰ ওপৰত আজিকালি যথেষ্ট গুৰুত্ব আৰোপ কৰা হৈছে। যোৱা প্ৰায় দুটা দশক ধৰি, প্ৰযুক্তিবিদ্যাৰ বিকাশ আৰু ইনডেক্স ফাণ্ড আৰু সূচ্যাংক ভাজক সম্পৰ্কীয় গৱেষণাৰ ফলত সূচ্যাংক নিৰ্মাণ পদ্ধতিত নতুন ৰূপৰ সমাৱেশ ঘটিছে।\nষ্টক বজাৰৰ সকলো সূচ্যাংক ডাইভাৰছিফিকেচন আৰু লিকুইডিটিৰ মাজৰ ট্ৰেড অফ। সুক্ষ্ম বজাৰৰ সূচ্যাংক লিকুইড, ডাইভাৰছিফাইড কিন্তু বৃহৎবজাৰৰ সূচ্যাংক ভালদৰে ডাইভাৰছিফাইডৰ দৰে কিন্তু লিকুইড। গতিকে দুয়োটা উপাদান সুসংহত হ’লে ভাল সূচ্যাংক পোৱা যাব। ভাল সূচ্যাংকৰ উপাদানসমূহ\nসকলো প্ৰবিবৰণৰ গণনা\nএছ এণ্ড পি নিফটী\nভাৰততএছ এণ্ড পি নিফটীয়েই সৰ্বাধিক বিজ্ঞানসন্মত সূচ্যাংক, যাক ইনডেক্স ফাণ্ড আৰু সূচ্যাংক ভাজকৰ কথা মনত ৰাখি প্ৰস্তুত কৰা হৈছে।\nএছ এণ্ড পি নিফটী এক বজাৰ কেপিটেলাইজেচন-আয়তন আধাৰিত সূচ্যাংক, য’ত ০৩ নৱেম্বৰ, ১৯৯৫ক মূল বৰ্ষ হিচাপে ধৰা হয়। ইয়াৰ মূল দৰ ১০০০ হিচাপে ধৰা হৈছে। এছ এণ্ড পি নিফ্টী এক পৰিস্থিতি-পৰিচালিত সূচ্যাংক, যেনে-যিকোনো সূচ্যাংক সুৰক্ষাৰ পৰিৱৰ্তন হ’লে সূচ্যাংকৰ পৰিৱৰ্তন হয়। সূচ্যাংক মানত প্ৰভাৱ নেপেলোৱাকৈ ষ্টক স্প্লিট, অধিকাৰ আদি তথা সূচ্যাংক ছেটত ই পৰিপূৰকক অনুমোদন জনায়। সূচ্যাংক প্ৰস্তুতৰ বাবে, বজাৰ সুৰক্ষা আয়তন সূচ্যাংকই দিনে দিনে পুঁজি ব্যৱস্থাপনা সৰলীকৰণ কৰি আহিছে। বজাৰ মূল্য বৃদ্ধি আৰু হ্ৰাসৰ লগে লগে, ইনডেক্স ফাণ্ডৰ উত্থান-পতন লক্ষ্য সূচ্যাংক সাপেক্ষ।\nযিহেতু বজাৰ দৰৰ পৰিৱৰ্তনৰ বাবে কোনো সমতুলৰ প্ৰয়োজন নহয়, সেইবাবে লেনদেন ব্যয়ো হ্ৰাস হয়।সূচ্যাংক প্ৰস্তুতৰ নিম্নোক্ত চাৰিটা বিষয় ভালদৰে উপস্থাপন কৰিবলৈ এছ এণ্ড পি চিএনএক্স নিফ্টী প্ৰস্তুতৰ বাবে চিন্তা চৰ্চা কৰা হৈছিল।\nএটা সূচ্যাংক ছেটৰ বিৱৰ্তন\nভাৰতৰ কৰ্প’ৰেট খণ্ড অতি গতিশীল। ইয়াত পুৰণি কোম্পানীবোৰ অচল হৈ আহিছে আৰু আইপিঅ’সমূহ (লগতে নৱবিনিয়োগ ৰহিত ব্যক্তিগত খণ্ডৰ কোম্পানীসমূহে) দেশৰ অন্যতম বৃহৎ কোম্পানী হিচাপে ঠিয় দিছে।\nসুপ্ত দৰৰ অসুবিধা\nবজাৰ সূচ্যাংকই কোনো সময়ৰ বজাৰৰ অৱস্থাৰ কথা প্ৰতিফলিত কৰিব লাগে- য’ত কিছুমান কোম্পানীয়ে কেতিয়াবাহে বাণিজ্যত অংশ লয়, তেওঁলোক লক্ষ্যৰ পৰা আঁতৰি আহে। ইয়াৰ বাবে শক্তিশালী লিকুইডিটী ব্যৱস্থা প্ৰয়োগ কৰিল লাগে যাতে মাজে সময়ে বাণিজ্যত অংশগ্ৰহণ অথবা তাৰো ওপৰলৈ গৈ বাণিজ্যত অংশ নোলোৱাৰ সমস্যা লঘুতৰ হয়।\nসূচ্যাংক ছেটৰ আকাৰ সূচ্যাংক ছেটত ৩০ টা, ৫০টা ১০০টা নে ৩০০০ ষ্টকৰ অন্তৰ্ভুক্তি হ’ব লাগে? ছেটৰ আকাৰৰ বাবে আমাক এটা স্পষ্ট সাংখ্যিক ধাৰণাৰ প্ৰয়োজন।\nআধুনিক প্ৰয়োগ সূচ্যাংকত এক প্ৰকাৰ লিকুইডিটিৰ প্ৰয়োজন, যি সূচ্যাংক ছেটৰ বাবে প্ৰয়োজনীয় আৰু সূচ্যাংক প’ৰ্টফলিঅ’ হিচাপে গ্ৰহণ কৰা ইনডেক্স ফাণ্ড আৰু সূচ্যাংকভাজক আদি আধুনিক প্ৰয়োগৰ সৈতে সুন্দৰভাৱে খাপ খাই পৰে।\nবাণিজ্যিক ক্ষেত্ৰত বিশেষ দখল থকা মিউছুৱেল ফাণ্ডৰ প্ৰবন্ধক, বাণিজ্যিক সদস্য, শিক্ষাবিদ আৰু ভৱিষ্যত আৰু আন্তৰ্জাতিক সূচ্যাংক বিচাৰ আদিৰ সৈতে বিশেষভাৱে জড়িত ব্যক্তিৰ দ্বাৰা সূচ্যাংক কমিটী গঠন কৰা হয়।যাৰ বাবে এছ এণ্ড পি চিএনএক্স নিফটীয়ে বজাৰক বেছিকৈ প্ৰতিনিধিত্ব কৰাৰ সুযোগ পাইছে আৰু লেনদেনৰ ব্যয় সংকোচিত কৰিছে।\nএই কমিটীখনে বিচাৰি পোৱা সৰ্বাধিক উল্লেখযোগ্য হৈছে ৫০ সংখ্যাটো, যাক সূচ্যাংকৰ বাবে আদৰ্শ হিচাপে গ্ৰহণ কৰা হৈছে আৰু লিকুইডিটিক ইমপেক্ট ব্যয়েৰে বিচাৰ কৰাটো প্ৰয়োজনীয়।সূচ্যাংকত বেছি পৰিমাণে ষ্টকৰ তথ্য অন্তৰ্ভুক্ত কৰিলে বেছি ডাইভাৰছিফিকেচনৰ কথা গম পোৱা যাব। নিম্মোক্ত কাৰ্য সঘনে কৰি গ’লে ভুল কৰা হ’ব। প্ৰথমতে, ডাইভাৰচিফিকেচনৰ ফলত লাভ হ্ৰাস হয়। ১০টা ষ্টকৰ পৰা ২০টা ষ্টকলৈ গ’লে ৰিস্ক যথেষ্ট কমে, ৫০ৰ পৰা ১০০ ষ্টকলৈ গ’লে ৰিস্ক হ্ৰাসৰ পৰিমাণ অতি নগণ্য। ১০০ ষ্টকৰ ওপৰত ৰিস্ক হ্ৰাসৰ সম্ভাৱনা প্ৰায় শূণ্য। গতিকে এই সীমাৰ ওপৰত ডাইভাৰছিফিকেচনৰ ফলত লাভৰ পৰিমাণো নগন্য। ইয়াতকৈয়ো ডাঙৰ সমস্য হ’ল ডাইভাৰছিফিকেনচনৰ ফলত ইললিকুইড ষ্টকৰ অৰ্ন্তৰ্ভুক্তি।\nএজন বিনিয়োগকাৰীৰ বাবে সম্পদক লিকুইডিটি যথেষ্ট গুৰুত্বপূৰ্ণ। ভাজক বজাৰৰ ক্ষেত্ৰত, বিনিয়োগকাৰীসকল ক্ষীপ্ৰতাৰ লিকুইডিতি সম্পৰ্কে অতি উদ্বিগ্ন হৈ থাকে। এছ এণ্ড পি চিএনএক্স নিফটীৰ সকলো সুৰক্ষা উচ্চ লিকুইডিটি আছে। এছ এণ্ড পি চিএনএক্স নিফটীৰ লিকুইডিটী সুপ্ত দৰৰ প্ৰকাশ আৰু বৰ্তমানৰ পৰা ভৱিষ্যতৰ মধ্যস্থতাৰ বাবে অতি ফলপ্ৰসু।\nলিকুইডিটী নিৰ্ণয়ৰ বাবে বাণিজ্যৰ আয়তন, বাণিজ্যৰ ঘনত্ব আদি বিভিন্ন কাৰকৰ সহায় লোৱা হয়। নিফটীৰ সুৰক্ষা লিকুইডিটী নিৰ্ণয়ৰ বাবে ইমপেক্ট ব্যয় গণনা কৰা হয়।\nসূচ্যাংকত অন্তৰ্ভুক্তিৰ বাবে কোম্পানীসমূহৰ বজাৰ কেপিটেলাইজেচন ৫ বিলিয়ন অথবা ততোধিক হ’ব লাগিব।\nপ্ৰৱেশ কৰা কোম্পানীৰ বজাৰ কেপিটেলাইজেচনৰ তুলনাত প্ৰস্থান কৰা কোম্পানীৰ বজাৰ কেপিটেলাইজেচন দুগুণ হ’ব লাগে।\nলিকুইডিটি (ইমপেক্ট ব্যয়)\nসকলো সুৰক্ষা বিগত ছমাহৰ প্ৰয়োজনীয় কাৰ্যকৰণৰ ৯০ শতাংশ বাণিজ্যিক দিনৰ বাবে ০.৭৫ শতাংশতকৈয়ো নিম্নতম ইমপেক্ট ব্যয় সাপেক্ষ।\nপূৰ্ণ প্ৰবিৱৰণ (টিআৰ) সুচাংক এছ এণ্ড পি চিএনএক্স নিফটীৰ আধাৰত গণনা কৰা হয়। এই সূচ্যাংকই ভাজকসহ, সুচাংক প’ৰ্টফলিঅ’ৰ প্ৰবিৱৰণ প্ৰতিফনিত কৰে। যিকোনো প্ৰদত্ত সময়ৰ বাবে দুটা নিফটী সুচাংক আৰু টিআৰ সুচাংকৰ মাজৰ ব্যৱধানে সম্পূৰ্ণ বিনিয়োজনকালৰভাজকৰ পুনৰবিনিয়োজনৰ প্ৰবিৱৰণ প্ৰকাশ কৰে। সেইবাবেই ই ইনডেক্স ফাণ্ডৰ আদৰ্শ তলচিহ্ন, যিয়ে ভাজক অৰ্জন আৰু শৃংখলিত পুনৰবিনিয়োজনত অৰিহনা যোগায়।\nএছ এণ্ড পি চিএনএক্স নিফটী গণনাৰ পদ্ধতি\n১৯৯৫ চনৰ ৩ নৱেম্বৰক মূল সময় হিচাপে ধৰি বজাৰ কেপিটেলাইজেচনৰ আয়তন পদ্ধতিৰে,য’ত সূচকৰ সীমাই ষ্টকৰ পূৰ্ণ বজাৰৰ মান প্ৰতিফলিত কৰে, ছ এণ্ড পি চিএনএক্স নিফটী গণনা কৰা হয়।\nবজাৰ কেপিটেলাইজেছন = অৱশিষ্ট ইকুইটি মূলধন * দাম\nএই পদ্ধতিত আয়তন নিৰ্দিষ্ট নহয়, এটা ষ্টক দৰৰ পৰিৱৰ্তনৰ লগে লগে আৰু অৱশিষ্ট শ্বেয়াৰৰ পৰিৱৰ্তনৰ ফলত পৰিৱৰ্তিত হয়। নিফটীৰ সকলোবোৰ নিৰ্ধাৰিত সুৰক্ষা বজাৰ কেপিটেলাইজেচনৰ অনুপাত সাপেক্ষ।\nসাধাৰণ সূচ্যাংক সূত্ৰ গণনা\nমূল কেপিটেলাইজেচনৰ নিয়ম\nসুচাংক মান = ------------------------ * মূল সূচ্যাংক মান (১০০০)\nমূল বজাৰৰ মূলধন\nসূচ্যাংকৰ মূল বজাৰৰ মূলধন মূল সময়ৰ মুঠ বজাৰৰ প্ৰতিটো স্ক্ৰিপৰ কেপিটেলাইজেচনৰ সূচ্যাংক। মূল সময়ৰ বজাৰ সুৰক্ষাৰ সূচ্যাংক মান ১০০০ হিচাপে নিৰ্ধাৰণ কৰা হয়, যাত মূল সূচ্যাংক মান হিচাপে জনা যায়।\nবৰ্তমান বজাৰৰ মূল্য বৰ্তমানৰ সূচ্যাংকৰ প্ৰতিটো স্ক্ৰিপৰ এগ্ৰিগেট বজাৰ কেপিটেলাইজেচন। প্ৰতিটো ষ্টকৰ বৰ্তমান মূল্য অৱশিষ্ট শ্বেয়াৰৰ সংখ্যা আৰু সূচ্যাংকত বৰ্তমানৰ বজাৰ সুৰক্ষাৰ এগ্ৰিগেট।\nযিকোনো প্ৰদত্ত সময়ৰ বাবে, প’ৰ্টফলিঅ’ৰ সম্পূৰ্ণ বজাৰ মূল্যৰ সমমানৰ সূচ্যাংক সীমাক মূল বজাৰৰ মানেৰে হৰণ কৰি মূল সময়ৰ সূচক মানেৰে পূৰণ কৰা হয়। নিফটীৰ সূচ্যাংক সীমা ১৫০০ মানে মূল সময়ৰ তুননাত প’ৰ্টফনিঅ’ৰ এগ্ৰিগেট দাম ৫০ শতাংশ বৃদ্ধি হৈছে।\nইনডেক্স ফাণ্ডৰ সংৰক্ষণ\nএটা ইনডেক্স ফাণ্ডয়ে সূচ্যাংকৰ সুৰক্ষা সম্পৰ্কে লক্ষ ৰাখে। নিম্নোক্ত দুটা কাৰণত ইনডেক্স ফাণ্ডৰ সুৰক্ষাৰ আয়তন পুনৰ সমতুল কৰাৰ প্ৰয়োজন হয়।\n১. সূচ্যাংক ছেটত কৰ্প’ৰেট কাৰ্যাৱলী আৰু সলনি\n২. পুঁজিৰ আগমন অথবা নিৰ্গমন\nপ্ৰথমতে আমি চাও আহক কিদৰে সূচাংক আৰু কৰ্প’ৰেট কাৰ্যাৱলী প্ৰতিষ্ঠাপিত কৰা হয়, এটা ইনডেক্স ফাণ্ড কিদৰে পুনৰ সমতুল কৰা হয় পিছলৈ আমি পৰীক্ষা কৰিম\nসম্প্ৰতি কোম্পানী এটাক বজাৰৰ সুৰক্ষা প্ৰদান কৰে অৱশিষ্ট শ্বেয়াৰৰ সংখ্যা আৰু বৰ্তমানৰ বজাৰ দৰৰ গুণফলে। কোম্পানী এটাৰ বজাৰৰ সুৰক্ষা সলনি হয় যদিহে\nঅৱশিষ্ট শ্বেয়াৰৰ সংখ্যা সলনি হয়।\nঅৱশ্যে, কোম্পানী এটাৰ বজাৰ সুৰক্ষাৰ বাবে ইকুইটি সূচ্যাংকৰ সলনি হ’ব পাৰে কেৱল স্ক্ৰাইপৰ দৰৰ সলনি হ’লেহে, কোম্পানীৰ অৱশিষ্ট শ্বেয়াৰৰ সংখ্যা পৰিৱৰ্তনৰ বাবে নহয়। অৱশিষ্ট শ্বেয়াৰ সংখ্যাৰ সলনিৰ বাবে কোম্পানীৰ বজাৰ সুৰক্ষা সূচ্যাংক মূলধন/ভাজক প্ৰতিষ্ঠাপনৰ প্ৰয়োজন হ’লে যিকোনো কৰ্প’ৰেট কাৰ্যাৱলী সলনিৰ দিশে আগবাঢ়ে।বিশেষ কাৰণত সূচ্যাংকৰ পৰিৱৰ্তন হয়, য’ত সূচ্যাংকৰ মান ধ্ৰুৱক। ষ্টকত সূচ্যাংকৰ আয়তন সাপেক্ষে কৰ্প’ৰেট কাৰ্যাৱলী পৰিৱৰ্তন সাপেক্ষ।\nজনস্বাৰ্থ, মিত্ৰতা, ঋণ পৰিৱৰ্তন আদি কৰ্প’ৰেট কাৰ্যাৱলী কোম্পানীৰ অৱশিষ্ট শ্বেয়াৰৰ সংখ্যা অনুপাতে পৰিৱৰ্তন হয়। সূচ্যাংকৰ স্থায়িত্বত প্ৰভাৱ নেপেলোৱাকৈ বজাৰ সুৰক্ষা পদ্ধতিয়ে এই কৰ্প’ৰেট কাৰ্যাৱলী প্ৰতিষ্ঠাপনৰ অনুমতি দিয়ে।\nযেতিয়া কোনো সূচ্যাংক সুৰক্ষাত এনে ধৰণৰ কাৰ্যাৱলী সংঘটিত হয়, তেতিয়া ই সূচ্যাংক গণনাত প্ৰয়োজন হোৱা সূচ্যাংক ভাজক/মূল পুঁজিৰ বিক্ৰয়ত প্ৰতিফলিত হয়। বজাৰ মূল্য পৰিৱৰ্তনৰ বাবে সূচ্যাংক ভাজক/মূলধনৰ বিক্ৰয়ৰ প্ৰতিষ্ঠাপনৰ সলনি হয়, য’ত সূচ্যাংকৰ মান ধ্ৰুৱক।\nসূচ্যাংকৰ নিম্নোক্ত পৰিৱৰ্তনসমূহ আইআইএছএল-এ প্ৰয়োগ কৰে-\nকৰ্প’ৰেট কাৰ্যাৱলী সাপেক্ষে অৱশিষ্ট শ্বেয়াৰৰ পৰিৱৰ্তনত প্ৰতিষ্ঠাপনত সূচ্যাংকৰ বজাৰত মূলৰ কেপিটেলাইজেচন/ভাজক পুনৰীক্ষণ কৰে।\nসুস্থিৰ বজাৰ ঘোষণাৰ প্ৰাকমূহূৰ্তত মূলৰ কেপিটেলাইজেচন/ভাজক পুনৰীক্ষণ কৰা হয়।\nপুনৰীক্ষণ হোৱা মূল কেপিটেলাইচন অথবা পুৰীক্ষণ হোৱা ভাজক ব্যৱহাৰ কৰি পৰৱৰ্তী সূচ্যাংক মান গণনা কৰা হয়।\nকৰ্প’ৰেট কাৰ্যৰ প্ৰকাৰসমূহ\nকৰ্প’ৰেট কাৰ্যৰ ধৰণাসমূহ\nবেছ কেপিটেলাইজেছন /\n5 /6বেছ কেপিটেলাইজেচনত\nজনস্বাৰ্থ জৰিত বিষয় (আভ্যন্তৰীণ)\nজনস্বাৰ্থ জৰিত বিষয় (আন্তৰ্জাতিক-জিডিআৰ/এডিআৰ)\nবাণিজ্যিক প্ৰতিষ্ঠানৰ মিত্ৰতা\nসূচ্যাংকত প্ৰভাৱ পেলোৱা বাণিজ্যিক কাৰ্যাৱলীৰ বাহিৰে অন্যান্য কাৰক\nকৰ্প’ৰেট কাৰ্যৰ ধৰণ\nবেছ কেপিটেলাইজেছন/ ভাজক সংযোজন\n5 /6বেছ কেপিটেলাইজেচনত ৫/৬ / ভাজক\nসূচ্যাংক কোম্পানীৰ অন্তৰ্ভুক্তি/বাতিলকৰণ\nইকুইটি অধিকাৰ বিষয়:\nঅধিকাৰ প্ৰস্তাৱেৰে এটা কোম্পানীয়ে তেওঁলোকৰঅন্তৰ্ভুক্ত শ্বেয়াৰ হ’ল্ডাৰসকলৰ বাবেহে নতুন বিষয়ৰ অৱতাৰণা কৰে। কোম্পানীসমুহে তেওঁলোকৰ অন্তৰ্ভুক্ত শ্বেয়াৰ হ’ল্ডাৰসকলৰ নতুন বিনিয়োগৰ বাবে আহ্বান জনায়। অতিৰিক্ত ইকুইটিৰ বাবে\nপ্ৰথম ঢাপ:অধিকাৰ প্ৰস্তাৱ প্ৰযোজ্য হোৱা অনুপাত নিৰ্ণয় কৰি লওক, যেনে- কোম্পানী এটাৰ কিমানবোৰ শ্বেয়াৰলৈ অধিকাৰ শ্বেয়াৰ প্ৰদান কৰিব পৰা যাব?.\nদ্বিতীয় ঢাপ:কোম্পানীৰ অধিকাৰ প্ৰস্তাৱৰ প্ৰস্তাৱ মূল্য নিৰূপণ কৰক\nতৃতীয় ঢাপ:অধিকাৰ বিষয়ত অতিৰিক্ত বজাৰ সুৰক্ষা গণনা কৰক (অতিৰিক্ত অধিকাৰ শ্বেয়াৰ * অধিকাৰ মূল্য)\nচতুৰ্থ ঢাপ:সূচ্যাংকত বৰ্তমানৰ বজাৰ সুৰক্ষা অন্তৰ্ভুক্ত কৰক\nচতুৰ্থ ঢাপ:তলত দিয়া সূত্ৰ অনুসৰি অধিকাৰ বিষয়েৰে সূচ্যাংকৰ নতুন মূলধন গণনা কৰক\nমূলধনৰ পৰিৱৰ্তন গণনা কৰক\nনতুন বজাৰ সুৰক্ষা\nপুনৰীক্ষিত মূলধন = ------------------ * ১০০০\nনতুন বজাৰ সুৰক্ষা = ( N * P ) + সূচ্যাংক সাপেক্ষে পুৰণি বজাৰ সুৰক্ষা\nN = অধিকাৰ বিষয় সাপেক্ষে প্ৰস্তাবিত নতুন শ্বেয়াৰ\nP = প্ৰস্তাৱ মূল্য\nসংযোজনৰ পূৰ্বে পুৰণি বজাৰ সুৰক্ষা সূচ্যাংকৰ ক্লজিং বজাৰ সুৰক্ষা\nএকছেঞ্জ(এনএছই)য়ে এক্স-ডেট সাপেক্ষে পৰিৱৰ্তন প্ৰয়োগ কৰে। সুস্থিৰ বজাৰৰ ঘোষণা অনুসৰি সকলো পৰিৱৰ্তন সাব্যস্ত হয়। বজাৰ মুকলি হোৱাৰ পাছত পূনৰীক্ষিত বেছ কেপিটেলাইজেচন সাপেক্ষেছাবছিকুৱেণ্ট সূচ্যাংকৰ মান গণনা কৰা হয়।\nঅধিকাৰ বিষয়ত সম্পূৰ্ণ ছাবস্ক্ৰাইব কৰাৰ পাছত ধাৰণাৰ ওপৰত ভিত্তি কৰিহে উপৰি উক্ত সকলো পৰিৱৰ্তন কৰা হয়, কোম্পানীৰ শ্বেয়াৰ মূলধন লাভ কৰা ছাবস্ক্ৰিপচনৰ ওপৰত ভিত্তি কৰি প্ৰতিষ্ঠাপন কৰা হয়।\n৫৫ টকা প্ৰস্তাৱ দৰত ১:৪ অনুপাতত (কোম্পানী এটাৰ প্ৰতি চাৰিটা শ্বেয়াৰৰ এটা অধিকাৰ শ্বেয়াৰ হিচাপে) এচিচিৰ দ্বাৰা অধিকাৰ বিষয় বিবেচনা কৰা হয়।\nএক্স ডেট ১৯ মে’, ২০০৯\n১৮ মে’, ২০০৯ত এছ এণ্ড পি চিএনএক্স নিফ্টীত বজাৰ সুৰক্ষা\n২,৫৫৩.৬ বিলিয়ন টকা\n১৮ মে’, ২০০৯ত এছএণ্ডপি চিএনএক্সৰ ক্ল’জিং সূচ্যাংক মান\nএচিচিত থকা ইকুইটি শ্বেয়াৰৰ সংখ্যা\n১৮ মে’, ২০০৯ত এচিচিৰ মূল্য\n১৮ মে’, ২০০৯ত এচিচিৰ বজাৰ সুৰক্ষা (১৩৭,০১২,৩২০*১৮১.৪৫)\n২৪.৯ বিলিয়ন টকা\nএচিচিৰ অধিকাৰ সাপেক্ষ অতিৰিক্ত শ্বেয়াৰ (১৩৭,০১২,৩২০/৪)\nসংযোজিত শ্বেয়াৰৰবজাৰ সুৰক্ষা (৩৪,২৫৩,০৮০ * ৫৫)\n১.৯ বিলিয়ন টকা\nএচিচিৰ নতুন বজাৰ সুৰক্ষা (২৪.৯ বিলিয়ন + ১.৯ বিলিয়ন)\n২৬.৮ বিলিয়ন টকা\nতাত্ত্বিক দৰ (২৬.৮ বিলিয়ন/১৭১,২৬৫,৪০০)\nএছএণ্ডপি চিএনএক্স নিফ্টীৰ নতুন বজাৰ সুৰক্ষা (২৫৫৩.৬ বিলিয়ন + ১.৯ বিলিয়ন)\nপুৰণি মূল সুৰক্ষা সূচ্যাংক (পুৰণি বজাৰ সুৰক্ষা* ১০০০/সূচ্যাংক মূল্য)\n২,২০১ বিলিয়ন টকা\nনতুন মূল সুৰক্ষা সূচ্যাংক (নতুন বজাৰ সুৰক্ষা* ১০০০/সূচ্যাংক মূল্য)\n২,২০২.৭ বিলিয়ন টকা\nব’নাছ ইছ্যু আৰু শ্বেয়াৰ স্প্লিট\nঅতিৰিক্ত ইচু: ব’নাছ ইছ্যু: ৰিজাৰ্ভৰ কেপিটেলাইজেচন সাপেক্ষে বৰ্তমানে থকা শ্বেয়াৰহ’ল্ডাৰক আৱণ্টন দিয়া শ্বেয়াৰেই ব’নাছ। ই কোম্পানীৰ অৱশিষ্ট শ্বেয়াৰৰ সংখ্যা বৃদ্ধি কৰে। ব’নাছৰ ফলত সূচ্যাংকত কোনো পৰিৱৰ্তন নঘটে,যাৰ বাবে মাৰ্কেট কেপিটেলাইজেচনৰ সূত্ৰত কোনো পৰিৱৰ্তন সংঘতিত নহয়।\nপ্ৰথম ঢাপ:Fব’নাছ ইছ্যু প্ৰযোজ্য হোৱা অনুপাত নিৰ্ণয় কৰি লওক, যেনে- কোম্পানী এটাৰ কিমানবোৰ শ্বেয়াৰলৈ ব’নাচ ইছ্যু প্ৰদান কৰিব পৰা যাব?\nদ্বিতীয় ঢাপ: ব’নাছ ইছ্যুৰ ফলাফল হিচাপে কোম্পানীৰ শ্বেয়াৰৰ সংখ্যা বৃদ্ধি কৰক।\nশ্বেয়াৰ স্প্লীট: ষ্টকৰ ফেচ ভেল্যুৰ পৰিৱৰ্তনেই শ্বেয়াৰ স্প্লিট। শ্বেয়াৰ স্প্লিটত কোম্পানীৰ শ্বেয়াৰৰ সংখ্যা বৃদ্ধি হয় আৰু সমানুপাতত প্ৰতিটো শ্বেয়াৰৰ মূল্য হ্ৰাস হয়, ইয়াৰ ফলত শ্বেয়াৰ মূলধনত কোনো পৰিৱৰ্তন সংঘটিত নহয়।\nব’নাছ ইছ্যুৰ দৰে ইয়াৰো বিহিত ব্যৱস্থা একে। অনুপাত ছেটত পৰিৱৰ্তন কোম্পানীয়ে কাৰ্যকৰী কৰে আনহাতে এক্স-ডেট ছেটৰ পৰিৱৰ্তন কাৰ্যকৰী কৰে এনএছইয়ে। সকলো পৰিৱৰ্তন সুস্থিৰ বজাৰত কৰা আহ্বানৰ ভিত্তিত হয়।\n৩ মাৰ্চ, ২০০৯ এক্স-ডেটত এনআইআইটিৰ ব’নাছ ইছ্যু ১:২ অনুপাতত (দুটা শ্বেয়াৰৰ বাবে এটা ব’নাচ শ্বেয়াৰ হিচাপে) ধৰা হ’ল\n২ মাৰ্চত এছএণ্ডপি চিএনএক্স নিফ্টীত বজাৰ সুৰক্ষা\n2,227 বিলিয়ন টকা\n২ মাৰ্চ, ২০০৯ত এছএণ্ডপি চিএনএক্স নিফটীত ক্ল’জিং সূচ্যাংক মান\nএনআইআইটিত থকা ইকুইটি শ্বেয়াৰৰ সংখ্যা\n২মাৰ্চ, ২০০৯ত এনআইআইটিৰ দৰ\n২ মাৰ্চ, ১৯৯৯ত এনআইআইটিৰ বজাৰ সুৰক্ষা (২৫,৭৮৬,০৮৬ * ২,৮৬২)\n73.75 বিলিয়ন টকা\nব’নাছ সাপেক্ষে অন্তৰ্ভুক্ত কৰা শ্বেয়াৰৰ সংখ্যা (২৫,৭৮৬,০৮৬/২)\nব’নাছ ইছ্যুৰ ফলত এনআইআইটিত শ্বেয়াৰৰ সম্পূৰ্ণ সংখ্যা (২৫,৭৮৬,০৮৬ + ১২,৮৮৪,০৪৩)\nএনআইআইটিৰ তাত্ত্বিক এক্স-ব’নাছ দৰ (২,৮৬২ * ২/৩)\nএনআইআইটিৰ নতুন বজাৰ সুৰক্ষা (৩৮,৬৫২,১২৯ * ১৯০৮)\nযিহেতু এনআইআইটিৰ বজাৰ মূলধনত কোনো পৰিৱৰ্তন হোৱা নাই, গতিকে প্ৰকৃত মূলধনত কোনো সংযোজনৰ প্ৰয়োজন নাই\nঋণ পৰিৱৰ্তন, ৱাৰেণ্ট পৰিৱৰ্তন/জনস্বাৰ্থজড়িত বিষয় (আভ্যন্তৰিণ/বৈদেশিক), ব্যক্তিগত নিয়োজন, ফৰফেইচাৰ\nঋণ পৰিৱৰ্তন : যেতিয়া এটা কোম্পানীয়ে আংশিক অথবা পূৰ্ণ পৰিৱৰ্তনযোগ্য ঋণ-পত্ৰ ঘোষণা কৰে, এক নিৰ্দিষ্ট সময়ৰ বাবে এই ঋণ-পত্ৰক ইকুইটি শ্বেয়াৰ হিচাপে পৰিৱৰ্তন কৰিব পাৰি।\nৱাৰেণ্ট পৰিৱৰ্তন: এক নিৰ্দিষ্ট সময়ৰ বাবে ৱাৰেণ্টে হ’ল্ডাৰক কোম্পানীয়ে নিৰ্ধাৰণ কৰা দৰ অনুসৰি ইকুইটি শ্বেয়াৰ ছাবস্ক্ৰাইব কৰাৰ ইচ্ছা প্ৰকাশৰ সুবিধা দিয়া। ৱাৰেণ্ট সাধাৰণতে ঋণৰ সৈতে ঘোষণা কৰ্ এক প্ৰকাৰৰ ইনচেণ্টিভ, যিয়ে হ’ল্ডাৰক ইকুইটি শ্বেয়াৰ ছাবস্ক্ৰাইব কৰিবলৈ অধিকাৰ প্ৰদান কৰে।\nব্যক্তিগত বিনিয়োজন: ব্যক্তিগত বিনিয়োজন কোম্পানীৰ এক বা একাধিক বিনিয়োগকাৰীক শ্বেয়াৰ বিক্ৰীৰ ফলাফলেই ব্যক্তিগত বিনিয়োজন। ঋণ পৰিৱৰ্তন, ৱাৰেণ্ট পৰিৱৰ্তন, জনস্বাৰ্থজড়িত বিষয় আৰু ব্যক্তিগত বিনিয়োজন এই সকলো কৰ্প’ৰেট কাৰ্যাৱলী কোম্পানীৰ শ্বেয়াৰ মূলধনৰ বৃদ্ধিত সম্পাদিত হয়।\nপ্ৰথম পৰ্যায়: ঋণ পৰিৱৰ্তন অথবা ৱাৰেণ্ট পৰিৱৰ্তনৰ ফল হিচাপে এনএছই ইছ্যুত তালিকাকৰণৰ বাবে অহা শ্বেয়াৰৰ সংখ্যা নিৰ্ধাৰণ কৰি লোৱা হয় প্ৰথম পৰ্যায়ত।\nদ্বিতীয় পৰ্যায়: সংযোজনৰ পূৰ্বে শ্বেয়াৰৰ বজ্ৰ মূল্য জানি লওক।\nতৃতীয় পৰ্যায়: উপৰি উক্ত কৰ্প’ৰেট কাৰ্যৰ বাবে বৰ্তমানৰ বজাৰ সুৰক্ষাৰ বৃদ্ধি সম্পৰ্কে জানি লওক।\nচতুৰ্থ পৰ্যায়:তলত উল্লেখ কৰা সূত্ৰ অনুসৰি নতুন মূলধন গণনা কৰক।\nমনত ৰাখিব: তালিকাৰকৰণ দিনৰ পৰা নেচনেল ষ্টক এক্সেঞ্জ(এনএছই)ত কোম্পানীৰ শ্বেয়াৰ মূলধন বৃদ্ধি হ’ব। এয়া বজাৰ সুস্থিৰ হোৱাৰ আগতে ঘোষণা কৰা হয়। বজাৰ মুকলিৰ পাছত সকলো অৱশিষ্ট সূচাংক মান পুনৰীক্ষিত বেছ কেপিটেলাইজেচন সাপেক্ষে গণনা কৰা হয়।\nপুনৰীক্ষিত মূলধনৰ গণনা\nপুনৰীক্ষিত মূলধন = ------------------- * ১০০০\nসূচাংক সূচ্যাংক মান\nনতুন বজাৰ সুৰক্ষা = ( N * P ) + পুৰণি বজাৰ সুৰক্ষা\nN = নতুন শ্বেয়াৰ প্ৰস্তাৱৰ সংখ্যা\nP = পূৰ্বৰ ক্ল’জিং দৰ\nপুৰণি বজাৰ সুৰক্ষা এডজাষ্টমেণ্টৰ পূৰ্বে সূচ্যাংকৰ ক্ল’জিং বজাৰ সুৰক্ষা\nধৰা হওক ২৩ ছেপ্তেম্বৰ, ২০০৯ত ৰিলায়েন্স পেট্ৰ’লিয়ামৰ এক ঋণপত্ৰ পৰিৱৰ্তন ২৩৬,৪৬২,৮০০ শ্বেয়াৰত\n২২ ছেপ্তেম্বৰ, ২০০৯ত এছএণ্ডপি চিএনএক্স নিফ্টীৰ বজাৰ সুৰক্ষা\n১,৮৫২.২ বিলিয়ন টকা\n২২ ছেপ্তেম্বৰ ২০০৯তএছএণ্ডপি চিএনএক্স নিফটীত ক্ল’জিং সূচ্যাংক মান\nপৰিৱৰ্তনৰ বাবে প্ৰস্তাৱিত শ্বেয়াৰৰ সংখ্যা\n২২ ছেপ্তেম্বৰ, ২০০৯ত ৰিলায়েন্স পেট্ৰ’ৰ শ্বেয়াৰ দৰ\nৰিলায়েন্স পেট্ৰ’ৰ বৰ্তমানৰ ইকুইটি শ্বেয়াৰ\nপৰিৱৰ্তনৰ পাছত ৰিলায়েন্স পেট্ৰ’ৰ সৰ্বমূঠ অ’/এছ ইকুইটি শ্বেয়াৰ (৯০৩,১৫৬,১০০ + ২৩৬,৪৬২,৮০০)\nৰিলায়েন্স পেৰ্ট’ৰ অতিৰিক্ত বজাৰ সুৰক্ষা (২৩৬,৪৬২,৮০০ * ১৭.৮০)\n৪.২ বিলিয়ন টকা\nৰিলায়েন্স পেট্ৰ’ৰ নতুন বজাৰ সুৰক্ষা (১,১৩৯,৬১৮,৯০০ * ১৭.৮০)\n২০.৩ বিলিয়ন টকা\nএছএণ্ডপি চিএনএক্স নিফটীত নতুন বজাৰ সুৰক্ষা (১,৮৫২.২ + ৪.২)\n১,৮৫৬.৪ বিলিয়ন টকা\nএছএণ্ডপি চিনএক্স নিফ্টীত পুৰণি বেছ কেপ (১,৮৫২.২ * ১,০০০/৮৯৭.২৫)\n২,০৬৪ বিলিয়ন টকা\nএচপি চিএনএক্স নিফটীত নতুন বেছ কেপ (১৮৫৬.৪ বিলিয়ন * ১০০০/৮৯৭.২৫)\n২,০৬৯ বিলিয়ন টকা\nশ্বেয়াৰৰ নিস্ক্ৰিয়কৰণ কল মানি আৰু অন্যান্য ক্ষেত্ৰত শ্বেয়াৰহ’ল্ডাৰৰ ত্ৰুটীৰ বাবে কোম্পানীয়ে সেই বিশেষ শ্বেয়াৰ নিস্ক্ৰিয় কাৰৰ অধিকাৰ আছে।যদিহে শ্বেয়াৰ নিস্ক্ৰিয় কৰা হয় তেন্তে অৱশিষ্ট শ্বেয়াৰেৰে কোম্পানীটোৰ বজাৰ সুৰক্ষা হ্ৰাস পাব। প্ৰাৰম্ভিক মূলধন ব্যৱস্থাপনা তেতিয়াহে কৰা হ’ব, যেতিয়া এক্সেঞ্জে তালিকাৰ পৰা বহিস্কৃত শ্বেয়াৰৰ তথ্য লাভ কৰিব।\nসংযুক্ত আৰু অধিগ্ৰহণ\nএয়া দুটা বা ততোধিক কোম্পানী এটা কোম্পানীলৈ পৰিৱৰ্তিত হোৱা পদ্ধতি। সংযুক্ত হোৱা কোম্পানীটোৰ শ্বেয়াৰহ’ল্ডাৰে অধিগ্ৰহণ কৰা কোম্পানীৰ শ্বেয়াৰ লাভ কৰে। ইয়াৰ ফলত অধিগ্ৰহণ কৰা কোম্পানীটোৰ অৰ্থনৈতিক পৰিকাঠামো সলনি হয় আনহাতে সংযুক্ত হোৱা কোম্পানীটোৰ অস্ত্বিত্ব নোহোৱা হৈ পৰে।\nআমাৰ তলত দিয়া কাৰকসমূহ আছে :\n১. এটা ইনডেক্স কোম্পানীৰে তালিকাভুক্ত কোম্পানীৰ বিলীন\nএইক্ষেত্ৰত ষ্টক এক্সেঞ্জত থকা কোম্পানীৰ তালিকা অনুসৰি গ্ৰহণ কৰা কোম্পানীটো এটা ইনডেক্স কোম্পানী আৰু বিলীন হৈ যোৱা কোম্পানীটো নন-ইনডেক্স কোম্পানী।\nপ্ৰথম ঢাপ-বিলীন হোৱা কোম্পানীৰ বাবে অনুপাত বিচাৰ অৰ্থাৎ বিলীন হোৱা কোম্পানীৰ কিমানখন শ্বেয়াৰৰ বিপৰীতে এখন শ্বেয়াৰ গ্ৰহণ কৰা কোম্পানীয়ে দিব ।\nদ্বিতীয় ঢাপ-বিলীন প্ৰক্ৰিয়াৰ আধাৰত কিমান অতিৰিক্ত শ্বেয়াৰ গ্ৰহণ কৰা কোম্পানীৰ পৰা জাৰী কৰা হ’ল তাৰ হিচাপ\nতৃতীয় ঢাপ -নতুন শ্বেয়াৰ জাৰী কৰা বাবে বৰ্তমানৰ বজাৰত বৃদ্ধিৰ খতিয়ান\nচুতুৰ্থ ঢাপ -ঋণ ৰূপান্তৰণৰ বাবে কৰা ধৰণে নতুন পুঁজি আধাৰৰ হিচাপ(ওপৰত বাখ্যা আছে)\nগ্ৰাহক কোম্পানীৰ শ্বেয়াৰ পুঁজি আৰু পুঁজিৰ আধাৰ তালিকাৰ বাহিৰ হোৱা সময়/কোম্পানীৰ বিলীন হোৱাৰ দিনৰ পৰা হিচাপ কৰা হ’ব । যেতিয়া বজাৰ খুলিব শুধৰণি কৰা পুঁজিৰ আধাৰৰ ভিত্তিত সকলো আহিবলগীয়া ইনডেক্স মূল্য গণনা কৰা হ’ব।\n২. তালিকা বৰ্হিভূত কোম্পানীৰ ইনডেক্স কোম্পানীৰ বিলীন প্ৰক্ৰিয়া- এই ক্ষেত্ৰত ষ্টক এক্সেঞ্জত তালিকাভুক্ত নোহোৱা অন্য এটা কোম্পানীও ইনডেক্স কোম্পানীয়ে গ্ৰহণ কৰিব পাৰে ।\nএক্সন-বিলীন হোৱা কোম্পানীৰ শ্বেয়াৰহল্ডাৰসকলক গ্ৰাহক কোম্পানীৰ অতিৰিক্ত শ্বেয়াৰ যোগান ধৰা হ’ব। তালিকাত উল্লেখ কৰা দিনৰ পৰা গ্ৰাহক কোম্পানীৰ পূৰ্বৰ শ্বেয়াৰ পুঁজিৰ সৈতে অতিৰিক্ত শ্বেয়াৰখিনিও যোগ কৰা হ’ব ।\nপ্ৰথম ঢাপ: বিলীন প্ৰক্ৰিয়াৰ আধাৰত গ্ৰাহক কোম্পানীয়ে জাৰী কৰা অতিৰিক্ত শ্বেয়াৰৰ হিচাপ\nদ্বিতীয় ঢাপ: বৰ্তমানৰ বজাৰত নতুন শ্বেয়াৰ জাৰী কৰা বাবে অতিৰিক্ত দেয়ৰ হিচাপ\nতৃতীয় ঢাপ: ঋণ ৰূপান্তৰণৰ বাবে কৰাৰ দৰে একেধৰণে নতুন পুঁজি আধাৰৰ হিচাপ( ওপৰত বাখ্যা আছে)\n৩. দুটা ইনডেক্স কোম্পানীৰ বিলীন প্ৰক্ৰিয়া-\nএইক্ষেত্ৰত গ্ৰহণ কৰা আৰু বিলীন হোৱা দুয়োটা কোম্পানীয়ে ইনডেক্স কোম্পানী। অন্য ভাষাত দুটা কোম্পানী বিলীন হৈ এটা কোম্পানীত পৰিণত হ’ব আৰু সেইদৰে এটা কোম্পানীত আৰু অধিক সূচ্যাংক যোগ হ’ব।\nপ্ৰথম ঢাপ: বিলীন হোৱাৰ অনুপাত বিশ্লেষণ কৰক আৰু সেইদৰে গ্ৰাহক কোম্পানীয়ে বিলীন হোৱা কোম্পানীৰ শ্বেয়াৰ হল্ডাৰসকলৰ বিপৰীতে জাৰী কৰা শ্বেয়াৰৰ সংখ্যা বিশ্লেষণ কৰক।\nদ্বিতীয় ঢাপ : বিলীন হোৱাৰ ফলশ্ৰুতিত গ্ৰাহক কোম্পানীৰ বজাৰ পুঁজি গণনা কৰক।\nতৃতীয় ঢাপ :তলত দিয়া সূত্ৰ অনুসৰি বিলীন হোৱাৰ ফলত বজাৰ পুঁজিত সম্পূৰ্ণ বৃদ্ধি অথবা ঘাটি গণনা কৰক।\nচতুৰ্থ ঢাপ :তলত দিয়া সূত্ৰ অনুসৰি ইনডেক্সৰ নতুন বজাৰ পুঁজিৰ আধাৰ গণনা কৰক।\nআৰু এটা গুৰুত্বপূৰ্ণ ঢাপ হ’ল এখন আদালতে সন্মতি দিয়াৰ পিছত ওপৰোক্ত ছাপৰ অতিৰিক্তভাৱে বিলীন হোৱাৰ দুটা কোম্পানীৰ লগতে সালসনিৰ বিচাৰ কৰা । বিলীন হোৱাৰ পিছত ই এটা অস্তিত্বহীন সত্বাত পৰিণত হয় আৰু সেইবাবেই ইনডেক্সৰ পৰাও উঠাই দিয়া হয়। আৰু নতুন কোম্পানীটোৰ ইনডেক্স ৰূপান্তৰৰ প্ৰচলিত বিধিয়েই বাচনি কৰা হ’ব । এখন প্ৰেছ বাৰ্তাৰ জৰিয়তে বাচনি কৰা কোম্পানীৰ বাবে আগতীয়া যোগাযোগ সাপেক্ষে পাঁচ সপ্তাহৰ ভিতৰত ইনডেক্স প্ৰদান কৰা হ’ব । সাধাৰণ বজাৰ বহাৰ পূৰ্বে সকলো সালসলনিৰ দিহা কৰা হ’ব ।\nসংশোধিত মূল পুঁজিৰ গণনা\nনতুন বজাৰ পুঁজি\nসংশোধিত মূল পুঁজি = -------------------- * ১০০০\nনতুন বজাৰ পুঁজি = ( এনএডি ) + পুৰণি বজাৰ পুঁজিৰ সূচাংক\nএনএডি = নেট বৃদ্ধি / বজাৰ পুঁজিৰ বিলোপ\nএনএডি = (বিলীন হোৱাৰ পিছত কোম্পানীৰ বজাৰ পুঁজি বৃদ্ধিৰ পৰিমাণ )\n– – ( বিলীন হোৱা কোম্পানীৰ বজাৰ পুঁজি)\nপুৰণি বজাৰ পুঁজি হৈছে সালসলনি ঘটোৱাৰ আগৰ সমাপ্তিৰ পূৰ্বৰ বজাৰ পুঁজিৰ ইনডেক্স\nবিলীন হোৱা কোম্পানীৰ বজাৰ পুঁজিতকৈ যদি নতুন শ্বেয়াৰবোৰৰ বজাৰ পুঁজি কমকৈ দিয়া হয়, তেনেহ’লে এনএডি ঋণাত্মক হ’ব পাৰে ।\nবিলীন হোৱা কোম্পানী যিহেতু অস্তিত্বহীন হৈ পৰে গতিকে ইয়াৰ পিছত ইনডেক্সত নতুন কোম্পানীৰ অন্তৰ্ভূক্তিৰ বাবেও অন্য এক শুধৰণিৰ প্ৰয়োজন হৈ পৰে । এই শুধৰণিৰ বাখ্যা ইনডেক্সৰ কোম্পানীৰ অন্তৰ্ভূক্তি আৰু বিলুপ্তি শীৰ্ষত দিয়া হৈছে ।\n২০০৯ বৰ্ষৰ ২০ জানুৱাৰীত পণ্ডচৰ এইচ এল এলৰ সৈতে বিলীন হোৱা ঘটনাটোকে ধৰা হওক, বিলীনৰ অনুপাত আছিল এইচএলএলৰ তিনিখন ইকুইটি শ্বেয়াৰৰ বিপৰীতে পণ্ডচৰ চাৰিখন ইকুইটি শ্বেয়াৰ ।\nএছ এণ্ড পি চিএনএক্স আৰু নিফ্টিৰ ২০০৯ বৰ্ষৰ ১৯ জানুৱাৰীত বজাৰ পুঁজি\n১, ৯৯০ বিলিয়ন টকা\nএছ এণ্ড পি চিএনএক্স আৰু নিফটিৰ ২০০৯ বৰ্ষৰ ১৯ জানুৱাৰীত অন্তিম ইনডেক্স\n২০০৯ বৰ্ষৰ ১৯ জানুৱাৰীত পণ্ডচৰ বজাৰ পুঁজি\n৩৭.১ বিলিয়ন টকা\nএইচএলএলৰ ইকুইটি শ্বেয়াৰৰ স্থিতি\n২০০৯ বৰ্ষৰ ১৯ জানুৱাৰীত এইচএলএলৰ মূল্য\n২০০৯ বৰ্ষৰ ১৯ জানুৱাৰীত এইচএলএলৰ বজাৰ পুঁজি(১৯৯,১৬৭,২৮৭ * ১,৭০৪.২০ )\n৩৩৯.৪ বিলিয়ন টকা\nপণ্ডচৰ সৈতে বিলীন প্ৰক্ৰিয়াৰ বাবে এইচএলএলৰ অতিৰিক্ত O/S ইকুইটি পুঁজি\nপণ্ডচৰ সৈতে বিলীন প্ৰক্ৰিয়াৰ বাবে এইচএলএলৰ অতিৰিক্ত বজাৰ পুঁজি (২০,৪০২,২০৯*১,৭০৪.২০)\n৩৪.৮ বিলিয়ন টকা\nএইচএলএলৰ নতুন বজাৰ পুঁজি ( ৩৩৯.৪ + ৩৪.৮ )\n৩৭৪.২ বিলিয়ন টকা\nবিলীন প্ৰক্ৰিয়াৰ বাবে ইনডেক্সত বজাৰ পুঁজিৰ সঠিক অন্তৰ্ভূক্তি/বিলুপ্তি (৩৪.৮ বিলিয়ন– Rs. ৩৭.১ বিলিয়ন)\n(২.৩ বিলিয়ন )\nএছ এণ্ড পি চিএনএক্স আৰু নিফ্টিৰ নতুন বজাৰ পুঁজি( ১,৯৯০ বিলিয়ন + ( ২.৩ বিলিয়ন))\nএছ এণ্ড পি চিএনএক্স আৰু নিফ্টিৰ পুৰণি বজাৰ পুঁজি\nএছ এণ্ড পি চিএনএক্স আৰু নিফ্টিৰ নতুন মূল পুঁজি (১,৯৮৭.৭* ১০০০ / ৯২৪.১০ )\n৪. সূচ্যাংকটোৰ বাহিৰৰ এটা কোম্পানীৰ সৈতে এটা সূচ্যাংক কোম্পানীৰ একত্রীকৰণ এই ক্ষেত্রত এটা সূচ্যাংক এটা কোম্পানীৰ লগত একত্রীত হয় যিটো ,সূচ্যাংকটোত নাই I ইয়াত গ্রহনকৰা কোম্পানীটো সূচ্যাংকটোৰ বাহিৰৰ কোম্পানী আৰু একত্রীত হোৱাখিনি সূচ্যাংকটোৰ ভিতৰৰ কোম্পানী Iভৱিষ্যতে একত্রীত হোৱাৰ পিছত সূচ্যাংক কোম্পানীটো কোনো অৱস্থিতি নথকা হৈ পৰিব I এই ক্ষেত্রত একাউন্ট বা একত্রীতকৰণ আঁতৰোৱা আৰু এটা নতুন কোম্পানীৰ সৈতে স্থানসলনিৰ এক বুজাবুজিৰ কৰাৰ প্রয়োজন হব I\nকার্য : চেট নির্বাচন গাইডলাইন ব্যৱহাৰ কৰি সূচ্যাংক কোম্পানীটোৰ এটা স্থান সলনিকৰণ পোৱা গৈছিল Iসূচ্যাংকটোত নির্বাচিত কোম্পানী অন্তভূক্ত হব আৰু একত্রীত হোৱা খিনি প্রেচ বিবৃতিৰ দ্বাৰা পাঁচটা সপ্তাহৰ আগতীয়াকৈ জনাই আঁতৰোৱা হব I স্বাভাৱিক বজাৰ আৰম্ভ হোৱাৰ আগতেই সকলো ধৰণৰ পৰিৱর্তন কৰা হব I\nসূচ্যাংক চেট-টোৰ পৰা সংযোজন /বিযোজন\nবিভিন্ন কাৰকৰ কাৰণে যেনে একত্রীত কৰোতা /অর্জন /দেউলীয়া হোৱা /পূনউথাপনৰ অভাৱ /সূচ্যাংক শাখাৰ যোগ্যতা সম্পূর্ণ নকৰা ইত্যাদিৰ বাবে সময়ে সময়ে সূচ্যাংক এটাৰ উপাদানসমূহ সলনি হৈ থাকিব পাৰে I\nপ্রত্যেক সূচ্যাংকতে সূচ্যাংকটোৰ প্রার্থী হবৰ বাবে পোৱা সকলো যোগ্যতা সামৰি লোৱা এটা স্থানসলনি কৰা পোল থাকে I সূচ্যাংক এটাত সকলো ধৰণৰ স্থানচ্যুতি এই পোল-টোৰ পৰা ঘটে I\nপ্রচেষ্টা ১:বুজা-বুজিটো কৰাৰ আগতে সামৰণি পৰা বজাৰ মূল্যৰ সৈতে মূলধন অর্জনৰ গণনা নাইকীয়া কৰা হব I\nপ্রচেষ্টা ২:তেনেদৰে কোম্পানীটোৰ বজাৰ কেপ সূচ্যাংকটোত অন্তভূক্ত কৰা হবI\nপ্রচেষ্টা ৩:কোম্পানীসমূহৰ সংযোগ কৰা বজাৰ কেপ-ৰ পৰা নাইকীয়া কৰি কোম্পানীৰ বজাৰ কেপ হ্রাস কৰাৰ দ্বাৰা সূচ্যাংকটোৰ মুঠ বজাৰ কেপৰ অৱস্থিত পৰিৱর্তন গণনা কৰা হবI\nপ্রচেষ্টা ৪: সূচ্যাংকটোৰ নতুন মূলধন ভিত্তি গণনা কৰা I\nসূচ্যাংকটোৰ পৰা নাইকীয়া হোৱা আৰু সংযোগ হোৱাটোৰ পাঁচটা সপ্তাহৰ আগতীয়াকৈ প্রেচ বিবৃতিৰ দ্বাৰা জনোৱা হব I বৃহস্পতিবাৰৰ স্বাভাৱিক বজাৰ আৰম্ভ হোৱাৰ আগতেই পৰিৱর্তন সমূহ ঘটোৱা হব I বজাৰ খোলাৰ পিছত পৰৱর্তী সূচ্যাংক মূল্য মূলধন অর্জনৰ পূনৰীক্ষন আৰু উপাদানসমূহৰ পূনৰীক্ষনৰ ভিত্তিত গণনা কৰা হব I\nসংশোধিত বেছ কেপিটেল গণনা\nসংশোধিত বেছ কেপিটেল = ------------------- * ১000\nনতুন বজাৰ সুৰক্ষা = মুঠ সলনি + সূচ্যাংকত পূৰণি বজাৰ সুৰক্ষা\nমুঠ সলনি = ((সূচ্যাংক অন্তৰ্ভুক্ত হোৱা কোম্পানীৰ বজাৰ মূলধন)\n-(সূচ্যাংকৰ পৰা নাম প্ৰত্যাহাৰ অন্তৰ্ভুক্ত হোৱা কোম্পানীৰ বজাৰ মূলধন)\nপুৰণি বজাৰ সুৰক্ষা সংশোধনৰ পূৰ্বে সূচ্যাংকৰ ক্লজিং বজাৰ সুৰক্ষা\nএইটো বিবেচনা কৰা হব যেতিয়া সাতটা আমানত সংযোজন ঘটোৱা হব আৰু ১৯৯৮ চনৰ ৭ অক্টোবৰ এচ &পি চি এন এক্স নিফটিত নাইকীয়া কৰা হব I\nঅন্তৰ্ভুক্ত হোৱা কোম্পানী\n১৯৯৮ চনৰ ০৬ অক্টোবৰত বজাৰ মূলধন\n১. ইনফোছিছ টেকন’লজিছ লিমিটেড\n৩৬.২ বিলিয়ন টকা\n২. এনআইআইটি মিলিটেড\n৩৩.৪ বিলিয়ন টকা\n৩. বেংক অব ইণ্ডিয়া\n১৫.৮ বিলিয়ন টকা\n৪. স্মিথক্লাইন বীচম কনজুমান হেলথকেয়াৰ\n২১.৬ বিলিয়ন টকা\n৬. হিৰো হোণ্ডা মটৰছ লিমিটেড\n২৩.৫ বিলিয়ন টকা\n৬. প্ৰোকটাৰ এণ্ড গেম্বল লিমিটেড\n১৬ বিলিয়ন টকা\n৭. চিপলা লিমিটেড\n১৫.৯ বিলিয়ন টকা\n১৬২.৪ বিলিয়ন টকা\nকৰ্তন হোৱা কোম্পানী\n১৯৯৮ চনৰ ৬ অক্টোবৰত বজাৰ মূলধন\n৩৩.৮ বিলিয়ন টকা\n২. অশোক লেলেণ্ড লিমিটেড\n২.৭ বিলিয়ন টকা\n৩. ইণ্ডো গালফ ফাৰ্টিলাইজাৰ\n৫.৮ বিলিয়ন টকা\n৪. অন্ধ্ৰ ভেলী পাৱাৰ ছাপ্লাই লিমিটেড\n৪.৬ বিলিয়ন টকা\n৫. থাৰ্মেক্স লিমিটেড\n৩.৮ বিলিয়ন টকা\n৫.৪ বিলিয়ন টকা\n৭. পণ্ডছ ইণ্ডিয়া লিমিটেড\n৩৫.৩ বিলিয়ন টকা\n৯১.৪ বিলিয়ন টকা\n৬ অক্টোব, ১৯৯৮ত এছএণ্ডপি চিএনএক্স নিফটীত বজাৰ মূলধন\n১৭৫০ বিলিয়ন টকা\n৬ অক্টোবৰ, ১৯৯৮ত এছএণ্ডপি নিফটীত ক্লজিং সূচ্যাংক মান\nএছএণ্ডপি চিএনএক্স নিফটীৰ যোগ/বাতিল কাৰকৰ বাবে বজাৰ মূলধনত মুঠ যোগ/বাতিল (১৬২.৪ বিলিয়ন টকা – ৯১.৪ বিলিয়ন টকা)\n৭১ বিলিয়ন টকা\nএছএণ্ডপি চিএনএক্সৰ যোগ/বাতিলৰ বাবে নতুন বজাৰ মূলধন (১৭৫০ বিলিয়ন টকা – ৭১ বিলিয়ন টকা)\n১৮২১ বিলিয়ন টকা\nএছএণ্ডপি চিএনএক্সত মূল বজাৰ মূলধন\n২০৬৯ বিলিয়ন টকা\nএছএণ্ডপি চিএনএক্সত নতুন বজাৰ মূলধন (২০৬৯ বিলিয়ন টকা * ১০০০/৮৪৫.৭৫)\n২৪৪৬ বিলিয়ন টকা\nভাজক ঘোষণাৰ দৰে কৰ্প’ৰেট কাৰ্যাৱলীৰ বাবে সাধাৰণ দৰ সূচ্যাংকত কোনো ব্যৱস্থাপনাৰ প্ৰয়োজন নহয়। এক সুকীয়া মুঠ প্ৰবিৱৰণ সূচ্যাংক (টিআৰ) গণনা কৰা হয়, য’ত ভাজকসহ সূচ্যাংক প’ৰ্টফলিঅ’ৰ প্ৰবিৱৰণৰ তথ্য পোৱা যায়। মুঠ প্ৰবিৱৰণ সূচ্যাংক সদায় সক্ৰিয় বজাৰ কেপিটেলাইজেচন সূচ্যাংক সাপেক্ষে গণনা কৰা হয়।\nপ্ৰথম পৰ্যায় : কোম্পানীয়ে ঘোষণা কৰা প্ৰতি শ্বেয়াৰত ভাজক সম্পৰ্কে জানি ল’ব লাগে।\nদ্বিতীয় পৰ্যায় : কোম্পানী এটাৰ শ্বেয়াৰৰ অৱশিষ্ট সংখ্যা জানি ল’ব লাগে।\nতৃতীয় পৰ্যায় :কোম্পানী এটাক দিবলগীয়া ভাজকৰ পৰিমাণ গণনা কৰিব লাগে। এয়া প্ৰতিটো শ্বেয়াৰৰ বিপৰীতে ভাজকৰ সংখ্যা আৰু কোম্পানী এটাৰ অৱশিষ্ট শ্বেয়াৰৰ সংখ্যাৰ পূৰণফল।\nচতুৰ্থ পৰ্যায় :তলত দিয়া সূত্ৰ অনুসৰি সূচ্যাংক ভাজক গণনা কৰিব লাগে।\nপঞ্চম পৰ্যায় :তলত উল্লেখ কৰা সূত্ৰ অনুসৰি নতুন টি আৰ সূচ্যাংক গণনা কৰিব লাগে।\nকেৱল ভাজক কাৰকৰ বাবেহে পূৰ্ণ প্ৰবিৱৰণ সূচ্যাংক পৰিৱৰ্তন কৰা হয়। এনএছইৰ দ্বাৰা এক্স-ডেটত ভাজক কাৰক ঘোষণা কৰা হয়।\nটিআৰ সূচ্যাংকৰ গণনা\n= পূৰণি টিআৰ সূচ্যাংকৰ মান * (এমপি সূচ্যাংকৰ মান) + (দিনটোৰ সূচ্যাংক ভাজক)\nপূৰণি এমচি সূচ্যাংকৰ মান\nসূচাংকত স্ক্ৰাইপছৰ পূৰ্ণ ভাজক\nদিনটোক সূচ্যাংক ভাজক = -------------------------------------------\nএমচি সূচ্যাংকৰ সূচ্যাংক ভাজক\nএমচি সূচ্যাংক = বজাৰ মূলধন ভিত্তিক সূচ্যাংক যি সূচ্যাংকৰ পূৰ্ণ প্ৰবিৱৰণ সাপেক্ষে গণনা কৰা হয়\nসূচ্যাংকত স্ক্ৰাইপছৰ পূৰ্ণ ভাজক = প্ৰতি শ্বেয়াৰত ভাজক * অৱশিষ্ট শ্বেয়াৰ\nদুটা কোম্পানীৰ ৮ মাৰ্চ, ২০০০ত নিফটী সূচ্যাংকসহ ঘোষণা কৰা ভাজক কাৰক ভাজক কাৰক ধৰা হওক\n১. হিন্দুস্তান লিভাৰে ঘোষণা কৰিলে প্ৰতিটো শ্বেয়াৰৰ বাবে ১৭ টকা ভাজক\n২. গ্লাক্স’ ইণ্ডিয়াই প্ৰতি শ্বেয়াৰৰ বিপৰীতে ভাজক ঘোষণা কৰিলে ৬ টকা\n৮ মাৰ্চ, ২০০০ৰ বাবে পূৰ্ণ প্ৰবিৱৰণ সূচ্যাংক\nনিফটী বজাৰ মূলধন ভিত্তিক সূচ্যাংক যাৰ সাপেক্ষত টিআৰ সূচ্যাংক গণনা কৰা হয়\n৮মাৰ্চ, ২০০০ত ক্ল’জিং নিফ্টী সূচ্যাংকৰ মান\n৭মাৰ্চ, ২০০০ত ক্ল’জিং নিফ্টী সূচ্যাংকৰ মান\n৭মাৰ্চ, ২০০৮ত ক্ল’জিং টিআৰ সূচ্যাংকৰ মান\nনিফটী সূচক ভাজ্য\nএইচ এল এলৰ অৱশিষ্ট ইকুইটি শ্বেয়াৰৰ সংখ্যা\nএইচ এল এল-এ পাবলগীয়া সম্পূৰ্ণ ভাজকৰ পৰিমাণ (২১৯,৫৬৯,৪৯৫*১৭)\n৩.৭৩ বিলিয়ন টকা\nগ্লাক্স’ৰ অৱশিষ্ট ইকুইটি শ্বেয়াৰৰ সংখ্যা\nগ্লাক্স’ই পাবলগীয়া সম্পূৰ্ণ ভাজকৰ পৰিমাণ (৫৯,৭৭৫,০০০*৬)\n৩৫৯ নিযুত টকা\nসূচ্যাংক ভাজক ((৩.৭৩ বিলিয়ন টকা + ৩৫৯ নিযুত টকা)/২,৪২৭,৪৮৩,৭০২)\nনতুন টিআৰ সূচ্যাংকৰ মান (১৮০৬.৩১*(১৬৬৬.৩৫+১.৬৮৫৪২)\nইনডেক্স ফাণ্ড আৰু কৰ্প’ৰেট কাৰ্যাৱলী ব্যৱস্থাপনা\nঅধিকাৰ বিষয়ত প’ৰ্টফলিঅ’ৰ আয়তন সাপেক্ষে ইনডেক্স ফাণ্ড ব্যৱস্থাপনাৰ প্ৰয়োজন হয়।\nঅধিকাৰ বিষয়ত প’ৰ্টফলিঅ’ৰ আয়তন সাপেক্ষে ইনডেক্স ফাণ্ড ব্যৱস্থাপনাৰ প্ৰয়োজন হয়\nলিকুইডিটীৰ বাবে সকলো পুঁজিয়ে প’ৰ্টফলিঅ’ৰ কিছু অংশ প্ৰবন্ধন কৰে, সেয়ে ইয়াক অধিকাৰ বিষয়ক ছাবস্ক্ৰাইবত ব্যৱহাৰ কৰিব পাৰি।\nপুঁজিয়ে এক্স-ডেটত অধিকাৰ বিষয় সামৰণিত অৰিহণা যোগাই প’ৰ্টফলিঅ’ পুনৰ সমতুল কৰিব পাৰে।\nআণ্ডাৰলেয়িং সুৰক্ষাৰ বজাৰ মূলধনত ভাট্টা বিষয়ত তাত্ত্বিকভাৱে কোনো পৰিৱৰ্তন নহয়, সেয়ে প্ৰাৰম্ভিক মূলধনত কোনো ব্যৱস্থাপনাৰ প্ৰয়োজন নহয়। যিহেতু প্ৰাৰম্ভিক মূলধনক কোনো ব্যৱস্থাপনাৰ প্ৰয়োজন নহয়, সেয়ে ইনডেক্স ফাণ্ডতো কোনো ব্যৱস্থাপনাৰ প্ৰয়োজন নহয়।\nঋণ পৰিৱৰ্তন/ৱাৰেণ্ট পৰিৱৰ্তন/জনস্বাৰ্থ বিষয়/ব্যক্তিগত বিনিয়োজন\nঋণ পৰিৱৰ্তন/ৱাৰেণ্ট পৰিৱৰ্তন/জনস্বাৰ্থ বিষয়/ব্যক্তিগত বিনিয়োজনে সূচাংকত সুৰক্ষাৰ আয়তন বৃদ্ধিত অৰিহনা যোগায়। সেইদৰে, প’ৰ্টফলিঅ’ত ইনডেক্স ফাণ্ডৰ সুৰক্ষাৰ আয়তন বৃদ্ধিৰ প্ৰয়োজন হয়। ইয়াৰ বাবে ব্যৱস্থাপনৰ সময়ত সূচাংকৰ বাবে মুকলি বজাৰৰ পৰা অতিৰিক্ত শ্বেয়াৰ ক্ৰয় কৰাৰ প্ৰয়োজন হয়। এই ক্ৰয়ৰ বাবে সুৰক্ষাৰ বিক্ৰী অথবা সক্ৰিয় ষ্টক বাস্কেট অথবা কেছ বাফাৰৰ পৰা মূল্য আহৰণ সুনিশ্চিত কৰা হয়।\nবিলীন আৰু অধিগ্ৰহণ\nবিলীন আৰু অধিগ্ৰহণ প্ৰক্ৰিয়াৰ বিভিন্ন সম্ভাৱনাসমূহ—\n১. এটা ইনডেক্স কোম্পানীত তালিকাভূক্ত কোম্পানীৰ বিলীন প্ৰক্ৰিয়াঃ যিহেতু গ্ৰাহক কোম্পানীৰ শ্বেয়াৰসমূহ বিলীন হোৱা কোম্পানীৰ শ্বেয়াৰহল্ডাৰ সকলৰ মাজত বিতৰণ কৰা হ’ব । গ্ৰাহক কোম্পানীৰ বজাৰ পুঁজি বৃদ্ধিৰ প্ৰক্ৰিয়াই ইনডেক্সতো গ্ৰাহক কোম্পানীৰ মহত্ত বৃদ্ধি কৰিব । এই ক্ষেত্ৰত একমাত্ৰ শুধৰণিৰ প্ৰয়োজন হ’ব গ্ৰাহক কোম্পানীৰ মহত্ব বৃদ্ধিৰ ক্ষেত্ৰত । সেইবাবে যেতিয়া ইনডেক্সৰ শুধৰণি কৰা হ’ব, পূৰ্বৰ তাৰিখতে পুঁজিৰ মহত্তত সমতাস্থাপনৰ বাবে শ্বেয়াৰ ক্ৰয় কৰা দৰকাৰ। এই ক্ৰয়ৰ বাবে ছিকিউৰিটি বিক্ৰী অথবা ষ্টক বাস্কেট বা কেছ বাফাৰৰ পৰাই নগদ ধন ল’ব পাৰি ।\n২.এটা তালিকা বৰ্হিভূত কোম্পানীৰ ইনডেক্স কোম্পানীত বিলীন প্ৰক্ৰিয়া- এই সংশোধনী প্ৰক্ৰিয়াও ওপৰত উল্লেখ কৰা ধৰণৰ । শ্বেয়াৰৰ বৰ্ধিত সংখ্যাৰ বাবে ইনডেক্সত মহত্ত আনিবলৈকৈ গ্ৰাহক কোম্পানীৰ পৰাই শ্বেয়াৰ ক্ৰয় কৰিব লাগে ।\n৩. দুটা ইনডেক্স কোম্পানীৰ বিলীন প্ৰক্ৰিয়া- এই ক্ষেত্ৰত যদি দুটা ইনডেক্স কোম্পানীৰ মাজত সমযোজন হয়,\n(ক)গ্ৰাহক কোম্পানীৰ বজাৰ পুঁজি বৃদ্ধি পাব- এইটো এটা উদ্বেগৰ বিষয় নহ’ব কাৰণ বিলীন হোৱা কোম্পানীত থকাৰ দৰেই স্বয়ংক্ৰিয়ভাৱে গ্ৰাহক কোম্পানীতো শ্বেয়াৰ লাভ কৰিব।\n(খ)ইনডেক্সত এটা নতুন কোম্পানীৰ অন্তৰ্ভূক্তি হ’ব- ইনডেক্সত সোমাবলগীয়া নতুন ষ্টক ক্ৰয়ৰ বাবে যথেষ্ট পৰিমাণে ধন উৎপন্ন কৰাৰ বাবে ইনডেক্সত থকা সকলো ষ্টকৰ কিছু অংশ বিক্ৰী কৰি পুঁজিত সমতা স্থাপন কৰা উচিত ।\n৪)ইনডেক্সৰ বাহিৰত থকা এটা কোম্পানীৰ ইনডেক্স কোম্পানীৰ সৈতে বিলীন প্ৰক্ৰিয়া- এই ক্ষেত্ৰত পৰ্টফলিঅ’ত সমতাস্থাপনৰ বাবে নতুন ইনডেক্স কোম্পানীত মহত্ব আনিবলৈ বিলীন হোৱা ইনডেক্স কোম্পানীৰ সকলো শ্বেয়াৰ বিক্ৰী কৰিব লাগে। যদি দুটা কোম্পানীৰ বজাৰ পাৰ্থক্য থাকে, তেতিয়া নতুন কোম্পানীৰ শ্বেয়াৰ ক্ৰয়ৰ বাবে বৰ্তমানৰ পৰ্টফলিঅ’ৰ এটা অংশ বিক্ৰী কৰি প্ৰচুৰ পুঁজি গোটাব লগীয়া হ’ব পাৰে ।\nইনডেক্সত কোম্পানীৰ অন্তৰ্ভূক্তি আৰু বিলুপ্তিঃ ইনডেক্সৰ পৰা বিলুপ্ত হোৱা কোম্পানীৰ শ্বেয়াৰবোৰ বিক্ৰীৰ জৰিয়তে পুঁজি গঠন হোৱা উচিত । যদি আহিবলগীয়া কোম্পানীৰ বজাৰ পুঁজি বাহিৰ হ’বলগীয়া কোম্পানীতকৈ বেছি হয়, তেতিয়া ইনডেক্সত থকা সকলো অন্য ছিকিউৰিটিৰ এটা অংশ বিক্ৰী কৰিব লাগে ।\nনগদ ধনৰ লভ্যাংশঃ যদিহে পোনপটীয়াকৈ বিনিয়োগকাৰীলৈ যায়, তেনেহ’লে নগদ ধনৰ লাভাংশৰ বাবে শীঘ্ৰে পুনৰ বিনিয়োগৰ প্ৰয়োজন হ’ব । এটা সৰল বিকল্প হৈছে এটা সৰু সময়সীমাৰ পুঁজিত নগদ লভ্যাংশৰ জমা। এটা বিশেষ সময়সীমাৰ ভিতৰত ফাণ্ড মেনেজাৰে পুঁজি ষ্টক মাৰ্কেটলৈ স্থানান্তৰ কৰিব পাৰে ।\nইনডেক্স পুঁজি পৰিচালনাত সন্মুখীন হোৱা বাস্তৱ সমস্যাঃ\nপ্ৰথম দৃষ্টিত যদিও ইনডেক্স ফাণ্ড পৰোক্ষভাৱে পৰিচালিত ফাণ্ড, এইক্ষেত্ৰত অনডেক্স ফাণ্ড চলোৱাত কেতবোৰ ব্যৱহাৰিক সমস্যা আছে যিবোৰৰ ভুল ট্ৰেকিঙত প্ৰভাৱ আছে।\nসেইবোৰ তলত দিয়াধৰণৰ—\n১.এটা ইনডেক্স ফাণ্ড কেতিয়াও সকলো সময়তে সম্পূৰ্ণৰূপে বিনিয়োগ কৰা নহয়। ইয়াৰ তৰল আৱশ্যকতা ধৰি ৰাখিবলৈ যথেষ্ট পৰিমাণৰ কেছ বাফাৰৰ আৱশ্যক হয়। সেইবাবেই এই ধন যি হিচাপ নিকাচ লৈ খটোৱা হৈছিল তাৰ তুলনাত ইনডেক্সৰ প্ৰতিদানত পাৰ্থক্য পৰিলক্ষিত হয়।\n২.যিটো মূল্যত ইনডেক্সত অন্তৰ্ভূক্ত হৈছিল, সেই হিচাপত পুঁজিয়ে নতুন বিষয় আহৰণ কৰাত সক্ষম নহ’ব পাৰে ।\n৩.এটা ইনডেক্স ফাণ্ডে পৰ্টফলিঅ’ত সমতা স্থাপনত ব্যৰ্থ হ’ব পাৰে যদিহে ডেলিভাৰী পিৰিয়দৰ ভিতৰত প্ৰয়োজনীয় ছিকিউৰিটি নাথাকে ।\n৪.কৰ্প’ৰেট এক্সনৰ ক্ষেত্ৰত ইনডেক্সৰ সমতা যেনে অধিকাৰ বিষয়ক, বনাছ বিষয়ক, নগদ লভ্যাংশ আদি নিৰ্দিষ্ট তাৰিথত কিন্তু পুঁজিয়ে প্ৰকৃত শ্বেয়াৰ অথবা লাভাংশৰ ধন এটা নিৰ্দিষ্ট সময়ৰ পিছতহে পাব । তেতিয়ালৈকে, ই ভুল ট্ৰেকঙত ইয়াৰ প্ৰভাৱ দেখুৱাই থাকিব।\nহিচাপ নিকাচ আৰু ধনৰ প্ৰবাহ পৰিচালনা\nএটা ইনডেক্স ফাণ্ডৰ বাবে সকলো সময়তে এশ শতাংশই বিনিয়োগ অসম্ভৱ। এটা পৰ্টফলিঅ’ৰ কিছু অংশ ঋণমুক্তিৰ উদ্দেশ্যৰে বচাই ৰখাৰ প্ৰয়োজন । এটা ইনডেক্স ফাণ্ডলৈ ধনৰ প্ৰবাহৰ গতি অব্যাহত ৰাখিবলৈ বিভিন্ন পদ্ধতি অৱলম্বন কৰা হয়। ধনৰ প্ৰবাহ কেনেদৰে এটা ইনডেক্সত বিনিয়োগ হ’ব তাৰো বিভিন্ন পন্থা আছে ।\n১.ইনডেক্স ফিউচাৰ ব্যৱহাৰ কৰি\nইনডেক্সৰ ফাণ্ড মেনেজাৰে পুঁজিৰ সম্পূৰ্ণ বিনিয়োগৰ বাবে ফিউচাৰ কণ্ট্ৰাক্ট ব্যৱহাৰ কৰিব পাৰে । ইনডেক্স ফিউচাৰবোৰ হ’ল বৰ্তমানৰ তাৰিখত এটা নিৰ্ধাৰিত মূল্য নিৰ্ধাৰণ কৰি ভৱিষ্যতৰ এটা বিশেষ দিনত ইনডেক্সৰ ক্ৰয় বা বিক্ৰয়ৰ বাবে কৰা ঠিকাভিত্তিক চুক্তি । ফিউচাৰ কণ্ট্ৰেক্টৰ বাবে আবণ্টিত সম্পত্তিয়ে অতি কম খৰচত ভৱিষ্যতৰ বজাৰত ইনডেক্সৰ প্ৰবেশ আৰু বাহিৰ হোৱাৰ ক্ষেত্ৰত একেই নিৰিখত ৰিটাৰ্ণ লাভ কৰে ।\nষ্টকত যদি পুৰ্নবিনিয়োগ অব্যাহত থাকে তেনেহ’লে লভ্যাংশৰ পৰা উপাৰ্জিত ধন আৰু অন্য ধন কম সময়সীমাৰ বাবে ফিউচাৰ কনণ্ট্ৰেক্টত বিনিয়োগ কৰিব পাৰি। যেতিয়া নগদ ধন বিনিয়োগ কৰিব পৰাকৈ পৰ্যাপ্ত হৈ পৰে, তেতিয়া ফিউচাৰ পজিশ্যনত বন্ধ ৰাখি ব্যৱহাৰিক সম্পত্তিৰ বাবে পুঁজি বিনিয়োগ কৰিব পাৰি।\n২.অস্থায়ী ৰূপত ফিক্সড ইনকাম ছিকিউৰিটিত বিনিয়োগ কৰি\nনগদ ধন কম সময়ৰ বাবে মুদ্ৰাৰ বজাৰত বিনিয়োগ কৰিব পাৰি যাৰ দ্বাৰা নিৰ্ধাৰিতহাৰত আয় অথবা মুদ্ৰাৰ বজাৰ প্ৰভূত্ব আনিব পাৰি। সেইবাবে হিচাপ নিকাচৰ উদ্দেশ্য আগত ৰাখি জমা কৰা নগদ ধনো ট্ৰেকিং ভূলৰ বাবে সৃষ্টি হ’ব পৰা বিপদৰ সম্ভাৱনা কম কৰিবলৈ উপাৰ্জনৰ বাবে ব্যৱহাৰ কৰিব পাৰি।\nইনডেক্স ফাণ্ডৰ পাৰদৰ্শিতাৰ জোখ\nপূৰ্ব নিৰ্ধাৰিত ইনডেক্স অনুসৰি উপাৰ্জনৰ স্বাৰ্থত ইনডেক্স ফাণ্ড সজোৱা হয়। ইনডেক্সৰ মুঠ ৰিটাৰ্ণৰ সৈতে তুলনা কৰি ইনডেক্স ফাণ্ডৰ ৰিটাৰ্ণ এনএভিৰ দ্বাৰা জোখা হয়(পৃষ্ঠা নম্বৰ ২৫ত বাখ্যা কৰা ধৰণে)। কাৰণটো হ’ল- ইনডেক্স ফাণ্ডে লাভ্যাংশ পুনৰ বিনিয়োগ কৰে আৰু মুঠ ৰিটাৰ্ণ ইনডেক্সে লভ্যাংশকে ধৰি মুঠ ৰিটাৰ্ণ ইনডেক্স দেখুৱায়।\nঅন্য আনুসংগিক ধাৰণা-\nছিন্থেথিক ইনডেক্স ফাণ্ড : ইনডেক্স ফাণ্ড বাস্তৱ সম্পত্তি আৰু ষ্টকইনডেক্স ফিউচাৰৰ উৎপন্ন উপকৰণ হিচাপেও পাব পাৰি । উৎপন্ন উপকৰণৰ আধাৰত ভিত্তি কৰা পুঁজিক ছিন্থেথিক ইনডেক্স ফাণ্ড বুলি কোৱা হয় আৰু তাৰ পৰাও ইনডেক্সে দিয়া ধৰণে কোনো অন্তৰ্নিহিত ছিকিউৰিটি নোহোৱাকৈ একেই ৰিটাৰ্ণ দিব পাৰে । লেনদেনৰ ক্ষেত্ৰত ছিন্থেথিক ইনডেক্স ফাণ্ডে সাধাৰণ ইনডেক্স ফাণ্ডৰ তুলনাত অতি কম খৰচ দেখুৱায় যদিহে ইনডেক্সৰ ভৱিষ্যতৰ বজাৰ স্পষ্ট হয়। কৰ্প’ৰেট এক্সনৰ বাবে কোনো সামঞ্জস্য নিবিচাৰে অথবা ইনডেক্স ঘটকতো কোনো পৰিৱৰ্তন নহয়। ঋণাত্মক দৃষ্টিভংগীত কোম্পানীৰ ষ্টকৰ ঋণৰ পৰা পোৱা লাভ আৰু নগদ লাভ্যাংশৰ লাভালাভৰ পৰা বঞ্চিত হয়।\nদ্বিতীয়তে, যদিহে ইনডেক্স ফিউচাৰ কণ্ট্ৰাক্টৰ ম্যাদ উকলি যায়, তেতিয়া পৰৱৰ্তী কণ্ট্ৰাক্ট সুলভ হ’লে পুনৰ সংস্থাপনৰ প্ৰয়োজন হ’ব পাৰে যিটোক কোৱা হয় ৰোলঅভাৰ বুলি । বৃহৎ ইনডেক্স ফাণ্ডে এইক্ষেত্ৰত বহন কৰিব পৰা ধৰণে ৰোলঅভাৰৰ বাবে লেনদেনৰ খৰচ ভৰিবলগীয়া হ’ব পাৰে আৰু যদিহে বজাৰ যদি যথেষ্ট পৰিমাণে স্পষ্ট নহয়, তেনেহ’লে ই বৃহৎ লেন দেনত সমৰ্থন নজনায়।\nষ্টক লেণ্ডিং : মাছুল সাপেভে এগৰাকী বিনিয়োগকাৰীয়ে এক বিশেষ ছিকিউৰিটি অন্য এগৰাকীৰ পৰা ধাৰ লোৱা বিশেষ পদ্ধতিকে কোৱা হয় ষ্টক লেণ্ডিং বুলি । দীৰ্ঘম্যাদী সম্পত্তিৰ বাবেই ইনডেক্স ফাণ্ড ষ্টক ধাৰলৈ লোৱা প্ৰক্ৰিয়াৰ বাবে যথেষ্ট সুবিধাজনক ।\nটাইটলড ফাণ্ডঃ: এক নিশ্চিত কাৰকৰ সৈতে ইনডেক্সৰ দৰেই পৰ্টফলিঅ’ক লৈ ইয়াক গঠন কৰা হয়। এই ফাণ্ডৰ উদ্দেশ্য হৈছে নিৰবিচ্ছিন্নভাৱে ইনডেক্সৰ মাত্ৰা বৃদ্ধি। ই ক্ষেত্ৰ বিশিষ্ট ষ্টক, ছেক্টৰ বিশেষ ষ্টক, উচ্চ সম্বন্ধীয় ষ্টক আদিৰ ক্ষেত্ৰত পক্ষপাতী হ’ব পাৰে । কিছুমান ফাণ্ডে ঘূৰ্ণীয়মান দৃষ্টিকোণেৰেও চালিত হয়, সেইটো হ’ল বজাৰৰ অৱস্থাৰ ওপৰত নিৰ্ভৰ কৰি পুঁজিৰ বিনিয়োগৰ দৰ্শন বিভিন্ন সময়ত বিভিন্ন কাৰকে ক্ৰিয়া কৰা বিধৰ হ’ব পাৰে ।\n১৯৭০ চনৰ শেষৰ ফালে ইনডেক্স ফাণ্ডে আমেৰিকা যুক্তৰাষ্ট্ৰত ভালকৈ প্ৰতিষ্ঠা লাভ কৰে । এইটো দেখা গৈছে যে আমেৰিকা যুক্তৰাষ্ট্ৰত ২৫ শতাংশতকৈ বেছি ঘৰুৱা ইকুইটি পৰোক্ষ বিনিয়োগৰ দ্বাৰা আনুষ্ঠানিক বিনিয়োগকাৰীয়েই আয়োজন কৰে। বিদেশী ৰাষ্ট্ৰত ইনডেক্স ফাণ্ড পেণ্সন উদ্যোগৰ বিকাশৰ ৰূপত থন ধৰি উঠিছে ।ইনডেক্স ফাণ্ডত আনুষ্ঠানিক বিনিয়োগকাৰীৰ বিনিয়োগ(ৰিটায়াৰমেণ্ট প্লেন আৰু বৰঙণি পুঁজি ) ১৯৮০ চনত ১০ বিলিয়ন ডলাৰ আছিল যদিও ২০০৮ বৰ্ষৰ শেষলৈ ইয়াৰ পৰিমাণ ১.৩ ত্ৰিলিয়নলৈ বৃদ্ধি পাইছিল । সমগ্ৰ বিশ্বতে ভেনগাৰ্ড গ্ৰূপেই হৈছে ইনডেক্স ফাণ্ডৰ নেতা । গেলেক্সী, ফিডালিটি, মেৰিল লিয়াণ্স আদি হৈছে সূচকাংক আগবঢোৱা অন্য মিউচুৱেল ফাণ্ড ।\nইনডেক্স ফাণ্ডৰ সূঁত আমেৰিকা যুক্তৰাষ্ট্ৰৰ বজাৰৰ পৰা গ্ৰেট ব্ৰিটেইনলৈ বৈ গৈছে । আকৌ এবাৰ, ই হৈছে পেণ্সন ফাণ্ড, যিটোৱে আনুষ্ঠানিক সম্পত্তিৰ অধিকাংশই প্ৰতিনিধিত্ব কৰি গ্ৰেট ব্ৰিটেইনৰ বজাৰত সূচকাংক দখল কৰিছে । সূচকাংকৰ ঢৌ ইউৰোপ, মধ্য প্ৰাচ্য সকলোলৈ বৈ গৈছে । যিয়েই নহওক কিয়, জাপানক বাদ দি এছিয়াত সূচীকৰণ এতিয়াও শৈশৱতে আছে।\nভাৰতত পেণ্সন ফাণ্ডৰ সম্ভাৱনাঃ\nবজাৰত পেণ্সন ফাণ্ডৰ ফালৰ পৰা ইনডেক্স ফাণ্ডৰ ব্যৱহাৰত যথেষ্ট সমৰ্থন পাইছে। পেণ্সন ফাণ্ডত কৰা বিনিয়োগৰ বাবেই আমেৰিকা যুক্তৰাষ্ট্ৰ আৰু গ্ৰেট ব্ৰিটেইনত ইনডেক্স ফাণ্ডৰ প্ৰসাৰ যথেষ্ট পৰিমাণে বৃদ্ধি পাইছে । ভাৰতীয় পটভূমিত চৰকাৰে ইকুইটি বজাৰত বিনিয়োগৰ বাবে আগন্তুক বৰ্ষবোৰত পেণ্সন ফাণ্ডৰ ক্ষেত্ৰত যথেষ্ট স্বাধীনতা প্ৰদান কৰিব । যিয়েই নহওক কিয়, ইনডেক্স ফাণ্ডৰ পথেৰই এই বিনিয়োগবোৰৰ অধিকাংশই ইকুইটি বজাৰলৈ আহিব । আৰু, বেংক প্ৰতিষ্ঠানেও বৰ্তমান সম্পত্তিৰ কিছু অংশ ইকুইটি বজাৰত বিনিয়োগৰ সন্মতি প্ৰদান কৰে, যাৰ বাবে ইনডেক্স ফাণ্ড এনে বিনিয়োগৰ ক্ষেত্ৰত উত্তম পথ হ’ব পাৰে ।\nইনডেক্স ফাণ্ডৰ বাবে ছেবিৰ নিৰ্দেশনা-\nতলত দিয়া এটা মাত্ৰ বিষয়ক বাদ দি ভাৰতৰ মিউচুৱেল ফাণ্ডৰ ক্ষেত্ৰত প্ৰযোজ্য হোৱা নিৰ্দেশনাই ইনডেক্স ফাণ্ডৰ ক্ষেত্ৰতো প্ৰযোজ্য হয়ঃ\n‘‘প্ৰস্তাৱ তথ্যত উল্লেখ থকা অনুসৰিয়ে এটা বিশেষ ইনডেক্সৰ শ্বেয়াৰৰ ভৰৰ ওপৰত নিৰ্ভৰ কৰি ইনডেক্স ফাণ্ডৰ বিনিয়োগ হ’ব । ছেক্টৰ/উদ্যোগৰ বিশেষ আঁচনি হ’লে প্ৰস্তাৱ তথ্য অথবা আঁচনিৰ এনএবিৰ ১০ শতাংশ যিটোৱেই অধিক হয়, ছেক্টৰেল ইনডেক্স বা ছাব ইনডেক্সৰ প্ৰতিনিধিত্ব শ্বেয়াৰৰ ভৰ অনুসৰি বিনিয়োগৰ উচ্চ সীমা হ’ব ।’’\n(২০০০ চনৰ ৫ জানুৱাৰীত প্ৰকাশিত ছেবি(মিউচুৱেল ফাণ্ড)ৰ নিয়ামকৰ সাত অনুসূচীৰ ১০ খণ্ডৰ নিয়ম অনুসৰি)\nছেবি(মিউচুৱেল ফাণ্ড) সংশোধিত নিয়ামক,১৯৯৯ৰ সাত অনুসূচীৰ নতুন খণ্ড ১০ অনুসৰি-\n‘‘কোনো মিউচুৱেল ফাণ্ডৰ আঁচনিয়ে ইয়াৰ ১০ শতাংশ এনএভিতকৈ বেছি কোনো এটা কোম্পানীৰ ইকুইটি শ্বেয়াৰ অথবা ইকুইটি সংক্ৰান্তীয় ক্ষেত্ৰত বিনিয়োগ কৰিব নোৱাৰে।’’ ইয়াৰ বাহিৰেও ১০ শতাংশৰ সীমা ইনডেক্স ফাণ্ড বা ছেক্টৰ বা বিশেষ ঔদ্যোগিক আঁচনিৰ বিনিয়োগৰ ক্ষেত্ৰত প্ৰযোজ্য নহ’ব ।